മാധവന്റെ സഞ്ചാര കാലത്ത് വീട്ടിൽ നടന്ന വാസ്തവങ്ങൾ - Sayahna\nമാധവന് മദിരാശി വിട്ട് പോയമുതല് ഇന്ദുലേഖയ്ക്കുണ്ടായ വ്യസനത്തിന്റെ അവസ്ഥയെക്കുറിച്ച് അല്പം ഇവിടെ പറയാതെ നിവൃത്തിയില്ലാ. മാധവന് നാടുവിട്ടു പൊയ്ക്കളഞ്ഞു എന്നു കേട്ടതില് മാധവന്റെ അമ്മ മുതലായവര്‍ക്കുണ്ടായ ഒരു വ്യസനം പോലെ അല്ല ഇന്ദുലേഖയ്ക്ക് ഉണ്ടായ വ്യസനം. ഇന്ദുലേഖ മുഖ്യമായി വ്യസനിച്ചചു രണ്ടു സംഗതിയിലാണ്. ഒന്നാമത്, മാധവന് തന്നെക്കുറിച്ച് ഒരു ഭോഷ്കു കേട്ടത് ഇത്ര ക്ഷണേന വിശ്വസിച്ചുവല്ലൊ; തന്റെ ബുദ്ധിയുടെ സ്വഭാവം മാധവന് ഇത്ര അറിവില്ലാതെ പോയല്ലൊ എന്ന്. രണ്ടാമത്, മാധവനു ബുദ്ധിക്കു കുറെ പ്രസരിപ്പ് അധികമായാലും തന്നോടു സ്വന്ത പ്രാണനേക്കാള് അധികം പ്രീതിയാണെന്നു താന് അറിയുന്നതുകൊണ്ടും തന്റെ വിയോഗം നിമിത്തം ഉള്ള കഠിനമായ വ്യസനത്തില് സ്വന്തജീവനെത്തന്നെ മാധവന് നശിപ്പിച്ചു കളഞ്ഞുവെങ്കിലോ എന്നും ഒരു ഭയം. ഇങ്ങിനെ രണ്ടു സംഗതികളെ ഓര്‍ത്തിട്ടാണ് ഇന്ദുലേഖ വ്യസനിച്ചത്. രാജ്യസഞ്ചാരത്തിന്നു പോയതുകൊണ്ട് ഒരു വൈഷമ്യവുമില്ല. പഠിപ്പു കഴിഞ്ഞശേഷം ഒരു രാജ്യസഞ്ചാരം കഴിക്കേണ്ടതാവശ്യമാണ്, അതില് ഒന്നും ഭയപ്പെടാനില്ലെന്നായിരുന്നു ഇന്ദുലേഖയുടെ വിചാരം. മേല്‍പറഞ്ഞ സംഗതികളില് തനിക്കു കഠിനമായ വ്യസനമുണ്ടായിരുന്നുവെങ്കിലും അതൊക്കെയും മനസ്സില് അടക്കി ഗോവിന്ദപ്പണിക്കരും മറ്റും തിരയാന് പോയതിന്റെ മൂന്നാംദിവസം എന്നു തോന്നുന്നു, ഇന്ദുലേഖ റെയില്‍വേ സ്റ്റേഷനില് വല്ല കമ്പി വര്‍ത്തമാനവും എത്തിയാല് കൊണ്ടു വരാന് ഏല്പിച്ച് സ്റ്റേഷന്റെ സമീപം പോയി താമസിച്ച് ദിവസം സ്റ്റേഷനില് പോയി വര്‍ത്തമാനം അന്വേഷിക്കാന് ഒരാളെ നിയമിച്ചയച്ചു. ഇന്ദുലേഖ പിന്നെ ദിവസം കഴിച്ചു പോയത് എങ്ങിനെ എന്നു പറയാന്‍കൂടി പ്രയാസം. പാര്‍വ്വതി അമ്മയുടെ വ്യസന ശാന്തിക്ക് എല്ല സമയവും ആ അമ്മയുട കൂടെ തന്നെ ഇരുന്നു. മാധവന് പോയി എന്നു കേട്ടതുമുതല് പാര്‍വ്വതി അമ്മയെ എന്തോ തന്റെ അമ്മയെക്കാള് സ്നേഹമായി. ഇന്ദുലേഖ ഒരു നേരമെങ്കിലും പിരിഞ്ഞിരിക്കാറില്ലാ. കുളിയും ഭക്ഷണവും കിടപ്പും ഉറക്കും എല്ലാം ഒരുമിച്ചു തന്നെ. എന്നാല് പാര്‍വ്വതി അമ്മയ്ക്ക് ഇന്ദുലേഖയും മാധവനുമായുള്ള സ്ഥിതി മുഴുവന് മനസ്സിലായിട്ടുണ്ടായിരുന്നില്ലാ. തമ്മില് വളരെ സ്നേഹമാണെന്നു മനസ്സിലാക്കിയിട്ടുണ്ട്. ഇവര് തീര്‍ച്ചയായി ഭാര്യാഭര്‍ത്താക്കന്മാരുടെ നിലയില് വരാന് പോവുന്നു എന്നും ഇന്ദുലേഖയ്ക്കു മാധവന് അല്ലാതെ വേറെ ആരും ഭര്‍ത്താവാകാന് പാടില്ലെന്നും പാര്‍വ്വതി അമ്മയ്ക്ക് ലേശം പോലും തോന്നീട്ടില്ല. അങ്ങിനെ ഇരിക്കുമ്പോള് മാധവനെത്തന്നെ ഓര്‍ത്തുംകൊണ്ട് ഒരു രാത്രിയില് ഇന്ദുലേഖയുടെ മാളികയില് ഇന്ദുലേഖയുടെ സമീപം പാര്‍വ്വതി അമ്മ ഉറങ്ങാനായി കിടന്നു. രാത്രി ഏകദേശം ഒരു മണി കഴിഞ്ഞിരിക്കുന്നു. പാര്‍വ്വതി അമ്മ തന്റെ കോച്ചിന്മേല് എണീറ്റിരുന്ന് ഇന്ദുലേഖ ഉറങ്ങുന്നുവോ എന്നു ചോദിച്ചു. ഇല്ലെന്നു പറഞ്ഞ് ഇന്ദുലേഖയും എഴുന്നീറ്റ് ഇരുന്നു.\nമകളെ ഞാന് നിന്നോട് ഒന്നു ചോദിക്കട്ടെ, നീ എന്നോടു നേരു പറയുമോ?\nനീ മാധവനു വിരസമായി വല്ല എഴുത്തോ മറ്റോ എഴുതിയിരുന്നുവോ?\nനിന്നെ കുറിച്ചുള്ള വ്യസനം കൊണ്ടാണ് അവന് പോയത്.\nഎന്റെ മകള് മാധവനെ ഭര്‍ത്താവാക്കി എടുക്കുമെന്ന് ഒരെഴുത്ത് ഇങ്കിരീസ്സില് എഴുതി അയച്ചാല് രണ്ടു ദിവസത്തിലകത്ത് എന്റെ മകന് ഇവിടെ എത്തുമായിരുന്നു. അതിനിപ്പോള് അമ്മാമന്റെ സമ്മതമില്ലല്ലൊ. എന്തു ചെയ്യും? എന്റെ കുട്ടിയുടെ തലയില് എഴുത്ത്.\nഎന്നു പറഞ്ഞ് പാവം കരഞ്ഞു തുടങ്ങി.\nഅതിനെക്കുറിച്ച് ഒന്നും നിങ്ങള് വ്യസനിക്കേണ്ട. അദ്ദേഹത്തെയല്ലാതെ വേറെ ഈ ജന്മം ഒരാളെയും ഞാന് ഭര്‍ത്താവാക്കി എടുക്കയില്ലെന്ന് അദ്ദേഹം നല്ലവണ്ണം അറിയും.\nഎന്റെ മകളുടെ വിചാരം അങ്ങിനെയാണെന്നു മാധവന് അറിഞ്ഞിട്ടുണ്ടോ?\nശരിയായിട്ട് – വെടുപ്പായിട്ട്.\nഎന്നാല് എന്റെ മകന് എങ്ങും പോവില്ല. മടങ്ങിവരും.\nമടങ്ങിവരാതിരിപ്പാന് കാരണമില്ല. എന്നാല് നുമ്മളുടെ നിര്‍ഭാഗ്യത്താല് എന്തെല്ലാം വരുന്നു എന്ന് അറിവാന് പാടില്ല.\nഎന്നും മറ്റും പറഞ്ഞു രണ്ടു പേരും രാത്രി മുഴുവനും ഉറങ്ങാതെ കഴിച്ചു – എങ്കിലും പാര്‍വ്വതി അമ്മയ്ക്ക് അന്ന് ഒരു കാര്യം തീര്‍ച്ചയായി മനസ്സിലായി – ഇന്ദുലേഖ മാധവന്റെ ഭാര്യയായിട്ടിരിപ്പാനാണ് നിശ്ചയിച്ചിരിക്കുന്നത് എന്ന്.\nഇങ്ങിനെ ദിവസങ്ങള് കുറെ കഴിഞ്ഞു. “മാധവന് നാടുവിട്ടു പൊയ്ക്കളഞ്ഞുപോല്!” എന്ന് നാട്ടിലെല്ലാം പ്രസിദ്ധമായി. ശങ്കരശാസ്ത്രികള് ഇന്ദുലേഖയെക്കൊണ്ടു നുണ പറഞ്ഞിട്ടാണ് എന്നാണ് വര്‍ത്തമാനമായത്. ഒരു മാസം കഴിഞ്ഞ ശേഷം ശങ്കരശാസ്ത്രികള് ചെമ്പാഴിയോട്ടു വന്നപ്പൊഴെക്ക് അദ്ദേഹത്തിന്നു ശകാരം കേട്ടിട്ടു പുറത്തിറങ്ങാന് വയ്യാതെ ആയിത്തീര്‍ന്നു. അമ്പലത്തില് തന്നെ ലജ്ജിച്ചു വ്യസനിച്ച് ഇരുന്നു. ശാസ്ത്രികള് വന്നിട്ടുണ്ടെന്ന് ആരോ ഇന്ദുലേഖയോടു പറഞ്ഞു. ഉടനെ വിളിക്കാന് ആളെ അയച്ചു. ആള് ചെന്നു വിളിക്കുന്നു എന്നു പറഞ്ഞപ്പോള് ശാസ്ത്രികളുടെ ജീവന് ഞെട്ടി. കഷ്ടം! ഞാന് ഇത്ര യോഗ്യരായ രണ്ടുപേര്‍ക്ക് അത്യാപത്തു വരുത്താന് ഓര്‍ത്ത് കരഞ്ഞുപോയി. പിന്നെ ഇന്ദുലേഖയ്ക്കു തന്റെമേല് എത്ര ദേഷ്യമുണ്ടായിരിക്കും; എന്തൊക്കെ പറയും എന്നറിഞ്ഞില്ലാ എന്നു വിചാരിച്ച് അതിയായിട്ട് ഒരു ഭയം. പിന്നെ ഈ വ്യസനത്തില് ഇന്ദുലേഖയെ കാണാതിരിക്കുന്നതു മഹാ അയോഗ്യമല്ലേ എന്ന് ഒരു വിചാരം “എന്തെങ്കിലും ആവട്ടെ, ഞാന് അസത്യമായി ഒന്നും പ്രവര്‍ത്തിച്ചിട്ടില്ലാ. ഇന്ദുലേഖയ്ക്കും മാധവനും ഹിതമായിട്ടല്ലാതെ ഞാന് ഒന്നും ഒരിക്കലും മനഃപൂര്‍വ്വം ചെയ്കയുമില്ല. അതിന്നു സര്‍വ്വാന്തര്യാമിയായ ജഗദീശ്വരന് സാക്ഷിയുണ്ടല്ലോ” എന്നൊരു ധൈര്യം. ഇങ്ങിനെ മനസ്സിന്നു പലേ ചേഷ്ടകളോടുകൂടി ജീവശ്ശവനെന്നപോലെ ശാസ്ത്രികള് ഇന്ദുലേഖയുടെ മുമ്പില് പോയി നിന്നു.\nഎന്നാല് ഇന്ദുലേഖയ്ക്കു ശാസ്ത്രികളോടു യാതൊരു സുഖക്കേടും ഉണ്ടായിരുന്നില്ലാ. ഇന്ദുലേഖ അന്വേഷിച്ചു സകല വിവരങ്ങളും മനസ്സിലാക്കിയിരിക്കുന്നു. ഗോവിന്ദന് വഴിയില് സത്രത്തിന്റെ ഉമ്രത്തുവെച്ചു ശാസ്ത്രികളോടു പറഞ്ഞതുകൂടി അറിഞ്ഞിരിക്കുന്നു. ശാസ്ത്രികള്‍ക്കു തന്നോടുള്ള സ്നേഹം നിമിത്തം ഈ ദുസ്സഹമായ ഭോഷ്കു കേട്ടു നേരാണെന്നു ധരിച്ചു കഠിനമായി വ്യസനിച്ചതിനാല് അന്നു പുറപ്പെട്ടു പോവാന്‍തന്നെ കാരണമായതാണെന്നുകൂടി ഇന്ദുലേഖയ്ക്ക് മനസ്സിലായിരിക്കുന്നു. എന്നാല് ശാസ്ത്രികളെ അപ്പോള് വിളിക്കാന് പറഞ്ഞതിന്റെ കാരണം, മാധവനെ ഒടുവില് കണ്ടു സംസാരിച്ചാള് അദ്ദേഹമായതുകൊണ്ട് ആ വര്‍ത്തമാനം ചോദിപ്പാന് മാത്രമാണ്.\nശാസ്ത്രികളെ മുമ്പില് കണ്ട ഉടനെ ഒരു കസാല നീക്കിവെച്ച് ഇരിക്കാന് പറഞ്ഞു.\nശാസ്ത്രികള് ആ നിന്ന ദിക്കില് നിന്നു തന്നെ കലശലായി കരഞ്ഞും കൊണ്ടു പറഞ്ഞു:\n“ഈ മഹാപാപിയായ എന്നെ എന്തിനു വിളിച്ചു കാണുന്നു? നിങ്ങള് രണ്ടുപേരും എനിക്ക് എന്റെ പ്രാണനു സമമാണ്. ജഗദീശ്വരാ! അറിയാതെ അബദ്ധമായി ഞാന് നിങ്ങള്‍ക്ക് ഈ ആപത്തിനു കാരണമായല്ലോ”\nഇരിക്കൂ. ഞാന് സകല വിവരങ്ങളും അറിഞ്ഞിരിക്കുന്നു. എന്നോടും മാധവനോടും ശാസ്ത്രികള്‍ക്കുള്ള സ്നേഹശക്തിയാല് മാത്രം ആപത്തിന്നു കാരണമായതാണ്. പിന്നെ ശാസ്ത്രികള്‍ക്കു മാത്രമല്ല ഈ തെറ്റായ ധാരണ ഉണ്ടായത്. വേറെ പലേ ആളുകളും തെറ്റായി ധരിച്ചിട്ടുണ്ട്. ഇതില് ഒന്നും എനിക്ക് അത്ര ആശ്ചര്യമില്ലാ. എന്റെ ആശ്ചര്യവും വ്യസനവും അദ്ദേഹം കൂടി ഈ വര്‍ത്തമാനം ഇത്ര ക്ഷണം വിശ്വസിച്ചുവല്ലോ എന്നറിഞ്ഞതാണ്.\nഎന്നു പറയുമ്പോഴെയ്ക്ക് ഇന്ദുലേഖയ്ക്ക് കണ്ണില് ജലം നിറഞ്ഞു പോയി.\n(ഗല്‍ഗദാക്ഷരമായി) കഷ്ടം! കഷ്ടം! ഇങ്ങിനെ ശങ്കിക്കരുതെ, ഇതാണു കഷ്ടം! ഞാന് അദ്ദേഹത്തോടു പറഞ്ഞ വാക്ക് ഇന്ദുലേഖ കേട്ടിരുന്നാല് ഇന്ദുലേഖ തന്നെ ഒരു സമയം വിശ്വസിച്ചു പോവും. അങ്ങിനെ ഉറപ്പായിട്ടാണ് ഞാന് പറഞ്ഞത്. പിന്നെ ഞാന് ഇന്ദുലേഖയുടെ വലിയ സ്നേഹിതനാണെന്നു മാധവനു നല്ല അറിവ് ഉണ്ടല്ലൊ. അങ്ങിനെയുള്ള ഞാന് ഇന്ദുലേഖയെ കഠിനമായി ചീത്ത വാക്കുകള് പറഞ്ഞ് മാറത്ത് അടിച്ചു കരയുന്നതു മാധവന് കണ്ടു. നമ്പൂതിരിപ്പാടും ഇന്ദുലേഖയും ഞാനും പകുതി വഴിയോളം ഒന്നായി വന്നു എന്നു പറയുകയും അതോടുകൂടി വേറെ അസംഖ്യം ആളുകള് ഈ ദിക്കില് നിന്നു വരുന്നവര് എല്ലാവരും അതിനു ശരിയായി അതേപ്രകാരം തന്നെ പറയുകയും ചെയ്താല് വിശ്വസിക്കുന്നത് ഒരു ആശ്ചര്യമോ? കഷ്ടം മാധവനെ യാതൊരു ദൂഷ്യവും പറയരുതെ.\nഇന്ദുലേഖയ്ക്ക് ഇതു കേട്ടപ്പോള് മനസ്സിന്നു കുറെ സുഖമാണു തോന്നിയത്. മാധവന് തെറ്റായി ഒന്നും പ്രവര്‍ത്തിച്ചിട്ടില്ലെന്നു കേള്‍ക്കുന്നതു തനിക്ക് എല്ലായ്പോഴും ബഹുസന്തോഷമാണ്. താന് തെറ്റു ചെയ്തു എന്നുവന്നാലും വേണ്ടതില്ലാ.\nശാസ്ത്രികള് ഇങ്ങിനെ പറഞ്ഞപ്പോള് മാധവന് എന്തു ചെയ്തു?\nആദ്യം പറഞ്ഞത് ഒരു എടവഴിയില് വെച്ചാണ്. അതിന്നു മുമ്പ് തന്നെ പലരും പറഞ്ഞിരിക്കുന്നു. കേട്ടതു ശരിയോ എന്നു ചോദിച്ചതിന് അതെ അതെ എന്നു ഞാന് പറഞ്ഞപ്പോഴേക്കു മാധവനു ബോധക്ഷയംപോലെ ആയി. ഇത്രത്തോളം പറഞ്ഞപ്പോഴേയ്ക്ക് ഇന്ദുലേഖയ്ക്ക് കേള്‍ക്കാന് വയ്യാതെയായി കട്ടിലിന്മേല് പോയി കിടന്നു കരഞ്ഞുതുടങ്ങി.\nഛീ വ്യസനിക്കരുതെ, വ്യസനിക്കരുതെ. ഉടനെ എല്ലാം സന്തോഷമായി വരും. ഞാന് ദിവസം ത്രികാലപൂജയായി ഭഗവതി സേവ കഴിക്കുന്നുണ്ട്. എല്ലാം ഈശ്വരി ശുദ്ധമായി വരുത്തും.\nഎന്നും മറ്റും പറഞ്ഞു ശാസ്ത്രികള് ഒരു വിധത്തില് മാളികയില് നിന്നും കണ്ണുനീര് വാര്‍ത്തും കൊണ്ട് എറങ്ങിപ്പോയി.\nഇന്ദുലേഖ ദിവസം നേരം വെളിച്ചായാല് പിന്നെ അസ്തമനം വരെ വല്ല ആളുകളും കത്തുംകൊണ്ട് സ്റ്റേഷനില് നിന്നു വരുന്നുണ്ടോ എന്നു മാളികയില് നിന്നു നോക്കിക്കൊണ്ടു പകല് മുഴുവന് കഴിക്കും. കുളി, ഊണു മുതലായതൊക്കെ പുറത്ത് ആളുകള്‍ക്കു പരിഹസിപ്പാന് എട കൊടുക്കാത്ത വിധം കഴിച്ചുകൂട്ടി എന്നു വരുത്തും. ഇങ്ങിനെ കഴിയുന്നു. അങ്ങിനെ ഇരിക്കുമ്പോള് ഒരു ദിവസം പകല് നാലുമണി സമയത്ത് ഇന്ദുലേഖ മാളികയില് കോച്ചിന്മേല് കിടന്നേടത്തു നിന്ന് താനെ ഉറങ്ങിപ്പോയി. രാത്രി ഉറക്കമില്ലാത്തതിനാല് എന്തോ ഒരു ക്ഷീണം കൊണ്ട് ഈ സമയത്ത് ഉറങ്ങിപ്പോയതാണ്. നേരം ഏകദേശം ആറരമണി ആയപ്പോള് വല്ലാതെ ഉറക്കത്തുനിന്നു ഞെട്ടി ഉണര്‍ന്ന് “അയ്യോ! അയ്യോ! എന്റെ ഭര്‍ത്താവിനെ ഒരു മുസല്‍മാന് കുത്തിക്കൊന്നുകളഞ്ഞുവോ? കഷ്ടം! എന്റെ ഭര്‍ത്താവു മരിച്ചു. എനി എനിക്ക് ഇരുന്നതുമതി.” കുറേ ഉച്ചത്തില് ഒന്നു വിളിച്ചു. ഈ നിലവിളി പൂവരങ്ങില് ചുവട്ടിലെ നിലിയിലുള്ളവര്‍ക്കു കേള്‍ക്കാം. ഉടനെ പഞ്ചുമേനവന്, ലക്ഷ്മിക്കുട്ടി അമ്മ മുതലായവരും ദാസികള് വാലിയക്കാരും തിക്കിത്തിരക്കി ബദ്ധപ്പെട്ടു മാളികയിലേക്ക് ഓടിക്കയറി നോക്കിയപ്പോള് ഇന്ദുലേഖ കോച്ചിന്മേല് ബഹുക്ഷീണത്തോടെ കിടക്കുന്നു. ഉടനെ ലക്ഷ്മിക്കുട്ടി അമ്മ ചെന്നു കൈകൊണ്ടു പിടിച്ചു. അപ്പോഴേയ്ക്കും പഞ്ചുമേനവന് ചെന്നെടുത്തു മടിയില് വെച്ചു. ശരീരം തൊട്ടപ്പോള് നല്ല തീക്കൊള്ളി കൈകൊണ്ടു പിടിച്ചതു പോലെ തോന്നി. എന്താണ് ഈശ്വരാ! പെണ്ണിന് ഇങ്ങിനെ പനിക്കുന്നത് എന്നു പറഞ്ഞും കൊണ്ട് ഇന്ദുലേഖയോട് പഞ്ചുമേനവന്, “മകളെ! നീ എന്താണ് നിലവിളിച്ചുവോ?” എന്നു ചോദിച്ചു. ഇന്ദുലേഖയ്ക്ക് ഒച്ച വലിച്ചിട്ടു വരുന്നില്ലാ. കുറെ വെള്ളം കുടിക്കണം എന്നു പറഞ്ഞു. വെള്ളം കൊണ്ടു വന്നു കുടിച്ചശേഷം അകത്തു വളരെ ആളുകള് നില്ക്കുന്നതുകണ്ടു.\nഎല്ലാവരും പുറത്തുപോട്ടെ, അമ്മമാത്രം ഇവിടെ നില്ക്കട്ടെ. അമ്മയോടു വര്‍ത്തമാനം ഞാന് സ്വകാര്യം പറഞ്ഞ് വല്യച്ഛന്റെ അടുക്കെ അയയ്ക്കാം. വലിയച്ഛനോട് എനിക്കു നേരെ പറഞ്ഞുകൂടാ.\nഎന്നു പറഞ്ഞതു കേട്ടു പരിഭ്രമത്തോടുകൂടി ലക്ഷ്മിക്കുട്ടി അമ്മ ഒഴികെ മറ്റുള്ള എല്ലാവരും താഴത്ത് എറങ്ങിപ്പോന്നു.\nഅമ്മേ! ഞാന് ചീത്തയായി ഒരു സ്വപ്നം കണ്ടു ഭയപ്പെട്ടു നിലവിളിച്ചതാണ്. മാധവന് ബങ്കാളത്തിന്നു സമീപമായ ഒരു സ്ഥലത്തു സഞ്ചരിക്കുമ്പോള് ഒരു മുസല്‍മാന് മാധവന്റെ നെഞ്ചത്ത് ഒരു കട്ടാരം കൊണ്ടു കുത്തി മാധവനെ കൊന്ന് മുതല് എല്ലാം കളവു ചെയ്തു കൊണ്ടു പോയി എന്നൊരു സ്വപ്നം കണ്ടു. മാധവന് മുറി ഏറ്റ് “അയ്യോ! എന്റെ ഇന്ദുലേഖ എനി എങ്ങിനെ ജീവിക്കും”, എന്ന് എന്നോട് എന്റെ മുഖത്തു നോക്കിക്കൊണ്ടു പറഞ്ഞു പ്രാണന്‍പോയി. ഇങ്ങിനെ കണ്ടപ്പോള് വല്ലാതെ നിലവിളിച്ചു പോയി. എന്തോ മാധവന് ഒരു അപകടം പറ്റീട്ടുണ്ട്, എന്ന് എന്റെ മനസ്സില് എപ്പോഴും തോന്നുന്നു.\nലക്ഷ്മിക്കുട്ടി അമ്മ ഇതുകേട്ടപ്പോള് കരഞ്ഞുപോയി. ഉടനെ കണ്ണുനീരെല്ലാം തുടച്ചു.\nഎന്റെ മകള് വ്യസനിക്കണ്ട. സ്വപ്നത്തില് എന്തെല്ലാം അസംഭവ്യങ്ങളെ കാണും? അത് അശേഷം സാരമാക്കാനില്ലാ. മാധവന് സുഖമായി ഉടനെ എത്തും. എന്റെ മകള്‍ക്കു സുഖമായി മാധവനോടുകൂടി ഇരിക്കാന് സാധിക്കും.\nഎന്തോ! അമ്മേ! എനിക്ക് ഒന്നും അറിഞ്ഞുകൂടാ. സ്വപ്നം ശരിയായി ഭാവിവര്‍ത്തമാനങ്ങളെ കാണിക്കുമെന്ന് എനിക്ക് അശേഷം വിശ്വാസമില്ലാ; എന്നാല് യദൃച്ഛയാ ഒത്തുവരാം. അത് എങ്ങിനെയായാലും എന്റെ മനസ്സു വ്യസനിച്ചു പോയി.\nഎന്റെ മകള്‍ക്ക് നന്നെ പനിക്കുന്നുവല്ലൊ. പുതച്ചു കിടക്കണം.\nഎന്നു പറഞ്ഞു കട്ടിലിന്മേല് കൂട്ടിക്കൊണ്ടുപോയി കിടത്തി പുതപ്പിച്ചു അടുക്കെ ഇരുന്നു.\nഅമ്മ പോയി ഈ വിവരം വലിയച്ഛനോടു പറയൂ.\nഇപ്പോള് പറയണോ? നീ ഉറക്കത്തു മാധവനെക്കുറിച്ചു പറഞ്ഞ വാക്ക് ഓര്‍മ്മയുണ്ടോ?\nഇല്ലാ. എന്താണു പറഞ്ഞത്?\n“ഭര്‍ത്താവെ”, എന്നാണ് നിലവിളിച്ചത്. അത് സകല ആളുകളും കേട്ടിരിക്കുന്നു.\nഅതുകൊണ്ട് എന്താണ്? അദ്ദേഹം എന്റെ മനസ്സുകൊണ്ടു ഞാന് ഭര്‍ത്താവാക്കി നിശ്ചയിച്ച ആളല്ലെ? എനിക്ക് ഈ ജന്മം അദ്ദേഹമല്ലാതെ വേറെ ഒരാളും ഭര്‍ത്താവായിരിക്കയില്ലെന്നും ഞാന് തീര്‍ച്ചയാക്കിയ കാര്യമല്ലെ. പിന്നെ എന്നെത്തന്നെ ആഗ്രഹിച്ചു സര്‍വ്വസ്വവും ഉപേക്ഷിച്ചു ഞാന് നിമിത്തം ഈ സങ്കടങ്ങളെല്ലാം അനുഭവിച്ച അതികോമളനായ അദ്ദേഹം ഏതു ദിക്കില് കിടന്നു വലയുന്നുണ്ടോ അറിഞ്ഞില്ലാ. അങ്ങിനെയുള്ള അദ്ദേഹത്തെ ഭര്‍ത്താവ് എന്നു ഞാന് വിളിക്കുന്നതിലും അത് എനി സര്‍വ്വ ജനങ്ങളും അറിയുന്നതിലും എനിക്കു മനസ്സിന്നു സന്തോഷമല്ലേ ഉണ്ടാവാന് പാടുള്ളൂ. അദ്ദേഹത്തിനു നാശം സംഭവിച്ചിട്ടുണ്ടെങ്കില് അത് അറിയുന്ന ക്ഷണം എന്റെ മരണമാണെന്നുള്ളതിന് എനിക്കു സംശയമില്ലാ. ഇതാ, ഈ നിമിഷത്തില് തന്നെ എനിക്ക് ഒരു ജ്വരം വന്നു പിടിച്ചതു കാണുന്നില്ലേ? മാധവന് തിരിയെ വന്ന് എനിക്കു കാണാന് കഴിയുന്നുവെങ്കില് ഈ രോഗത്തില് നിന്നു ഞാന് നിവൃത്തിക്കും. ഇല്ലെങ്കില് –\nഇത്രത്തോളം പറയുമ്പോഴേയ്ക്കു ലക്ഷ്മിക്കുട്ടി അമ്മ പൊട്ടിക്കരഞ്ഞു: “എന്റെ മകള് ഇങ്ങിനെ ഒന്നും പറയരുതേ” എന്ന് പറഞ്ഞു കട്ടിലിന്മേല് അവിടെ വീണു.\nപോയി പറയൂ അമ്മേ. വലിയച്ഛനോടു പറയൂ. അദ്ദേഹം അമ്മയെ കാത്തു നില്‍ക്കുന്നുണ്ട് ചുവട്ടില്. എനിക്ക് എനി ഒന്നുകൊണ്ടും ഭയമില്ലാ. എന്റെ മനസ്സിന്ന് ഇപ്പോള് ആകപ്പാടെ ഒരു ഭ്രാന്തിയാണ് ഉള്ളത്. വലിയച്ഛന് ഞാന് എന്റെ ഭര്‍ത്താവിനെ ഭര്‍ത്താവ് എന്നു വിളിച്ചു പോയതില് രസമില്ലായിരിക്കാം. അങ്ങിനെ ആയിക്കൊള്ളട്ടെ. കൊച്ചുകൃഷ്ണന്‍മാമന് എന്നെ അതിവാത്സ്യലത്തോടുകൂടി വളര്‍ത്തി എന്നെ എന്റെ അവസ്ഥപോലെ വെപ്പാന് കഴിയുന്നതിന് മുമ്പ് അദ്ദേഹം മരിച്ചു. എനിക്ക് ഇഹലോകനിവാസത്തില് അദ്ദേഹത്തിന്റെ മരണശേഷം അത്ര കാംക്ഷ ഉണ്ടായിരുന്നില്ലാ. ദൈവഗത്യാ എന്റെ യൌവനമായപ്പോള് എന്റെ മനസ്സിന്നു സര്‍വ്വസുഖവും കൊടുക്കുമെന്ന് എനിക്കു വിശ്വാസമുള്ള അതിയോഗ്യനായ ഒരു പുരുഷനെ ഭര്‍ത്താവായി മനസ്സില് വരിപ്പാന് എനിക്കു ഭാഗ്യമുണ്ടായി. അത് എനിക്ക് ഇപ്പോള് സാധിക്കാതെ പോവുമോ എന്ന് എനിക്ക് ഭയം തോന്നുന്നു. ഞാന് ഭാഗ്യമില്ലാത്തവളാണ്. അതുകൊണ്ടാണ് ഇങ്ങിനെ എല്ലാം വന്നത്. ഏതായാലും എന്റെ കൊച്ചുകൃഷ്ണന്‍മാമന്റെ അച്ഛനോടു ഞാന് ഒരു കാര്യവും മറച്ചു വയ്ക്കയില്ലാ. അമ്മ പോയി വിവരമായി പറഞ്ഞ് ഇങ്ങട്ടുതന്നെ വരൂ. എന്റെ കൂടെത്തന്നെ കിടക്കണം.\nലക്ഷ്മിക്കുട്ടി അമ്മ പതുക്കെ എണീറ്റു കരഞ്ഞുംകൊണ്ട് മാളികയില് നിന്നിറങ്ങി.\nഇവിടെ എന്റെ വായനക്കാരെ അല്പം ഒരു വിവരം വിശേഷവിധിയായി അറിയിപ്പാനുണ്ട്.\nഇന്ദുലേഖ വൈകുന്നേരം ആറരമണിക്കു സ്വപ്നം കണ്ടതും മാധവന്റെ മുതല് സ്റ്റേഷനില് നിന്ന് “അലഹബാദിലെ സബ്ബ് ജഡ്ജി” മാധവനെ ചതിച്ചു കട്ടുകൊണ്ടു പോയതും ഒരേ ദിവസം ഒരേകാലത്തായിരുന്നു, എന്നു മാധവന് വന്ന ശേഷം ഇന്ദുലേഖയും മാധവനും ദിവസങ്ങളുടെ കണക്കു നോക്കി തീര്‍ച്ചയാക്കിയിരുന്നു. ഈ കഥ ഞാന് വെളിവായി പറഞ്ഞതില് എന്റെ വായനക്കാര് എനിക്കു സ്വപ്നങ്ങള് ഭൂതഭവിഷ്യദ്‌വര്‍ത്തമാനങ്ങളെ ശരിയായി സൂചിപ്പിക്കുന്നവകളാണെന്നുള്ള വിശ്വാസമുണ്ടെന്നു വിചാരിച്ചു പോവരുതേ. മനുഷ്യരുടെ മനസ്സ് സാധാരണ ഇന്ദ്രിയഗോചരങ്ങളല്ലാത്ത വിവരങ്ങള് അറിവാന് ശക്തിയുള്ളതാണെന്നോ അല്ലെന്നോ ഉള്ള തീര്‍ച്ചവിശ്വാസവും എനിക്കു വന്നിട്ടില്ലാ. തിയോസോഫിസ്റ്റസ്സ് ഈ സംഗതിയില് പറയുന്നത് ഒന്നും ഞാന് എനിയും വിശ്വസിച്ചു തുടങ്ങിയിട്ടില്ല. എന്നാല് എനിക്ക് ആകപ്പാടെ ഒരു വിശ്വാസം ഉണ്ട്. അതു മനുഷ്യന്റെ ശരീരം അതിന്റെ സൃഷ്ടി സ്വഭാവത്തേയും വ്യാപാരത്തേയും ഓര്‍ക്കുമ്പോള് പക്ഷേ, ഒരു നാഴികമണിയുടേയോ മറ്റു യന്ത്രങ്ങളുടെയോ മാതിരിയില് പലേ സാധനങ്ങളേയും അന്യോന്യം സംബന്ധിപ്പിച്ച് അന്യോന്യം ആശ്രയമാക്കിയ മാതിരിയില് ശരിയായി പ്രവര്‍ത്തിപ്പാന് ഉണ്ടാക്കിവെച്ച ഒരു യന്ത്രം എന്നു തന്നെ പറയാമെങ്കിലും, മനുഷ്യരില് അന്തര്‍ഭവിച്ചു കാണുന്ന ചില അവസ്ഥകളെ നോക്കുമ്പോള് നമുക്ക് ഇതുവരെ വിവരമായി അറിവാന് കഴിയാത്ത ചില ശക്തികള് മനുഷ്യന്റെ ആത്മാവിന് ഉണ്ടെന്നു ഞാന് വിചാരിക്കുന്നു. സ്വപ്നം മനസ്സിന്ന് ഉണ്ടാവുന്ന ഭ്രാന്തിയാണ്. സോമനാംബുലിസം, മെസ്മറിസം എന്നിങ്ങനെ ബിലാത്തിക്കാര് പറയുന്ന വിദ്യകളെപ്പോലെ സാധാരണ സൃഷ്ടി സ്വഭാവത്തില് മനുഷ്യന്റെ മനസ്സിന്ന് ഉറക്കത്തില് ചിലപ്പോള് ഉണ്ടാവുന്ന ഒരു വികാരം എന്നേ പറയാനുള്ളൂ. എന്നാല് ആ വികാരം ചിലപ്പോള് നമുക്ക് അറിവാന് കഴിയുന്ന ഒന്നാന്തരം കാരണത്തെ ആശ്രയിച്ചു വരാം. ചിലപ്പോള് നമുക്ക് അറിവാന് കഴിയുന്ന യാതൊരു കാരണവും ഇല്ലാതെയും വരാം. ചിലപ്പോള് ശുദ്ധ അസംഭവ്യങ്ങളായ അവസ്ഥകളെ കാണാം. ഒരു സര്‍പ്പം തന്റെ അടുക്കെ വന്നു തന്നെ കൊത്താന് ഫണം വിരുത്തി ഉയര്‍ത്തി ഭാവിക്കുന്നു. കടിച്ചുപോയി എന്നു നായാട്ടു കഴിഞ്ഞു ക്ഷീണിച്ച് ഒരു തമ്പില് കിടന്ന് ഉറങ്ങുന്ന ഒരു സായ്‌വ് സ്വപ്നം കണ്ടു ഞെട്ടി കണ്ണുമിഴിച്ചു നോക്കിയപ്പോള് യഥാര്‍ത്ഥത്തില് ഒരു സര്‍പ്പം തമ്പില് തന്റെ ഇരുമ്പ് കട്ടിലിന്റെ ഒരു നാലുവാര ദൂരെ സ്വസ്ഥമായി എഴയുന്നതു കാണ്ടതായും, മറ്റൊരു സായ്‌വ് വളരെ കാമായി തനിക്കു കാണ്മാന് സാധിക്കാത്ത തന്റെ ഒരു വലിയ സ്നേഹിതന് യദൃച്ഛയായി തന്റെ ഭവനത്തില് ഒരു ദിവസം വന്നതായും അദ്ദേഹം തന്റെ കൂടെ രണ്ടു മൂന്നു ദിവസം സുഖമായി താമസിച്ചതായും രാത്രി സ്വപ്നം കണ്ടതിന്റെ പിറ്റേദിവസം രാവിലെ യഥാര്‍ത്ഥത്തില് ആ സ്നേഹിതന് സ്വപ്നത്തില് കണ്ടതിനു സദൃശമായി തന്റെ ഭവനത്തില് വന്നു കണ്ടതായും മറ്റും പലേ സ്വപ്നവിശേഷങ്ങളെക്കുറിച്ചു ഞാന് വായിച്ചിട്ടുണ്ട്. അതുകൊണ്ട് ഇന്ദുലേഖയ്ക്ക് ഉണ്ടായ സ്വപ്നത്തെപ്പറ്റി ഞാന് അത്ര ആശ്ചര്യപ്പെടുന്നില്ല. നമ്മുടെ ഈ കഥ അവസാനിച്ചു കണ്ടുമൂന്നു കൊല്ലങ്ങള് കഴിഞ്ഞശേഷം ഗോപീനാഥബാനര്‍ജിയുടെ ഒരു കത്തില് മാധവന്റെ മുതല് കളവ് ചെയ്ത കള്ളന്മാരില് രണ്ടുമൂന്നാളെ വേറെ ഒരു കൊലയോടു കൂടി കളവില് പിടിച്ചു തൂക്കിക്കൊല്‍വാന് വിധിച്ചിരിക്കുന്നു എന്നും എന്നാല് അതില് സുന്ദരനായ ഒരു ചെറുപ്പക്കാരന് കള്ളന് പലേ കുറ്റസമ്മതങ്ങള് ചെയ്തിരുന്നുവെന്നും പലേ പ്രാവശ്യവുമായി പതിനേഴു മനുഷ്യരെ മുതല് അപഹരിപ്പാന് വേണ്ടി അവന്‍തന്നെ കത്തികൊണ്ടു കുത്തീട്ടും വെടിവെച്ചിട്ടും വിഷം കൊടുത്തിട്ടും മറ്റും കൊന്നതായിട്ടും കൂട്ടത്തില് മാധവന്റെ മുതല് എടുത്ത കാര്യവും സമ്മതിച്ചതായും അന്ന് ആ വിധം കക്കാന് തരമായിരുന്നില്ലെങ്കില് ആ ദുഷ്ടന് മാധവനെ കൊന്നുകളയുമായിരുന്നു എന്നും മറ്റും വ്യസനത്തോടുകൂടി എഴുതീട്ടുണ്ടായിരുന്നു.\nലക്ഷ്മിക്കുട്ടി അമ്മ കരഞ്ഞുംകൊണ്ടു കോണി എറങ്ങുമ്പോള് പഞ്ചുമേനവനും മറ്റും കോണിയുടെ ചുവട്ടില് ബഹുവ്യസനത്തോടുകൂടി നില്ക്കുന്നതു കണ്ടു. ലക്ഷ്മിക്കുട്ടി അമ്മയെ കണ്ടപ്പോള് പഞ്ചുമേനവന് വേഗം വിളിച്ചു സ്വകാര്യമായി ചോദിക്കുന്നു\nഎന്താണു കുട്ടി നിലവിളിച്ചത്?\n(കരഞ്ഞും കൊണ്ട്) അവള് സ്വപ്നത്തില് മാധവനെ ആരോ വഴിയാത്ര ചെയ്യുമ്പോള് കുത്തിക്കൊന്നതായി കണ്ടുവത്രെ. അപ്പോള് കലശലായ വ്യസനം തോന്നി നിലവിളിച്ചു പോയി. ഇപ്പോള് വല്ലാതെ പനിക്കുന്നു. ഞാന് വേഗം മുകളിലേക്കു പോവട്ടെ.\nപഞ്ചുമേനോന് കുറേനേരം ആ നിന്നേടത്തുതന്നെ നിന്നു വിചാരിച്ചു – പിന്നെ:\nഛീ! സ്വപ്നം എന്തെല്ലാം കാണും? മാധവന്റെ നേരെ ആ പെണ്ണിന് ഇത്ര പ്രീതിയോ? ശിവ ശിവ! ഞാന് ഇതൊന്നും അറിഞ്ഞില്ലാ. അന്ന് ഞാന് ഒരു സത്യം ചെയ്തുപോയതു കുട്ടി അറിഞ്ഞിരിക്കുന്നുവോ?\nഎന്നാല് അതുകൊണ്ടും വ്യസനമുണ്ടായിരിക്കും.\nവളരെ വ്യസനമുണ്ട്, അതുകൊണ്ടും എന്നു തോന്നുന്നു.\nഎന്നാല് ആ വ്യസനമെങ്കിലും ഇപ്പോള് തീര്‍ത്താല് മനസ്സിന്നു കുറെ സുഖമാവുമായിരിക്കും. കേശവന് നമ്പൂതിരിയെ വിളിക്കൂ. ലക്ഷ്മിക്കുട്ടി വേഗം മുകളില് ചെല്ലൂ. ഞാന് ക്ഷണം വരുന്നു എന്നു പറയൂ. കുട്ടിയെ അശേഷം വ്യസനിപ്പിക്കരുതെ.\nഉടനെ കേശവന് നമ്പൂതിരി പഞ്ചുമേനവന്റെ അടുക്കെ ചെന്നു.\n“ഇന്ദുലേഖ ചില ദുഃസ്വപ്നങ്ങള് കണ്ടു ഇപ്പോള് അവള്‍ക്കു കലശലായി പനിക്കുന്നു. എന്തൊക്കെയാണ്, അറിഞ്ഞില്ലാ. എന്റെ കൊച്ചുകൃഷ്ണന് പോയതു ഞാന് അറിയാതെ ഇരിക്കുന്നത് ഈ കുട്ടി ഉണ്ടായിട്ടാണ്.” – എന്നു പറഞ്ഞു ശുദ്ധനായ വൃദ്ധന് വല്ലാതെ ഒന്നു കരഞ്ഞുപോയി.\nഛെ, ഛെ. കരയരുത്.\nഎന്നു പറഞ്ഞും കൊണ്ടു ശുദ്ധാത്മാവായ നമ്പൂരിയും കരഞ്ഞു.\nഇന്ദുലേഖയ്ക്ക് മാധവനോടുള്ള താല്പര്യം കൊണ്ടാണ് ഈ ദീനവും മറ്റും. മാധവനു ഞാന് അവളെ കൊടുക്കില്ലെന്നു സത്യം ചെയ്തതും കേട്ടിട്ടു വ്യസനിക്കുന്നുണ്ടത്രെ. ആ സത്യത്തിനു വല്ല പ്രായശ്ചിത്തവും ചെയ്താല് പിന്നെ ദോഷമുണ്ടാവുമോ?\nപ്രായശ്ചിത്തം ചെയ്താല് മതി. ഞാന് വാദ്ധ്യാരോട് ഒന്നു ചോദിച്ചു കളയാം.\nഎന്നു പറഞ്ഞ് അണ്ണാത്തിരവാദ്ധ്യാരെ വരുത്തി അന്വേഷിച്ചതില് സത്യം ചെയ്തതിന്നു പ്രായശ്ചിത്തം ചെയ്താല്, പിന്നെ അതു ലംഘിക്കുന്നതില് ദോഷമില്ലെന്ന് അദ്ദേഹം വിധിച്ചു. വിവരം പഞ്ചുമേനവനോടു പറഞ്ഞു.\nസ്വര്‍ണ്ണം കൊണ്ടോ വെള്ളികൊണ്ടോ, സത്യം ചെയ്തപ്പോള് ആ സത്യവാചകത്തില് ഉപയോഗിച്ച അക്ഷരങ്ങളുടെ ഓരോ പ്രതിമ ഉണ്ടാക്കിച്ചു വേദവിത്തുകളായ ബ്രാഹ്മണര്‍ക്കു ദാനം ചെയ്കയും അന്ന് ഒരു ബ്രാഹ്മണ സദ്യയും അമ്പലത്തില് ചുരുക്കത്തില് വല്ല വഴിപാടും ചെയ്താല് മതി. എന്നാല് അക്ഷര പ്രതിമകള് സ്വര്‍ണ്ണം കൊണ്ടുതന്നെ ആയാല് അത്യുത്തമം. അതിനു നിവൃത്തിയില്ലാത്ത ഭാഗം വെള്ളിയായാലും മതി.\nസ്വര്‍ണ്ണം കൊണ്ടുതന്നെ ഉണ്ടാക്കട്ടെ.\nഎന്തു സംശയം; സ്വര്‍ണ്ണം തന്നെ വേണം.\nഅങ്ങിനെ തന്നെ എന്നു നിശ്ചയിച്ച് ആ നിമിഷം തന്നെ പെട്ടി തുറന്നു സ്വര്‍ണ്ണം എടുത്തു പരിശുദ്ധാത്മാവായ പഞ്ചുമേനവന് തൂക്കി തട്ടാന്‍വശം ഏല്‍പ്പിച്ചു. സത്യം ചെയ്ത വാക്കുകള് കണക്കാക്കി. എ-ന്റെ-ശ്രീ-പോ-ര്‍ക്ക-ലി-ഭ-ഗ-വ-തി-യാ-ണെ ഞാ-ന്-ഇ- ന്ദു-ലേ-ഖ-യെ- മാ-ധ-വ-നു-കൊ-ടു-ക്കു-ക-യി-ല്ലാ. ഇരുപത്തൊമ്പത് അക്ഷരങ്ങള്. അതില് ന് - ന്റെ ഇത് അക്ഷരങ്ങളായി കൂട്ടണമോ എന്നു ശങ്കരമേനോന് സംശയിച്ചതില് കൂട്ടണം എന്നു തന്നെ അണ്ണാത്തിര വാദ്ധ്യാര് തീര്‍ച്ചയാക്കി. ഓരോ അക്ഷരം ഈ രണ്ടു പണത്തൂക്കത്തില് ഉണ്ടാക്കിക്കൊണ്ടു വരാന് ഏല്പിച്ചശേഷം പഞ്ചുമേനവന് ഇന്ദുലേഖയുടെ മാളികയില് വന്നു വിവരം എല്ലാം ഇന്ദുലേഖയുടെ അടുക്കെ ഇരുന്നു പറഞ്ഞു.\nഎന്റെ മകള് എനി ഒന്നു കൊണ്ടും വ്യസനിക്കേണ്ട. മാധവന് എത്തിയ ക്ഷണം അടിയന്തിരം ഞാന് നടത്തും.\nഇന്ദുലേഖ “എല്ലാം വലിയച്ഛന്റെ ശുദ്ധമനസ്സുപോലെ ” – എന്നു മാത്രം പറഞ്ഞു.\nഇന്ദുലേഖയ്ക്ക് അന്നും അതിന്റെ പിറ്റേന്നും കഠിനമായി പനിച്ചു. പിന്നെ പനി അല്പം ആശ്വാസമായി. ഒരു കുര, തലതിരിച്ചില്, മേല്‍സര്‍വ്വാംഗം വേദന ഈ ഉപദ്രവങ്ങളാണു പിന്നെ ഉണ്ടായത്. അതിന് എന്തെല്ലാം ഔഷധങ്ങള് പ്രവര്‍ത്തിച്ചിട്ടും അശേഷം ഭേദമില്ലാ. അങ്ങിനെ അല്പദിവസങ്ങള് കഴിഞ്ഞു. അപ്പോഴേയ്ക്കു ശപഥത്തിന്റെ അക്ഷരപ്രതിമകള് തെയ്യാറാക്കിക്കൊണ്ടു വന്നു. ഇന്ദുലേഖയ്ക്കു കാണിക്കണമെന്നു വെച്ചു പഞ്ചുമേനവന് ഈ അക്ഷരങ്ങളെ ഒരു അളവില് ഇട്ട് ഇന്ദുലേഖയുടെ മാളികയില് കൊണ്ടുപോയി തുറന്നു കാണിച്ചപ്പോള് വളരെ വ്യസനത്തോടും ക്ഷീണത്തോടും കിടന്നിരുന്ന ഇന്ദുലേഖ ഒന്നു ചിറിച്ചു പോയി.\nഎന്റെ മകള്‍ക്കു സന്തോഷമായി എന്നു തോന്നുന്നു. എനി ദീനത്തിന് ആശ്വാസം ഉണ്ടാവും.\nഅതേ വലിയച്ഛാ, സന്തോഷമായി. എന്റെ വലിയച്ഛന്റെ മനസ്സിന്ന് എല്ലാ സന്തോഷമായി വരുത്തട്ടെ.\nഎന്നു പറഞ്ഞിരിക്കുമ്പോള് ലക്ഷ്മിക്കുട്ടി അമ്മ, കേശവന് നമ്പൂതിരി, ശങ്കര മേനവന് മുതലായി വീട്ടിലുള്ള എല്ലാവരും തീവണ്ടി സ്റ്റേഷനുസമീപം വര്‍ത്തമാനങ്ങള് അറിയുവാന് താമസിപ്പിച്ചിരുന്ന ആളും കൂടി തെരക്കി കയറി വരുന്നതു കണ്ടു.\nഇന്ദുലേഖ തന്റെ ആളെ കണ്ട ഉടനെ കട്ടിലിന്മേല് ക്ഷണത്തില് എണീറ്റിരുന്നു. തലതിരിച്ചല് കൊണ്ട് കൈ പിടിക്കാതെ മുമ്പ് എണീക്കാറില്ല.\nഎന്താണ്, വല്ല കമ്പിയും ഉണ്ടോ?\nകമ്പി ഉണ്ട്, ഇതാ സന്തോഷവര്‍ത്തമാനമാണെന്നു സ്റ്റേഷന് മാസ്റ്റര് പറഞ്ഞിരിക്കുന്നുവത്രെ.\nഎന്നു പറഞ്ഞു കമ്പിവര്‍ത്തിമാനലക്കോട്ട് ഇന്ദുലേഖവശം കൊടുത്തു. ഇന്ദുലേഖ തുറന്ന് ഉറക്കെ മലയാളത്തില് വായിച്ചു – താഴെപ്പറയും പ്രകാരം.\n“മാധവനെ ഇവിടെവച്ച് ഇന്നു കണ്ടു. സുഖക്കേട് ഒന്നുമില്ല. ഞങ്ങള് എല്ലാവരും നാളത്തെ വണ്ടിക്ക് അങ്ങട്ടു പുറപ്പെടുന്നു.”\nഇതു വായിച്ചു കേട്ടപ്പോള് അവിടെ കൂടിയവരില് സന്തോഷിക്കാത്ത ആള് ആരുമില്ലാ. ഇന്ദുലേഖയുടെ സന്തോഷത്തെക്കുറിച്ച് ഞാന് എന്താണു പറയേണ്ടത്? ഇന്ദുലേഖയുടെ തലതിരിച്ചില്, കുര, മേല്‍വേദന ഇതെല്ലാം എതിലെ പോയോ ഞാന് അറിഞ്ഞില്ല.\n(കേശവന് നമ്പൂതിരിയോട്) നോക്കൂ, തിരുമനസ്സിന്നെ; ഞാന് സത്യം ചെയ്തുപോയതില് വന്ന ആപത്തും അതിന് ഇപ്പോള് പ്രായശ്ചിത്തം ചെയ്യുവാന് പ്രതിമ ഉണ്ടാക്കി എത്തിയപ്പഴയ്ക്കു തന്നെ വന്ന സന്തോഷവും.\nഅതിന് എന്താ സംശയം? എല്ലാം ദൈവകൃപയും ബ്രാഹ്മണരുടെ അനുഗ്രഹവും തന്നെ.\nഇന്ദുലേഖ ചിറിച്ചു. സത്യത്തില് പ്രായശ്ചിത്തവും കമ്പിവര്‍ത്തമാനവും തമ്മില് ഒരു ബന്ധവും ഓര്‍ത്തിട്ട് ഇന്ദുലേഖ കണ്ടില്ല. വേറെ അവിടെ കൂടിയതില് പക്ഷേ, ലക്ഷ്മിക്കുട്ടി അമ്മ ഒഴികെ എല്ലാവരും പഞ്ചുമേനവന്റെ അഭിപ്രായം ശരി എന്നു തന്നെ വിചാരിച്ചു. എല്ലാവര്‍ക്കും മനസ്സിന്നു സന്തോഷമായി. അന്നുതന്നെ പഞ്ചുമേനവന് പ്രതിമകള് ദാനം ചെയ്തു. അണ്ണാത്തിര വാദ്ധ്യാര്‍ക്ക് ഒരു ഏഴെട്ടക്ഷരങ്ങള് കിട്ടി. നാലഞ്ചു നമ്മുടെ ശങ്കരശാസ്ത്രികള്‍ക്കും കിട്ടി. ബ്രാഹ്മണസദ്യയും മറ്റും കഴിഞ്ഞു പഞ്ചുമേനവന് ഇന്ദുലേഖയുടെ അടുക്കെവന്നപ്പോഴേക്ക് ഇന്ദുലേഖയുടെ ശരീര സുഖക്കേട് വളരെ ഭേദമായി കണ്ടു. കഞ്ഞി നല്ലവണ്ണം കുടിച്ചിരിക്കുന്നു. കുരയും തലതിരിച്ചിലും ഇല്ലെന്നുതന്നെ പറയാം. ശരീരത്തിലെ വേദനയും വളരെ ഭേദം. ക്ഷീണത്തിന്നും വളരെ കുറവ്. ഇതെല്ലാം കണ്ടു വൃദ്ധന് വളരെ സന്തോഷിച്ചു. തന്റെ പ്രായശ്ചിത്തത്തിന്റെ ഫലമാണ് ഇത് എന്ന് അസംബന്ധമായി തീര്‍ച്ചയാക്കി. ഇന്ദുലേഖയോട് ഓരോ വിശേഷങ്ങളും പറഞ്ഞ് ഇരുന്നു.\nRetrieved from "http://ml.sayahna.org/index.php?title=മാധവന്റെ_സഞ്ചാര_കാലത്ത്_വീട്ടിൽ_നടന്ന_വാസ്തവങ്ങൾ&oldid=12846"


കൊടകരപുരാണം | kodakarapuranam: പോലീസും ആശാരിമാരും\nഇരുപത് വയസ്സായപ്പോഴേക്കും എനിക്ക്, പോലീസീലുള്ള പേടിയൊക്കെ കമ്പ്ലീറ്റ് മാറി.\nപേടി മാറി, വെയിലത്തും മഴയത്തും പാറാവ് നില്‍ക്കുന്ന പോലീസുകാരെ കാണുമ്പോള് ‘സഹതാപം‘ വരെ തോന്നിത്തുടങ്ങി എന്നു പറയുന്നതാവും കൂടുതല് ശരി.\nഅങ്ങിനെ, സ്വന്തം ഏരിയയില് തികഞ്ഞ ആത്മവിശ്വാസത്തില് ജീവിച്ചുപോന്ന അക്കാലത്ത്, കൊടകരയിലെ ടോപ്പ് പുലികളിലൊരാളായ ശ്രീ. ജെയിംസേട്ടന്റെ വീട്ടിലൊരിക്കലൊരു കള്ളല് ജേയിംസേട്ടന്റെ സാമ്പത്തിക ഭദ്രത ടെസ്റ്റ് ചെയ്യാന്  കയറുകയും കുറച്ച് സ്വര്‍ണ്ണവും കാശുമെല്ലാം കൊണ്ടുപോവുകയും ചെയ്തു.\nഈ കേസ് പുതുക്കാട് സി.ഐ. നേരിട്ടന്വേഷ്ക്കുകയായിരുന്നു.\nഅങ്ങിനെ, പോലീസ് കൊണ്ടുപിടിച്ചന്വേഷിക്കുന്നതിന്റെ ഭാഗമായി, രാത്രി ഉറക്കം കുറവായതുകൊണ്ട് കറക്കം കൂടിയവരേയും മുന്‍പ് കേസുകളില് പെട്ട് പേരുദോഷം വന്നവരേയുമെല്ലാം, സ്റ്റേഷനിലേക്ക് ചായയും പരിപ്പുവടയുമൊക്കെ കൊടുത്ത് സല്‍ക്കരിച്ച് തമാശയൊക്കെ പറഞ്ഞിരിക്കാന് വിളിപ്പിച്ചു.\nഈ അവസരത്തില് എന്റെ വീട്ടില് കുറച്ച് ആശാരിപ്പണി നടക്കുന്നുണ്ടായിരുന്നു. പണിക്കുവന്നിരുന്ന രണ്ട് പേര് പരിപ്പുവട ലിസ്റ്റിലുണ്ടെന്നറിവ് കിട്ടിയപ്പോള്\n'ഇനി പണിയാന് കോണ്‍സെണ്ട്രേഷന്‘ കിട്ടില്ലെന്ന് പറഞ്ഞ് അന്നത്തെ കൂലിയും വാങ്ങി കൂട്ട് പോകാന് പറ്റിയ പിടിപാടുള്ള രാഷ്ട്രീയക്കാരെ അന്വേഷിച്ച് അവര് രണ്ടുപേരും പോയി.\nഅന്നേ ദിവസം ഉച്ചതിരിഞ്ഞ് ഇവരെത്തേടി പോലീസ് എന്റെ വീട്ടില് വന്നിരുന്നു.\nആ സമയം, അധികം ചോദ്യങ്ങള് ഒഴിവാക്കാനായി മെയിന് ആശാരി 'അവര് ലഞ്ച് ബ്രേയ്ക്കിന് പോയതാ... സാറേ...പിന്നെ കണ്ടില്ല' എന്ന് പറയുകയും ‘അതേപോലെ തന്നെയേ പറയാവൂ‘ എന്ന് ഞങ്ങളോടും റിക്വസ്റ്റ് ചെയ്തു.\nഞാനന്ന് ജീവിതം ആര്‍മാദിക്കാന് മാത്രമുള്ളതാണ് എന്ന പോളിസിയില് ജീവിക്കുന്ന കാലം.\nതൃശൂര് റിലീസിന്റ‌ന്ന് ഒരു പടം കാണാന് ഒരുങ്ങിയിറങ്ങുമ്പോഴാണ്, ഒരു ജീപ്പ് നിറയെ വിരുന്നുകാര്, പൈലിസാറും കൂട്ടരും എന്റെ വീട് ലക്ഷ്യമാക്കി വരുന്നത് കണ്ടത്.\nഞാര് ഒട്ടും അങ്കലാപ്പില്ലാതെ കൂളായി ഗേയ്റ്റിനടുത്തേക്ക് ചെന്നു. നമ്മുടെ നാട്, നമ്മുടെ വീട്, കേസുമായി നമുക്കൊരു ബന്ധവുമില്ല...പിന്നെ ആത്മവിശ്വാസക്കുറിവിന്റെ പ്രശ്നം ഉദിക്കുന്നില്ലല്ലോ.\nമുങ്ങിയ ആശാരിമാരെക്കുറിച്ചായിരുന്നു ചോദ്യങ്ങള്.\nഇന്നലെ എത്ര പേര് വന്നിരുന്നു, മിനിയാന്നെത്ര, അതിന്റെ തലേന്നെത്ര..അങ്ങിനെ ചോദ്യം നീണ്ടു.\nഇത്രക്കും ചോദ്യങ്ങള് പ്രതീക്ഷിക്കാതിരുന്നതുകൊണ്ടും സിനിമക്ക് പോകേണ്ട തിരക്കുകൊണ്ട്, ഞാന് ഒരു ദുര്‍ബല നിമിഷത്തില് 'ഓ പിന്നേ, എനിക്കതൊന്നുമോര്‍മ്മയില്ല.. അതൊക്കെ ഞാനെങ്ങിനെ ഓര്‍ത്തിരിക്കാനാ' എന്ന് ഞാന് പറഞ്ഞു.\nഎന്റെ ആറ്റിട്ട്യൂഡും ഡയലോഗും ആളെ ഹഢാദാകര്‍ഷിച്ചു!\nഗംഗ, നാഗവല്ലിയായിമാറിയ പോലെ പൊടുന്നനെ പൈലിസാര്, നാഗപൈലിയായി മാറി.\nഎന്നിട്ട് എന്നെ അതിരൂക്ഷമായി നോക്കിക്കൊണ്ട് ഡോള്‍ബി ഡിജിറ്റല് സൌണ്ടില് ' എത്രയാടാ നിന്റെ പ്രായം?' എന്നലറിക്കൊണ്ട് ജീപ്പില് നിന്നും ചാടിയൊരിറക്കം.\nറോഡ് പണി നടക്കുന്നിടത്ത് പി.ഡബ്ല്യു.ഡി. എഞ്ചിനീയര്‍മാര് നില്‍ക്കുന്ന പോലെ ഗൌരവം വിടാതെ നിന്നിരുന്ന എന്റെ നെഞ്ചീന്ന് അഞ്ചാറ് കിളികള് ഒരുമിച്ച് ചിറകടിച്ച് പറന്നുപോയി.\nതാളബോധം നഷ്ടപ്പെട്ട എന്റെ പാവം ഹൃദയം ഭ്രാന്തുപിടിച്ച പോലെ ചടപടാ മിടിക്കുമ്പോള് ഞാന് "ഇരുപത്തൊന്ന് " എന്ന് കൊച്ചുകുട്ടികളുടെ ശബ്ദത്തില് പറയുന്നതോടൊപ്പം മുണ്ടിന്റെ മടക്കിക്കുത്ത് അഴിച്ചത് തികച്ചും യാന്ത്രികമായിട്ടായിരുന്നു.\nമനസ്സില് പടപടപ്പ് തോന്നിത്തുടങ്ങിയല്  പിന്നെ ചെയ്യുന്നതെല്ലാം യാന്ത്രികമായിരിക്കും എന്ന് പറഞ്ഞ് കേട്ടത് എത്ര ശരി!\nജീവിതത്തിലാദ്യമായി അഞ്ചാം നമ്പര് ഫുഡ്ബോള് ഹെഡ് ചെയ്തപോലെ ഒരു മിനിറ്റ് നേരത്തേക്ക് എന്റെ സ്ഥലകാല ബോധം നഷ്ടമായി.\n'തൊണ്ണൂറ്റൊന്നല്ലല്ലോടാ ?' എന്ന് പറയാനായിരുന്നു എന്നോട് വയസ്സ് ചോദിച്ചത്.\nഅവശേഷിച്ച ആത്മധൈര്യം വച്ച്, 'എന്നോടിങ്ങിനെയൊക്കെ പറയാന് ഞാനെന്തു പിഴച്ചൂ സാറെ' എന്ന് സൌമ്യമായി ചോദിക്കുകയുണ്ടായി.\n'നീ പിഴച്ചാലും കൊള്ളാം ഇല്ലേലും കൊള്ളാം, ഞങ്ങള് കുറച്ച് വിവരങ്ങള് അറിയാനാണ് ഇവിടെ വന്നത്, മര്യാദക്ക് പറഞ്ഞാല് നിനക്ക് കൊള്ളാം, അല്ലെങ്കില് നിന്നേക്കൊണ്ട് ഞാന് പറയിക്കും' എന്ന്. ...\nദിവസവും കൂലി കൊടുക്കുന്നത് എഴുതി വക്കുന്ന പുസ്തകമുണ്ട്, അതില് നോക്കിയാല് കറക്ടായി ഓരോ ദിവസവും എത്ര പേര് വന്നുവെന്ന് അറിയാമെന്ന് ഞാന് പറഞ്ഞ്, ബുക്കെടുക്കെടുത്തുവന്നു.\nകണക്കുപുസ്തകം നോക്കിയ പൈലി സാര്, എന്നെ അടിമുടി സൂക്ഷിച്ച് നോക്കി.\nമെയിന് ആശാരി പറഞ്ഞതനുസരിച്ച് കൂലി വാങ്ങാതെയാണ് 'മുങ്ങിയവര്' പോയെന്നാണ് ഞാന് ഇത്രയും നേരം പറഞ്ഞിരുന്നതേയ്.\nപക്ഷെ, മുങ്ങിയ ടീമിന് പൈസ കൊടുത്ത കണക്ക് ദാ പുസ്തകത്തില്!\n‘ഇന്നലെ അവര് എപ്പോ പോയെന്നാ പറഞ്ഞെ?‘ എന്ന പൈലി സാറിന്റെ ചോദ്യം കേട്ട് ഞാന് തല താഴ്ത്തി ‘പുസ്തകത്തിന്റെ കാര്യം പറയാന് തോന്നിയ എന്റെ കൂര്‍മ്മ ബുദ്ധിയെ‘ പ്രശംസിച്ചു.\nഞാന് ഉറപ്പിച്ചു., നല്ല തെറിയോട് കൂടിയ ഡിസന്റ് ഇടികള് വീട്ടുകാരുടെയും നാട്ടുകാരുടേയും മുന്നില് വച്ച് ദേ കിട്ടാന് പോണ് എന്ന്. ഇടികൊള്ളുമ്പോള് വിളിക്കേണ്ട ‘ഹമ്മേ.. അയ്യോ.. അച്ഛോ...‘എന്നൊക്കെ മനസ്സില് റിഹേഴ്സലും തുടങ്ങി.\nപക്ഷെ, അടിതുടങ്ങുന്നതിന് പകരം ചോരക്കണ്ണുകള് ഉരുട്ടി പൈലി സാറ് എന്നെ നോക്കി ജീപ്പിലിരിക്കുന്ന എസ്. ഐ.യോട് പറഞ്ഞൂ.\n'ഇവന് ഇത്തിരി വിളഞ്ഞ മൊതാലാണല്ലോ! ഇവിടെ വച്ച് ചോദിച്ചാലൊന്നും ഇവന് മര്യാദക്ക് പറയില്ല, സ്റ്റേഷനില് കൊണ്ടുപോയിട്ട് രണ്ടെണ്ണം കൊടുത്ത് ചോദിക്കാം ബാക്കി'\nഅതുകേട്ടപാടെ, എന്റെ ഹാര്‍ഡ് ഡിസ്ക് അടിച്ചുപോയപോലെ തോന്നി.\nഎന്റെ തലച്ചോറിന്റെ ചുളിവുകള് ഒരോന്നായി നിവര്‍ന്ന്, ഉറക്കത്തില് ട്രെയിനിന്റെ ബര്‍ത്തില് നിന്ന് ഉരുണ്ട് വീണപോലെ എന്താണ് സംഭവിച്ചതെന്ന് മാത്രമല്ല, ഞാനാരാണ് , എവിടെയാണ് ഞാന് നില്‍ക്കുന്നത് എന്നുപോലും എനിക്ക് ഓര്‍ക്കാന് പറ്റാതായി.\nഇവര് നമ്മടോടെ വന്നിട്ട് ഇങ്ങിനെ പെരുമാറുന്നു, അപ്പോള് സ്‌റ്റേഷനില് കൊണ്ടുപോയാല് എന്താകും സ്ഥിതി?\nഞാന് കണ്ണുകള് ഒരു നിമഷം അടച്ചു. പിന്നെ വെറുതെ ഒന്ന് തുറന്നു. അപ്പോള് അതാ, ഒരു കണ്ടുപരിചയമുള്ള ഒരു തലയുടെ പിന്ഭാഗം റോഡ് മുറിച്ച് കടന്നുപോകുന്നു...\nഅത് കണ്ടപാടെ ഞാന് സ്ഥലകാല ബോധം വീണ്ടെടുത്ത് പൈലി സാറിനോട് ഉറക്കെ പറഞ്ഞൂ..... ‘ദാ പോണ് സാറേ മെയിന് ആശാരി. ഇന്‍ഫോര്‍മേഷന് സെന്റര്, മെയിന് സെര്‍വര്!\nസംഗതി ആശാരിമൂപ്പന് പോലീസ് ജീപ്പ് കണ്ട് അവിടന്ന് കിട്ടാ‍വുന്ന സ്പീഡില് ആ ഏരിയായില് നിന്ന് സ്കൂട്ടാവാന് നോക്കിയതായിരുന്നു.\nതുടര്‍ന്ന് ആളെ വിളിക്കുകയും അറിവില്ലാ പൈതമായ എന്ന് വിട്ട് ചോദ്യം ചെയ്യലിനായി നിര്‍മ്മല ഹൃദയനായ പൈലി സാര്, ആളെപ്പിടിച്ചു.\nപണ്ടൊരിക്കല്, പാടത്ത് നെല്ലിന് പരാമര് തെളിക്കാന് വന്ന കുറ്റികൊണ്ട് ഞാന് ചെടികള്‍ക്ക് തെളിച്ചിട്ട്, ഒന്നര മാസത്തോളം നന്നായി ശ്വാസം വലിച്ചാല് 'പരാമറിന്റെ' മണം കിട്ടിയിരുന്നു. അതേ പോലെ, കുറെക്കാലം എന്റെ വീടിനെ പരിസരത്ത് രാത്രിയും പകലും പൈലി സാറിന്റെ ശബ്ദം ഞാന് കേട്ടു.\nസംഗതി, എന്നെ അവര് വെറുതെ ഒന്ന് പേടിപ്പിച്ചതായിരുന്നു. തമാശക്ക്. അല്ലെങ്കില് ആശാരിമാര് വീട്ടില് പണിക്ക് വന്ന കണക്കോര്‍മ്മയില്ലാത്തതിന് ആരെയെങ്കിലും പോലീസ് സ്റ്റേഷനിന് കൊണ്ടോയി ഇടിക്കുമോ?? ഇല്ല.\nപക്ഷെ, പൂച്ചക്ക് കളിതമാശയായിരുന്നെങ്കില് പാവം എലിക്ക് ഒന്നൊന്നര പ്രാണവേദന തന്നെയായിരുന്നു.\nPosted by Visala Manaskan at 5:12 AM\n“നാഗപൈലി” ഉഗ്രൻ! ഇങ്ങു പോന്നോട്ടെ ബാക്കീം...\nകൊടകര പുരാണം ഒരു സംഭവമാണല്ലോ..\n"ആദ്യമായി ഫുഡ്ബോൾ ഹെഡ് ചെയ്തപോലെ ഒരു മിനിറ്റ് നേരത്തേക്ക് എന്റെ സ്ഥലകാല ബോധം നഷ്ടമായി".ഈ പ്രയോഗം എനിക്കു നന്നായി ഇഷ്ടപ്പെട്ടു സുഹൃത്തെ.\nകൊടകരയിലെ ചരിത്രകാരാ, കഥ മുഴുവൻ പോരട്ടെ..\nചില മെഗാസീരിയൽകാർ ചെയ്യുന്നതു പോലെ ഞങ്ങളെ ആകാംക്ഷയുടെ മുൾ മുനയിൽ നിർത്തുന്നത് കഷ്ടമല്ലേ?\nപോസ്റ്റ് എനിക്കിഷ്ടമായി... തുടരൻ ആക്കിയതു പക്ഷേ അത്ര രസിച്ചില്ല.\nസൂപ്പർ സൂപ്പർ... ബാക്കി കൂടി ങ്ക്‌ട് പോരട്ടേ...\nകേരളത്തിലെ പോലീസ് സ്റ്റേഷനെന്നു കേൾക്കുമ്പം തന്നെ പേടിയാ ഇപ്പം. ഉരുട്ടാശാ‍ന്മാരേയല്ല നിയമം പാലിക്കാൻ ഏൽ‌പ്പിച്ചേക്കുന്നത്?\nജഗതി “താളവട്ടത്തിൽ” പറയുന്നതുപോലെ “ഏത് ഷേപ്പിലാ തിരിച്ചുവരുന്നത് എന്ന്” ആർക്കും പറയാൻ പറ്റില്ല കേരളത്തിലെ പോലീസ് സ്റ്റേഷനുകളിൽ നിന്ന്!\nവിശാലാ, വെറുതെ പുകഴ്ത്തണതല്ല, നല്ല style ഉള്ള എഴുത്ത്.\nഒരു ബ്ലോഗിൽ ഒതുക്കരുത് ഈ എഴുത്ത്.\nപ്രിയ പാപ്പാൻ, ഇബ്രു, കലേഷ്, കുമാർ, പുല്ലൂരാൻ ഏന്റ് തുളസി: ഇൻസ്പിരേഷന് നന്ദി.\nസമാന ചിന്താഗതിക്കാർക്ക്, വായിക്കുമ്പോൾ 'ഒരു നേരമ്പോക്ക്' അത്രേ പ്രതീക്ഷിക്കുന്നുള്ളൂ.\nഇവിടെ, പുതിയ പോസ്റ്റിംഗ് വായിക്കുന്നതിലും, കൊല്ലങ്ങൾക്ക് ശേഷം, മറന്നുതുടങ്ങിയ പലതും ഓർത്തെടുത്തെഴുതുന്നതിലും എനിക്കിമ്മിണി രസം കിട്ടണുണ്ട്. ബോറിങ്ങാവുമ്പോൾ 'നിർത്തറാ' എന്ന് പറയുമെന്ന് പ്രതീക്ഷിച്ചും കൊണ്ട്....\nകൊടകര എന്നു കേട്ടപ്പോ, എന്റെ മനസ്സിൽ ആദ്യം ഓടിയെത്തിയതു, നെല്ലായി ബസ്സ് സ്റ്റോപ്പാണു. പണ്ടു നാട്ടിൽ വന്നു തിരിച്ചു പോകുക എന്നതു, ഒരു വലിയ തത്രപെട്ട ജോലിയാണു. അപ്പറുത്തെ കൊടകരയിലോ, ഇപ്പുറത്തെ ആമ്പല്ലൂരൂ നിന്നോ ഒക്കേ ബസ്സ് കിട്ടും. പക്ഷെ നെല്ലായി എന്ന സ്റ്റോപ്പിൽ റോഡിന്റെ നടുവിൽ മലർന്നു കിടന്നാപ്പോലും ആരും കെസ്സാർട്ടീസ്സി നിർത്തില്ലാ. നെല്ലായീടെ ഒരു തലസ്താനം പോലേയാണു ഞങ്ങൾക്കു അന്നു കൊടകര. സിനിമാ തീയറ്റരും, പന്തലൂർകാരന്റെ തുണി കടയും, ഒരു ആശുപത്രിയുമൊക്കെ ഉണ്ടു അവിടെ. നെല്ലായിൽ നിന്നു, നന്തിക്കരക്കോ, അമ്പല്ലൂർക്കോ, കൊടകരക്കോ, ഒക്കെ ദിനം പടി ഒന്നു രണ്ടു മൂന്നു തവണ നടന്നു പോയി വരുന്നവർ ഉണ്ടായിരുന്നു അക്കാലത്തു. അതു ഒരു ദൂരമായി ആരും പറയാറില്ല. തിരിച്ചു വന്നാ ഒരു സംഭാരത്തിൽ ക്ഷീണം തീർത്തു, മഹാമുനിമംഗലം അമ്പല പിറകിലൂടെ ഒഴുകുന്ന ചാലകുടിപുഴയിൽ ഒന്നു മുങ്ങി നിവർന്ന് തോർത്തു കുടഞ്ഞാൽ, എല്ലാ ക്ഷീണവും മുങ്ങി താണിരിക്കും. ഇപ്പോ, പുഴ വക്കിൽ ആരും പോകാറില്ലാന്നു പറയുന്നു നാട്ടുകാർ, വീട്ടിന്നു നടന്നു, കുളിച്ചു കയറി വരുമ്പോ, ഒരു പാടു സീരിയലുകൾ ടി. വീ യിൽ നഷ്ടപെടുന്നു പോലും. അമ്പലത്തിലെ ശ്രീധരൻ വാരസ്യാരും സാക്ഷ്യ പെടുത്തുന്നു ഇതു തന്നെ, സ്ത്രീകൾ, ഭഗാവാനുള്ള മാലകെട്ടൊ നിർത്തി എന്നുള്ളതു പോട്ടെ, ത്രിശ്ശൂരിന്നു വരും കെട്ടിയ പൂ, പക്ഷെ, സന്ധ്യ ദീപാരാധന കഴിഞ്ഞാ, തിരുമേനിക്കു ശംഘു തീർത്തം തെളിക്കാൻ ഒരു തലപോലും ഇല്ലാന്നു,അങ്ങെർക്കു സങ്കടം. നമുക്കു ഒരുപാടു ശ്രീകോൊവിലും, സെറ്റും മുണ്ടും ഒക്കെ, "സഹധർമ്മിണിയിൽ" കാണാംന്നു, ഭഗവാനു അറിയില്ലല്ലോ അല്ലേ??\nഇപ്പോ, നെല്ലായിയും മാറി കേട്ടൊ, ബസ്സിനു പ്രശ്നം തന്നെ, പക്ഷെ ഇപ്പോ ബസ്സ് ആർക്കും വേണ്ട, പണ്ടു രജിസ്റ്റർ അപ്പീസു നിന്നിരുന്ന ആലിൻ ചോട്ടിൽ ഇപ്പൊ, നൂറു കണക്കിനു ഓട്ടോറിക്ഷയുണ്ടു. മൊബൈലിലേ ഒരു മിസ്.കാളിൽ, അയാൾ വീടു പടിക്കൽ എത്തും. കാലം ഒരുപാടു മാറുന്നു, അല്ല, നമ്മൾ മാറ്റുന്നുവോ?\nനമുക്കു എല്ലാവർക്കും കൂടിൽ, “ഞാനും, എന്റെ നാടും” എന്ന ഒരു ഫീച്ചർ തുടങ്ങിയാലോ? എല്ലാവർക്കും,ഓർത്തെടുത്തു, കൈമാറാൻ ഒരുപാ‍ടു ഉണ്ടാവില്ലേ??\nകിരണ്  kiran said...\nകറുപ്പിൽ വെളുപ്പ് ഭയങ്കര ബുദ്ധിമുട്ടാ.. വിരോധമില്ലെങ്കിൽ കളറ് മാറ്റോ...\nhttp://kodakarapuranams.blogspot.com/atom.xml എന്ന ലിങ്കില് പോയി ഫോര്‍മാറ്റ് ഒന്നുമില്ലാതെ പോസ്റ്റ് വായിക്കാമെന്നൊരുപായമുണ്ട്, കിരണേ..\nഅതുല്യ: കമന്റിന് താങ്ക്സ്. നെല്ലായിയുടെ തലസ്ഥാനം കൊടകരയാണെന്ന് പറഞ്ഞാൽ നെല്ലായിക്കാർ പുലികൾ സമ്മതിക്കില്ല.\nപണ്ട്, 'വീണ്ടും ചില പോട്ട വിശേഷങ്ങൾ' പോട്ടക്കാരൻ മണികണ്ഠൻ, 'സങ്കുചിതമനസ്കൻ' എന്ന പേരിൽ എഴുതി തകർത്തിരുന്നു., അതേപോലെ അവരവരുടെ നാട്ടുവിശേഷങ്ങൾ എഴുതിയാൽ തീർച്ചയായും എല്ലാവർക്കും ഇഷ്ടപ്പെടും. അതുല്യയെപ്പോലെ എഴുത്ത് വശമുള്ളവർ എഴുതിയാൽ പിന്നെ പറയാനുമുണ്ടോ??\nഎന്തിനാ മാഷേ, എന്റെ തലയിലിട്ടു കൊട്ടിയതു? നമ്മൾ ഒന്നുമില്ലെങ്കിൽ ഒരേ നാട്ടുകാരല്ലേ?\nYour writings seemed to be very interesting.The satire behind the narration gives it some sort of significance.I'm really waiting for your another writings\namasilent reader of ur blogs foralong time.superb\nറോഡ് പണി നടക്കുന്നിടത്ത് പി.ഡബ്ല്യു.ഡി. എഞ്ചിനീയര്‍മാര് നില്‍ക്കുന്ന പോലെ ഗൌരവം വിടാതെ നിന്നിരുന്ന ...\nഉപമകളൊക്കെ പതിവ്പോലെ ഗംഭീരം. :)\nപൊലീസ് മട്ടില് ഒന്ന് ചോദിച്ചാല് വിരളാത്ത മനുഷ്യര് ചുരുക്കം. പക്ഷെ അത് രസകരമായി അവതരിപ്പിക്കണമെങ്കില് നല്ല കഴിവു വേണം. ഇതുപോലെ!!\nഎനിക്കേറ്റവും ഇഷ്ടപെട്ട ഒരു പോസ്റ്റ്.അതോണ്ടാ രണ്ടു മൂന്നു വര്‍ഷത്തിനു ശേഷം വീണ്ടും അയവിറക്കുന്നത് . ഒരെ കാലഘട്ടത്തില് ജനിച്ചു വളര്‍ന്നതുകൊണ്ടും മുത്തപ്പന് ഇഷ്ട ദൈവമായതു കൊണ്ടും. നാട്ടുകാരയതുകൊണ്ടും\nഇതിനു സമാനമയ പല അനുഭവങ്ങളും ഓര്‍ത്തെടുക്കുന്നത് വിശലന്റെ ബ്ലോഗിലൂടെയാണു\nഎട ബയഗര കൊള്ളാലോ\nClimax pwolichu muthe...nd potti piya hard diskum\nAnith kumar said...\nKODAKARA PURAM SUPER, WE R ALL WAITING FOR THE NEW POSTS . .


തിരുവനന്തപുരം : സംസ്ഥാനത്ത് ദീര്‍ഘദൂര തീവണ്ടി സര്‍വ്വീസ് ഇന്നു മുതല് ആരംഭിക്കും. ജനശതാബ്ദി ഉള്‍പ്പെടെയുള്ള തീവണ്ടികളാണ് ഇന്ന് മുതല് ഓടി തുടങ്ങുന്നത്. യാത്രക്കാര്‍ക്ക് ടിക്കറ്റുകള് കൗണ്ടറുകള് വഴിയും ഓണ്‍ലൈന് ആയും ബുക്ക് ചെയ്യാം. തീവണ്ടികളുടെ സമയവും സ്റ്റോപ്പുകളുടെയും വിശദവിവരങ്ങള് കഴിഞ്ഞ ദിവസം റെയില് വേ പുറത്തുവിട്ടിട്ടുണ്ട്.\nകൊറോണ രോഗ ലക്ഷണങ്ങള് ഇല്ലാത്തവരെ മാത്രമാണ് തീവണ്ടി യാത്രക്ക് അനുവദിക്കുക. യാത്രക്കാര് ഒന്നര മണിക്കൂര് മുന്‍പ് തന്നെ റെയില്‍വേ സ്റ്റേഷനില് എത്തണം. ടിക്കറ്റ് ഉള്ള യാത്രക്കാരെ മാത്രമേ പ്ലാറ്റ്‌ഫോമിലേക്ക് കടത്തിവിടുകയുള്ളൂ. റെയില്‍വേ സ്‌റ്റേഷനില് എത്തുന്ന യാത്രക്കാര് നിര്‍ബന്ധമായും മാസ്‌ക് ധരിച്ചിരിക്കണം.\nതീവണ്ടികളിലെ ജനറല് കംപാര്‍ട്ട്‌മെന്റുകളില് യാത്രക്ക് അനുമതിയില്ല. യാത്രക്കാര് സര്‍ക്കാര് ക്വാറന്റൈന് മാര്‍ഗ്ഗനിര്‍ദ്ദേശങ്ങള് പാലിക്കില്ല. തീവണ്ടികള്‍ക്കകത്തെ പാന്‍ട്രിക്ക് പ്രവര്‍ത്തനാനുമതി ഇല്ല. എസി, സ്ലീപ്പര് കോച്ചുകളില് മുഴുവന് സീറ്റുകളിലും യാത്രക്കാരെ അനുവദിക്കും. യാത്ര തുടങ്ങുമ്പോഴും അവസാനിക്കുമ്പോഴും യാത്രക്കാരെ വൈദ്യ പരിശോധനക്ക് വിധേയമാക്കും.\nഇന്ന് മുതല് ആരംഭിക്കുന്ന തീവണ്ടികളുടെ സമയക്രമം\n* തിരുവനന്തപുരം-കോഴിക്കോട് ജനശതാബ്ദി (02076): തിരുവനന്തപുരത്തുനിന്ന് പുലര്‍ച്ചെ 5.45ന് പുറപ്പെടും. മടക്കം കോഴിക്കോട്ടുനിന്ന് പകല് 1.45ന് (എല്ലാദിവസവും)\n* തിരുവനന്തപുരം-കണ്ണൂര് ജനശതാബ്ദി (02082): തിരുവനന്തപുരത്തുനിന്ന് പകല് 2.45ന് പുറപ്പെടും (ചൊവ്വാഴ്ചയും ശനിയാഴ്ചയും ഒഴികെ). മടക്കം കണ്ണൂരില്‍നിന്ന് പുലര്‍ച്ചെ4.50ന് പുറപ്പെടും (ബുധനാഴ്ചയും ഞായറാഴ്ചയും ഒഴികെ).\n* തിരുവനന്തപുരം-ലോകമാന്യ തിലക് (06346): തിരുവനന്തപുരത്തുനിന്ന് പകല് 9.30ന് പുറപ്പെടും. മടക്കം ലോക്മാന്യ തിലകില്‍നിന്ന് പകല് 11.40ന് (എല്ലാദിവസവും).\n* എറണാകുളം ജങ്ഷന്-നിസാമുദീന് മംഗള എക്സ്പ്രസ് (02617): എറണാകുളത്തുനിന്ന് പകല് 1.15ന് പുറപ്പെടും. മടക്കം നിസാമുദീനില്‍നിന്ന് രാവിലെ 9.15ന് (എല്ലാ ദിവസവും).\n* എറണാകുളം ജങ്ഷന്-നിസാമുദീന് (തുരന്തോ) എക്സ്പ്രസ് (02284): എറണാകുളത്തുനിന്ന് ചൊവ്വാഴ്ചകളില് രാത്രി 11.25ന് പുറപ്പെടും. മടക്കം ശനിയാഴ്ചകളില് നിസാമുദീനില് നിന്ന് രാത്രി 9.35 ന് .\n* തിരുവനന്തപുരം സെന്‍ട്രല്-എറണാകുളം ജങ്ഷന് (06302): പ്രതിദിന പ്രത്യേക തീവണ്ടി തിങ്കളാഴ്ച പകല് 7.45 മുതല് സര്‍വീസ് ആരംഭിക്കും.\n* എറണാകുളം ജങ്ഷന്-തിരുവനന്തപുരം (06301): പ്രതിദിന പ്രത്യേക തീവണ്ടി പകല് ഒന്നിന് പുറപ്പെടും.\n* തിരുച്ചിറപ്പള്ളി-നാഗര്‍കോവില് (02627): പ്രതിദിന സൂപ്പര് ഫാസ്റ്റ് തിങ്കളാഴ്ച പകല് ആറുമുതല് സര്‍വീസ് ആരംഭിക്കും. മടക്കം പകല് മൂന്നിന് നാഗര്‍കോവിലില് നിന്നും പുറപ്പെടും.\nതിരുവനന്തപുരം – ലോകമാന്യതിലക് നേത്രാവതി എക്‌സ്പ്രസിന് ചെറുവത്തൂരില് സ്‌റ്റോപ്പ് ഉണ്ടായിരിക്കില്ല. എറണാകുളം ജംഗ്ഷനും ഡല്‍ഹിക്കും ഇടയില് സര്‍വ്വീസ് നടത്തുന്ന മംഗളാ ലക്ഷദ്വീപ് എക്‌സ്പ്രസിന്റെ ആലുവ, പട്ടാമ്പി, കുറ്റിപ്പുറം, തിരൂര്, പരപ്പനങ്ങാടി, ഫറോക്, കൊയിലാണ്ടി, വടകര, തലശ്ശേരി, പഴയങ്ങാടി, പയ്യന്നൂര്, നീലേശ്വരം, കാഞ്ഞങ്ങാട് സ്റ്റോപ്പുകള് ഒഴിവാക്കിയിട്ടുണ്ട്.


വിവാഹ വാര്‍ഷികത്തിന്3ദിവസം അവശേഷിക്കവേ നടി ശ്വേത ബസു വിവാഹമോചിതയാവുന്നു | Actress Shweta Basu Prasad Announces Her Separation WitH Husband - Malayalam Filmibeat\n| Updated: Wednesday, December 11, 2019, 10:26 [IST]\nമലയാളികള്‍ക്കും സുപരിചിതയായ നടിയാണ് ശ്വേത ബസു. ബാലതാരമായി സിനിമയിലെത്തിയ ശ്വേത പില്‍ക്കാലത്ത് നായികയായിട്ടും തിളങ്ങി. എന്നാല് ചില വിവാദങ്ങളില് കുടുങ്ങിയ നടിയെ കുറിച്ചുള്ള വാര്‍ത്തകള് വലിയ ചര്‍ച്ചയായിരുന്നു. ഇപ്പോഴിത ശ്വേത വിവാഹമോചിതയാവുകയാണെന്ന റിപ്പോര്‍ട്ടുകള് വന്നിരിക്കുകയാണ്.\nശ്വേത തന്നെയാണ് താനും ഭര്‍ത്താവും പിരിയുന്ന കാര്യം സമൂഹ മാധ്യമത്തിലൂടെ പുറംലോകത്തെ അറിയിച്ചത്. വിവാഹം കഴിഞ്ഞ് ഒരു വര്‍ഷം പോലും തികയുന്നതിന് മുന്‍പാണ് താരദമ്പതികള് ഇത്തരമൊരു തീരുമാനമെടുത്തത്. ഇതോടെ ആരാധകരും ഞെട്ടലിലാണ്.\nഭര്‍ത്താവ് രോഹിത് മിത്തലയുമായി താന് വേര്‍പിരിയാന് പോവുകയാണെന്ന് സോഷ്യല് മീഡിയയിലൂടെ പങ്കുവെച്ചൊരു കുറിപ്പിലാണ് ശ്വേത സൂചിപ്പിച്ചിരിക്കുന്നത്. കഴിഞ്ഞ ഡിസംബറില് വിവാഹിതരായ ഇരുവരും ഇക്കൊല്ലം ഒന്നാം വിവാഹ വാര്‍ഷികം ആഘോഷിക്കാന് തയ്യാറെടുക്കവേയാണ് വേര്‍പിരിയല് വാര്‍ത്ത വന്നത്. ഈ തീരുമാനത്തിന് പിന്നില് എന്താണെന്നുള്ള കാര്യം വ്യക്തമല്ല.\nഞാനും രോഹിതും വേര്‍പിരിയാന് തയ്യാറായിരിക്കുകയാണ്. പരസ്പരം രണ്ട് പേരുടെയും താല്‍പര്യങ്ങള് നോക്കി ഒന്നിച്ചെടുത്ത തീരുമാനമാണിത്. കുറച്ച് മാസങ്ങളായി ഇതേ കുറിച്ചുള്ള ആലോചനകളിലായിരുന്നു. അതില് നിന്നും രണ്ട് പേരും വേറെ ജീവിക്കുന്നതാണെന്ന് നല്ലതെന്ന നിഗമനത്തിലെത്തി. അതിന് ശേഷമാണ് ഇങ്ങനെ ഒരു തീരുമാനത്തിലെത്തിയതെന്ന് ശ്വേത പറയുന്നു.\nആരും ബുക്കിന്റെ കവര് കണ്ട് കൊണ്ട് വായിക്കരുത്. എന്ന് കരുതി ആ ബുക്ക് മോശമാണെന്നല്ല. ഒരാള്‍ക്ക് വായിക്കാന് പറ്റിയില്ല. അതിന് പല കാരണങ്ങളുമുണ്ടാവും. പകരം വെക്കാനില്ലാത്ത ഓര്‍മകള് തന്നതിനും എല്ലായിപ്പോഴും എനിക്ക് പ്രചോദനം നല്‍കിയതിനും രോഹിതിന് ഞാന് നന്ദി പറയുകയാണ്. തുടര്‍ന്നുള്ള ജീവിതത്തിന് എല്ലാവിധ ആശംസകളും നേരുന്നതായിട്ടും ശ്വേത പറയുന്നു.\nദീര്‍ഘ നാളത്തെ പ്രണയത്തിനൊടുവില് 2018 ഡിസംബര് പതിമൂന്നിനായിരുന്നു ശ്വേത ബസുവും രോഹിത് മിത്താലയും വിവാഹിതരാവുന്നത്. ഗോവയില് വെച്ച് രഹസ്യമായി ഇരുവരുടെയും വിവാഹനിശ്ചയവും നടത്തിയിരുന്നു. പിന്നീട് ബന്ധുക്കളുടെയും അടുത്ത സുഹൃത്തുക്കളുടെയും സാന്നിധ്യത്തില് വെച്ച് പൂനെയില് വെച്ചായിരുന്നു വിവാഹം. പ്രശസ്ത ഡോക്യുമെന്ററി സംവിധായകനായിരുന്നു രോഹിത്.\nരണ്ട് വര്‍ഷം മുന്‍പ് സെക്‌സ് റാക്കറ്റുമായി ബന്ധപ്പെട്ട കേസില് ശ്വേത അറസ്റ്റ് ചെയ്യപ്പെട്ടിരുന്നു. ഇത് വലിയ വാര്‍ത്തയാവുകയും ചെയ്തു. കുടുംബം പുലര്‍ത്താന് വേണ്ടിയാണ് താന് വേശ്യാവൃത്തി സ്വീകരിച്ചതെന്നായിരുന്നു നടി അന്ന് പറഞ്ഞത്. ഇതും വലിയ രീതിയില് ചര്‍ച്ചയായി. വിവാദങ്ങളില് കുടുങ്ങിയതോടെ കരിയര് ബ്രേക്ക് ആയെങ്കിലും മിനിസ്‌ക്രീനിലൂടെ നടി തിരിച്ച് വരവ് നടത്തിയിരുന്നു.\nമക്ഡി എന്ന ചിത്രത്തിലൂടെ മികച്ച ബാലതാരത്തിനുള്ള ദേശീയ പുരസ്‌കാരം സ്വന്തമാക്കിയ ആളാണ് ശ്വേത ബസു. കോത ബങ്കരു ലോകം എന്ന തെലുങ്ക് ചിത്രത്തിലൂടെയാണ് ശ്വേത ശ്രദ്ധിക്കപ്പെടുന്നത്. ഇത് ഞങ്ങളുടെ ലോകം എന്ന പേരില് ഈ സിനിമ റീമേക്ക് ചെയ്ത് മലയാളത്തിലേക്കും എത്തിച്ചിരുന്നു. ഇതോടെയാണ് കേരളത്തിലും ശ്വേതയ്ക്ക് ആരാധകരെ ലഭിച്ചത്.\nMORE ശ്വേത ബസു NEWS\nഅനാശാസ്യത്തിന് പിടിയിലായ ശ്വേത ബസുവും സംവിധായകനും പ്രണയത്തില്!\nRead more about: ശ്വേത ബസു\nActress Shweta Basu Prasad Announces Her Separation WitH Husband


ചരിത്ര പ്രസിദ്ധമായ പന്മന പൂരം ഇന്ന് : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nചരിത്ര പ്രസിദ്ധമായ പന്മന പൂരം ഇന്ന്\nകരുനാഗപ്പള്ളി: പന്മന സുബ്രഹ്മണ്യസ്വാമി ക്ഷേത്രത്തിലെ ആറാട്ടിനോടനുബന്ധിച്ചുള്ള പന്മന പൂരം ഇന്ന് (മാർച്ച് 11ന് ശനിയാഴ്ച) നടക്കും.\nആലവട്ടങ്ങളും വെഞ്ചാമരങ്ങളും വെണ്‍കൊറ്റക്കുടകളുമേന്തി നിരവധി ഗജവീരന്മാര് കാണികള്‍ക്ക് ആനന്ദം നല്‍കി പൂരത്തെ വര്‍ണാഭമാക്കും. മുപ്പതോളം വാദ്യകലാകാരന്മാര് മേളപ്പെരുമയൊരുക്കി ആല്‍ത്തറയില് കൊട്ടിത്തിമിര്‍ക്കും.\n4.30നാണ് ആറാട്ടെഴുന്നള്ളത്തും പൂരോഘോഷ സമ്മേളനവും നടക്കുന്നത്. എന്.കെ.പ്രേമചന്ദ്രന് എം.പി., എന്.വിജയന് പിള്ള എം.എല്.എ., പന്മന ഗ്രാമപ്പഞ്ചായത്ത് പ്രസിഡൻറ് എസ്.ശാലിനി എന്നിവര് പൂരോഘോഷ സമ്മേളനത്തില് പങ്കെടുക്കും.\nഏകദേശം രണ്ടുമണിക്കൂറോളം നീണ്ടുനില്‍ക്കുന്ന പൂരക്കാഴ്ചകള്‍ക്ക് ശേഷം ആറാട്ടെഴുന്നള്ളത്ത് ശങ്കരമംഗലം കാമന്‍കുളങ്ങര മഹാദേവ ക്ഷേത്രത്തിലെത്തും. തുടര്‍ന്ന് പ്രത്യേക പൂജകള്‍ക്കുശേഷം തിരിച്ച് രാത്രി 10ന് ആറാട്ട് പന്മന ക്ഷേത്രത്തിലെത്തി കൊടിയിറങ്ങും. തുടര്‍ന്ന് രാത്രി നാടകം.\n← കരുനാഗപ്പള്ളി ഗവ. മോഡല് സ്‌കൂളിന്റെ വികസനത്തിന് മാസ്റ്റര് പ്ലാന്


അരങ്ങ് അവാർഡ് സുനിൽ കൃഷ്‌ണന്\nമനാമഃ അരങ്ങ് ബഹ്‌റൈൻ കലാസാംസ്‌കാരിക സംഘടന ഏഷ്യാനെറ്റുമായി ചേർന്ന് പ്രവാസികൾക്കായി സംഘടിപ്പിച്ച സാഹിത്യമത്സരത്തിൽ സുനിൽ കൃഷ്‌ണന്റെ ‘ഇരുൾത്തെയ്യം’ എന്ന കവിത ഒന്നാം സ്ഥാനത്തിന് അർഹമായി. 10,000 രൂപയാണ് സമ്മാനത്തുക. സൗദി അറേബ്യയിലെ അൽ ഹസയിൽ ഒരു സ്വകാര്യ സ്ഥാപനത്തിൽ ജോലി നോക്കുന്ന സുനിൽ കൃഷ്‌ണന് കവിതയ്‌ക്ക് കഴിഞ്ഞ വർഷത്തെ മദ്രാസ് മലയാളി സമാജം അവാർഡ് ലഭിച്ചിരുന്നു.\nമനാമയിലെ ചന്ദ്രൻ പാലിശ്ശേരിയുടെ ‘പാറശാലയിലെ രാജകുമാരനും രാജകുമാരിയും’ എന്ന കഥ, മികച്ച കഥയുടെ അഭാവത്തിൽ പ്രോത്സാഹന സമ്മാനത്തിന് അർഹമായി. അടുത്ത മാസം 28ന് ബഹ്‌റൈനിൽ നടക്കുന്ന ചടങ്ങിൽ അവാർഡുകൾ വിതരണം ചെയ്യുമെന്ന് അരങ്ങ് സാരഥി ബോണി ജോസഫ് അറിയിച്ചു. ബെന്യാമിൻ, ഗോപൻ പഴുവിൽ, സുകുമാർ മുളേളാത്ത്, ബിജു അഞ്ചൽ എന്നിവരായിരുന്നു വിധികർത്താക്കൾ.


കോണ്‍ഗ്രസ് ലീഗ് സഖ്യത്തെ പിന്തുണച്ച് സിപിഎം: കാസര്‍ഗോഡ് എന്‍മകജെ പഞ്ചായത്തില് അവിശ്വാസം പാസായി\nകാസര്‍ഗോഡ് ജില്ലയിലെ എന്‍മകജെ പഞ്ചായത്തില് സിപിഎം പിന്തുണയോടെ അവിശ്വാസം പാസാക്കി യുഡിഎഫ്. യൂഡിഫ് കൊണ്ടു വന്ന അവിശ്വാസത്തെ ഇടതുപക്ഷം അംഗങ്ങള് പിന്തുണച്ചതോടെ ഭരണത്തിലിരുന്ന ബിജെപി പുറത്തായി.\nപ്രസിഡന്റ് രൂപവാണി ആര് ഭട്ടിനെതിരെ യുഡിഎഫിലെ വൈ.ശാരദയാണ് പ്രമേയം കൊണ്ടുവന്നത്.\n17 അംഗ ഭരണസമിതിയില് ബിജെപിക്കും യുഡിഎഫിനും ഏഴ് വീതവും എല്‍ഡിഎഫിന് മൂന്നും അംഗങ്ങളാണുള്ളത്. കോണ്‍ഗ്രസിന് നാലും മുസ്ലിം ലീഗിന് മൂന്നും അംഗങ്ങളാണുള്ളത്. വൈസ് പ്രസിഡന്റിനെതിരായ അവിശ്വാസ പ്രമേയം വ്യാഴാഴ്ച പരിഗണിക്കും.\nനേരത്തെ കാറഡുക്ക പഞ്ചായത്തില് എല്‍ഡിഎഫിന് യുഡിഎഫ് പിന്തുണച്ച് ബിജെപിയെ സിപിഎം ഭരണത്തില് നിന്ന് പുറത്താക്കിയിരുന്നു.\nനേരത്തെ എല്‍ഡിഎഫും, യുഡിഎഫും ഭിന്നിച്ച് നിന്നതിനാല് രണ്ട് പഞ്ചായത്തുകളിലും ഏറ്റവും വലിയ ഒറ്റകക്ഷിയായ ബിജെപി ഭരിക്കുകയായിരുന്നു. ദേശീയ തലത്തില് കോണ്‍ഗ്രസ്-സിപിഎം സഹകരണം വന്നതോടെ ഇവിടങ്ങളില് അവിശ്വാസം കൊണ്ടു വരികയായിരുന്നു. അവിശുദ്ധ സഖ്യമാണ് ഇരു പഞ്ചായത്തിലും അവിശ്വാസം കൊണ്ടു വന്നതെന്ന് ബിജെപി ആരോപിച്ചു.\nTags: Enmakaje Panchayath


ഗ്രാമപഞ്ചായത്തില് മരണ രജിസ്ട്രേഷന് നടത്തുന്നത് എങ്ങനെ? ~ എങ്ങനെ?\nഗ്രാമപഞ്ചായത്തില് മരണ രജിസ്ട്രേഷന് നടത്തുന്നത് എങ്ങനെ?\n10:47 AM . 1 comment\nജനനംപോലെതന്നെ മരണവും ബന്ധപ്പെട്ട തദ്ദേശ സ്വയംഭരണ സ്ഥാപനങ്ങളില് അറിയിക്കുകയും രേഖയില് ചേര്‍ക്കുകയുംചെയ്യേണ്ടതുണ്ട്. ഗ്രാമപഞ്ചായത്തില് മരണ രജിസ്ട്രേഷന് നടത്തുന്നത് എങ്ങനെയന്ന് ചുവടെ വ്യക്തമാക്കുന്നു.\n1.ഗ്രാമപഞ്ചായത്തില്‍നിന്ന് സൗജന്യമായി ലഭിക്കുന്ന നിര്‍ദ്ദിഷ്ട ഫോറത്തില് പഞ്ചായത്ത് സെക്രട്ടറിക്കാണ് അപേക്ഷ നല്‍കേണ്ടത്.\n2. മരണം നടന്ന് 21 ദിവസത്തിനുള്ളില് വീട്ടിലെ മുതിര്‍ന്ന അംഗങ്ങളില് ഒരാള് അപേക്ഷ സമര്‍പ്പിക്കണം.\n3. പഞ്ചായത്ത് അതിര്‍ത്തിക്കുള്ളില് നടന്ന മരണങ്ങള് മാത്രമേ ഇങ്ങനെ രജിസ്റ്റര് ചെയ്യാന് സാധിക്കൂ.\n4. 21 ദിവസത്തിനുശേഷം 30 ദിവസം വരെ രണ്ടു രൂപ പിഴ അടയ്ക്കണം.\n5.അപേക്ഷിക്കുന്ന ദിവസംതന്നെ മരണ രജിസ്ട്രേഷന് സര്‍ട്ടിഫിക്കറ്റ് ലഭിക്കുന്നതാണ്.\nജനനംപോലെതന്നെ മരണവും ബന്ധപ്പെട്ട തദ്ദേശ സ്വയംഭരണ സ്ഥാപനങ്ങളില് അറിയിക്കുകയും രേഖയില് ചേര്‍ക്കുകയുംചെയ്യേണ്ടതുണ്ട്. ഗ്രാമപഞ്ചായത്തില് മരണ രജിസ്ട്രേഷന് നടത്തുന്നത് എങ്ങനെ?


കുന്നത്തമ്മയുടെയും കുറിഞ്ഞിയമ്മയുടെയും ബുദ്ധി | കുട്ടിക്കഥ | short story| kids\nകുന്നത്തമ്മയുടെയും കുറിഞ്ഞിയമ്മയുടെയും ബുദ്ധി | കുട്ടിക്കഥ\nJun 29, 2020, 04:21 PM IST\nഅപ്പോള് കുന്നത്തമ്മ ഉറങ്ങിക്കിട്ടിയിട്ടുവേണം മൂന്നാള്‍ക്കും കൂടി പമ്മിപ്പമ്മി അടുക്കളവാതില് തുറന്ന് വിറകുപുര വരെ ഒന്നു പോയി നോക്കാന്. മക്കള് പദ്ധതി മനസ്സില് കാണുമ്പോളേക്കും അമ്മയത് മാനത്ത് കാണുമല്ലോ.\nകുറിഞ്ഞിപ്പൂച്ചയ്ക്കും മിട്ടുപ്പൂച്ചയ്ക്കും നാലു മക്കളുണ്ടായി. മക്കളന്നെുവച്ചാല് വെളുവെളുത്ത് അതിന്‍മേല് കറുത്ത പുള്ളികള് വാരിവിതറിയ നാലു കുഞ്ഞുങ്ങള്. കുറിഞ്ഞി പ്രസവിച്ചത് കുന്നത്തമ്മയുടെ വിറകിനു മുകളിലാണ്. കുന്നത്തമ്മയ്ക്ക് മൂന്ന് വികൃതികളായ കുട്ടികള് ഉണ്ട്. കുന്നത്തമ്മ കുറിഞ്ഞിയെയും മക്കളയെും എന്നോ കണ്ടുപിടിച്ചതാണ്. മഴക്കാലമല്ലേ, അവളെവിടെപ്പോകും മക്കളെയും കൊണ്ട് എന്നു കരുതി കുന്നത്തമ്മ മിണ്ടാതെയിരുന്നു. വീട്ടിലെ കുട്ടികളോട് പറഞ്ഞതുമില്ല. പറഞ്ഞാല് നാല് കുഞ്ഞുങ്ങളെയും കൊണ്ട് കുറിഞ്ഞി ലോകം തന്നെ വിടേണ്ടി വരും.\nഒരു ദിവസം രാത്രി കുന്നത്തമ്മ മക്കളെ ഉറക്കാന് കിടത്തി പാട്ടുപാടുമ്പോള് ഏറ്റവും ഇളയവനായ കണ്ണാച്ചു കുന്നത്തമ്മയുടെ വായ പൊത്തി. എന്താ പാട്ട് നിര്‍ത്തിയത്? കണ്ണാച്ചുവിന്റെ ചേട്ടന്മാരായ ഇണ്ടാച്ചുവും കുട്ടാച്ചുവും ഒന്നിച്ചെഴുന്നേറ്റു ചോദിച്ചു. കണ്ണാച്ചു കണ്ണുകള് രണ്ടും തുറന്നു പിടിച്ച്, ചെവി വട്ടം പിടിച്ചുകൊണ്ടു പറഞ്ഞു: എവിടുന്നോ രണ്ട് പൂച്ചക്കുഞ്ഞുങ്ങള് കരയുന്നുണ്ട്. കുന്നത്തമ്മയുടെ വയറ്റിലൂടെ ഒരു മിന്നല്‍പ്പിണര് പാഞ്ഞുപോയി. കണ്ണാച്ചു ആളത്രയ്ക്ക് മിടുക്കനാണ്. അല്പം ശബ്ദം കേട്ടാല് മതി സംഗതി കണ്ടുപിടിച്ചേ വിശ്രമിക്കൂ. എലി നെല്‍പ്പത്തായം കണ്ടുപിടിച്ചതുപോലെ എന്നാണ് കണ്ണാച്ചുവിനെക്കുറിച്ച് കുന്നത്തമ്മ പറയാറ്.\n'അത് നിങ്ങള് മുറ്റത്തേക്കിട്ട ചോറ് തിന്നാന് വന്ന എലിക്കുഞ്ഞുങ്ങളായിരിക്കും. ഇല്ലേല് പറമ്പിലെ കിഴങ്ങ് തിന്നാന് നടക്കുന്ന മുള്ളന് പന്നി.' കുന്നത്തമ്മ പറഞ്ഞു.\n'അതൊന്നുമല്ലാ...' അമ്മ പറഞ്ഞത് കണ്ണടച്ചു വിശ്വസിക്കാന് കണ്ണാച്ചു തയ്യാറല്ല. ഒന്ന്, രണ്ട്, മൂന്ന്, നാല്...നാല് കുഞ്ഞുങ്ങളുണ്ട്. നാല് വ്യത്യസ്ത കരച്ചിലുകള് കേള്‍ക്കുന്നുണ്ട്. ഇണ്ടാച്ചുവും കുട്ടാച്ചുവും ചാടിയെണീറ്റു. നേരാണ്, കണ്ണാച്ചു പറഞ്ഞാല് പറഞ്ഞതാ. കറകറക്ടായിരിക്കും. 'കുറിഞ്ഞിപ്പൂച്ചയുടെയും മക്കളുടെയും അധോഗതിയും വെള്ളിയാഴ്ചയും തുടങ്ങിയല്ലോ ദൈവമേ'... എന്നു കുന്നത്തമ്മ മനസ്സില് പറഞ്ഞു.\nകുന്നത്തമ്മ വിഷയം മാറ്റി. ആനത്തലയോളം വെണ്ണതരാമെടാ, ആനന്ദശ്രീകൃഷ്ണാ നീയുറങ്ങ്... എന്നു പാടി കണ്ണാച്ചുവിനെ ഉറക്കാന് നോക്കിയപ്പോളതാ കണ്ണാച്ചു അമ്മയെ തട്ടിക്കൊണ്ട് ഓമനത്തിങ്കള്‍ക്കിടാവോ പാടുന്നു. അമ്മ അവനെ നോക്കി. 'കണ്ണാച്ചുവെന്തിനാ അമ്മയെ താരാട്ടുപാടിയുറക്കുന്നത്?'കണ്ണാച്ചു പറഞ്ഞു. 'അമ്മ വേഗം ഉറങ്ങിക്കോ, ഇല്ലേല് പ്രശ്നാകും കുറുക്കന് വരും.' അമ്മയെ ഉറക്കിക്കിടത്തി പൂച്ചക്കുഞ്ഞുങ്ങളെ തേടി പോകാനുള്ള പരിപാടിയാണെന്ന് അമ്മയ്ക്കെപ്പളോ മനസ്സിലായതാണ്. അമ്മ ഇണ്ടാച്ചുവിനെയും കുട്ടാച്ചുവിനെയും നോക്കി. അമ്മ തങ്ങളെ നോക്കുന്നു എന്നു കണ്ടപ്പോള് അവരതാ കൂര്‍ക്കം വലിയുടെ ശബ്ദമുണ്ടാക്കിക്കൊണ്ട് കിടക്കുന്നു. ''നല്ലോണം ഉറങ്ങുന്നവര് ഇപ്പോള് പത്ത് എന്ന് പറയും.'' കുന്നത്തമ്മ ആരോടെന്നില്ലാതെ പറഞ്ഞു. അത് കേള്‍ക്കേണ്ട താമസം മൂന്നാളും ചാടിയെണീറ്റ് 'പത്ത് 'എന്നുറക്കെ പറഞ്ഞു.\nകണ്ണാച്ചു അമ്മയെ താരാട്ട് പാടിയുറക്കാന് തുടങ്ങി. ഓമനത്തിങ്കള്‍ക്കിടാവോ നല്ല കോമളത്താമരപ്പൂവോ...\nകണ്ണാച്ചുവിന്റെ പാട്ടു കേട്ടുണര്‍ന്ന അച്ഛന് അവരെ ഒന്നു തലയുയര്‍ത്തി നോക്കി.\n''കുന്നത്തമ്മേ, ഇന്നലെ രാത്രി നമ്മുടെ പറമ്പിലെ കണ്ടിക്കിഴങ്ങ് തിന്നാന് വന്ന മുള്ളന് പന്നി ആരുടെ മേലേക്കാണ് മുള്ള് ഉതിര്‍ത്തത്?'' അച്ഛന് ചോദിച്ചു.\n''അച്ഛാ, അത് നമ്മുടെ കുങ്കന് കോഴി കൂട്ടില് കയറാതെ പേരമരത്തിന്റെ ഉച്ചിയില് പോയില്ലേ. കുറച്ചു കഴിഞ്ഞപ്പോള് കുങ്കനെ പിടിക്കാന് ഒരു കുറുക്കന് വന്നു. കുറുക്കനപ്പോളാണ് മുള്ളന് പന്നിയെ കണ്ടത്. ചിക്കന് പിന്നെയും തിന്നാം. കാരണം കുങ്കന് പേരയില്‍ത്തന്നെ നാളെയെും കാണുമല്ലോ. ഈ മുള്ളനെയങ്ങ് തട്ടിയേക്കാം എന്നു പറഞ്ഞ് കുറുക്കന് പിറകിലൂടെ ഒന്ന് ചാടാന് ഒരുങ്ങിയപ്പോളേക്കും തുരുതുരാ അമ്പുകള് വന്നു തറഞ്ഞില്ലേ. വായതുറക്കാന് പോലും പറ്റാതെ കുറുക്കന് വീണുപോയില്ലേ. പിന്നെ രാവിലെ ഏതൊക്കെയോ കുറുക്കന്‍മാര് വന്ന് എടുത്തോണ്ടു പോകുകയായിരുന്നു.'' കുന്നത്തമ്മ ഇണ്ടാച്ചുവും കുട്ടാച്ചുവും കണ്ണാച്ചുവും കേള്‍ക്കാന് അല്പം ഉറക്കെത്തന്നെയാണ് പറഞ്ഞത്.\n'അപ്പോളെങ്ങനെയാ നമ്മുടെ കിട്ടുപ്പട്ടിയുടെ കാലിലും മുള്ള് തറച്ചത്?' അച്ഛന് കുന്നത്തമ്മയോട് വീണ്ടും ചോദിച്ചു.\n'അതോ, അത് നല്ല രസമാണ്. മിട്ടുപ്പൂച്ചയും കുറിഞ്ഞിയും കൂടി ഒരു ദിവസം നമ്മുടെ വിറകുപുരയില് താമസമാക്കി. കുറിഞ്ഞിയ്ക്ക് നാലു മക്കളുമുണ്ടായി. കിട്ടുവിനാണേല് കുറിഞ്ഞിയെയും മിട്ടുവിനെയും ഇഷ്ടമില്ലല്ലോ. അവന് അവരുടെ മക്കളെ ശരിയാക്കാന് തക്കം പാര്‍ത്തു നടക്കുകയായിരുന്നു. പകല് മുഴുവന് മിട്ടു തീറ്റ തേടി ഇറങ്ങുമ്പോള് കുറിഞ്ഞി മക്കളുടെ അടുത്തു തന്നെ ഇരിക്കും. കുറിഞ്ഞിയെ ഒന്ന് പേടിപ്പിക്കാന് കിട്ടു മുന്‍പും നോക്കിയതാണ്. അവന്റെ മുഖത്ത് അവള് നല്ല മാന്തുവെച്ചുകൊടുത്തില്ലേ. അത് കൊണ്ട് മക്കളെ അവന് എടുത്തുകൊണ്ടുപോകാന് തക്കം പാര്‍ത്തിരിപ്പാണ്. പക്ഷേ കുറിഞ്ഞിയെപ്പേടിച്ച് അടുക്കാനും പറ്റുന്നില്ല.കുറിഞ്ഞിയാണേല് മിട്ടു വന്നതിനുശേഷമേ അപ്പിയിടാനും മൂത്രമൊഴിക്കാനും പോവുകയുള്ളൂ.\nഒരു ദിവസം മിട്ടുവിനെ എത്ര വൈകിയിട്ടും കാണുന്നില്ല. കുറിഞ്ഞിക്കാണേല് അപ്പിയിടണം. കിട്ടുവാണെങ്കിലോ വിറകുപുരയ്ക്ക് താഴെത്തന്നെ ചുറ്റിപ്പറ്റി നടക്കുന്നുമുണ്ട്. അപ്പോളാണ് കിഴങ്ങ് തിരഞ്ഞ് നടക്കുന്ന മുള്ളനെ കുറിഞ്ഞി കണ്ടത്. കുറിഞ്ഞി മക്കളെയും കടിച്ചു താഴെയിറങ്ങി മുള്ളന്റെ മുമ്പിലെത്തി. ''ഞാനിപ്പോ വരാം ഒന്നിവരെ നോക്കണേ, ആ കിട്ടു കണ്ടാല് ശരിയാക്കിക്കളയും.'' അത്രയേ പറഞ്ഞുള്ളൂ. മുള്ളന് വേഗം കുഞ്ഞുങ്ങളുടെ അടുത്തിരുന്നു. അത് കണ്ട് കിട്ടു പാഞ്ഞു വന്നു. മുള്ളന് ചോദിക്കാനും പറയാനുമൊന്നും സമയം കൊടുത്തില്ല, ശരീരമൊന്നു കുടഞ്ഞു. കിട്ടുവിന്റെ കാലിലേക്കതാ ഒരമ്പ് തറഞ്ഞുകയറുന്നു. പിന്നെ കുറിഞ്ഞിയോട് മുള്ളന് പറഞ്ഞു, രാത്രിയില് ഞാനുണ്ടിവിടെ കാവല്. ആരായാലും ശരി ങ്ഹാ...എന്റെ മുളളിന്റെ ചൂടറിയും.''\nഇണ്ടാച്ചുവും കുട്ടാച്ചുവും കണ്ണാച്ചുവും അത് കേട്ട് ഞെട്ടിപ്പോയി. മൂന്നാളും വേഗം പുതപ്പിനടിയിലേക്ക് നൂണ്ടുകയറി. കുന്നത്തമ്മ വീണ്ടും 'ആനത്തലയോളം വെണ്ണതരാമെടാ...' പാടാന് തുടങ്ങി. കുറച്ചുകഴിഞ്ഞപ്പോള് കുറിഞ്ഞിയുടെ മക്കളുടെ കൂര്‍ക്കം വലിയും കുന്നത്തമ്മയുടെ മക്കളുടെ കൂര്‍ക്കം വലിയും ഒരുപോലെ ഉച്ചത്തിലായി.\nContent highlights : short story for kids\nചന്തന് മൂപ്പനും രുദ്രന് സിംഹവും | കുട്ടികളുടെ നോവൽ പതിമൂന്നാം ഭാഗം\nഏതാനും കുന്നുകള് കൂടി അപ്രത്യക്ഷമായി. കാടിന്റെ പലഭാഗത്തുനിന്നും നിസ്സഹായതയുടെ ..\nബോക്‌സ് ജെല്ലി ഫിഷ്; കടലിലെ 'വിഷവിത്ത്'\nബഹിരാകാശം; അറിയാക്കഥകളുടെ കൂടാരം\nഈ കൊറോണയെന്താ അത്ര ഭീകരനാ?; അമ്മുക്കുട്ടീടെ സംശയം\nചന്തന് മൂപ്പനും രുദ്രന് സിംഹവും | കുട്ടികളുടെ നോവൽ പന്ത്രണ്ടാം ഭാഗം\nചന്തന് മൂപ്പനും രുദ്രന് സിംഹവും | കുട്ടികളുടെ നോവൽ പതിനൊന്നാം ഭാഗം\nചന്തന് മൂപ്പനും രുദ്രന് സിംഹവും | കുട്ടികളുടെ നോവൽ പത്താം ഭാഗം


ഓഹരി വിലകളില് നേരിയ മുന്നേറ്റം | Sensex up 13 points - Malayalam Oneindia\n15 min ago ജോസ് കെ മാണിയെ ചെയർമാനായി തിരഞ്ഞെടുത്തത് ആൾ‍ക്കൂട്ടം; ആഞ്ഞടിച്ച് പിജെ ജോസഫ്\nഓഹരി വിലകളില് നേരിയ മുന്നേറ്റം\nമുംബൈ: മുംബൈ ഓഹരി വിലകളില് നേരിയ മുന്നേറ്റം ഉണ്ടായി. 13 പോയന്റാണ് ബുധനാഴ്ച്ച ഉയര്‍ന്നത്. 4591 എന്ന ചൊവാഴ്ച്ചത്തെ സൂചിക 4604 ആയി കൂടി.\nനാഷണല് സ്റ്റോക്ക് എക്സ്ചേഞ്ച് സൂചിക എട്ട് പോയന്റ് കൂടി 1430.35 ആയി.\nഎന്നാല് ഈ തണുപ്പന് പ്രകടനത്തെ അതിജീവിച്ച് സത്യത്തിന്റെ ഓഹരികള് മാത്രം മികച്ച പ്രകടനം കാണിച്ചു. 12 ശതമാനമാണ് വിലകള് ഉയര്‍ന്നത്. 20 കോടി ഡോളറിന്റെ കരാര് സത്യത്തിന് ലഭിച്ചെന്ന വാര്‍ത്തയാണ് ഈ വിലക്കയറ്റത്തിന് കാരണമായത്.


സമ്മര്‍ദമകറ്റി സെക്സ് ആസ്വദിക്കൂ.. | Avoid stress, Enjoy sex - Malayalam Indiansutras\nഇന്ത്യന്‍സൂത്ര » മലയാളം » മന്മഥം » സമ്മര്‍ദമകറ്റി സെക്സ് ആസ്വദിക്കൂ..\nസമ്മര്‍ദമകറ്റി സെക്സ് ആസ്വദിക്കൂ..\nPublished: Thursday, December 14, 2006, 5:30 [IST]\nപല തരത്തിലുള്ള മാനസിക സമ്മര്‍ദങ്ങള് പേറിയാണ് മിക്കവരും വീട്ടിലെത്തുന്നത്. ജോലിയുടെയും മറ്റും ഭാഗമായി പല വിധം സമ്മര്‍ദങ്ങള് നമുക്ക് നേരിടേണ്ടി വരുന്നുണ്ട്. ഈ സമ്മര്‍ദം ആരോഗ്യത്തെ ബാധിക്കാം. സെക്സിനോടുള്ള നമ്മുടെ സമീപനത്തിലും മാറ്റങ്ങള് വരുത്താം.\nഇണകളുടെ ഇണക്കം മനസിലും ശരീരത്തിലും വേണം. അത്തരമൊരു പൊരുത്തമേറിയ അവസ്ഥയില് മനസിന് നവോന്മേഷം പകരുന്ന വിരുന്നാവും സെക്സ്. അതേ സമയം ക്ഷീണവും സമ്മര്‍ദവും നിറഞ്ഞുനില്‍ക്കുന്ന ശരീരത്തിനും മനസിനും സെക്സിനെ അത്തരമൊരു അവസ്ഥയിലെത്തിക്കാനാവുമോ?\nക്ഷീണവും സമ്മര്‍ദവും അകറ്റിയ മനസുകള്‍ക്ക് മാത്രമേ സെക്സ് കൂടുതല് ആഹ്ലാദകരമായ അനുഭവമാക്കാനാവൂ. അതുകൊണ്ട് ജോലി സ്ഥലത്തെ സമ്മര്‍ദം വീട്ടിലേക്കും കിടപ്പറയിലേക്കും കൊണ്ടുപോകരുത്. കിടപ്പറയില് സമ്മര്‍ദങ്ങള് മാറ്റിനിര്‍ത്താനും ലൈംഗികജീവിതം ആഹ്ലാദകരമാക്കാനും ശ്രദ്ധിക്കണം. ജീവിതപങ്കാളിയുമായുള്ള ആഹ്ലാദകരമായ ലൈംഗിക ബന്ധം ആരോഗ്യദായകം കൂടിയാണെന്ന് മനസ്സിലാക്കുക.\nക്ഷീണത്തെയും സമ്മര്‍ദത്തെയും തുരത്തി ലൈംഗികതയെ ജീവിതത്തില് എങ്ങനെ പരിപോഷിപ്പിക്കാം? ഭാര്യാഭര്‍ത്താക്കന്‍മാര് ഇക്കാര്യത്തില് മാനസികമായ ചില തയ്യാറെടുപ്പുകള് നടത്തുന്നത് നല്ലതാണ്. അല്ലെങ്കില് ലൈംഗികത ആസ്വദിക്കാന് ഇണകള്‍ക്ക് കഴിഞ്ഞുവെന്നുവരില്ല.\nകടുത്ത മാനസിക സമ്മര്‍ദങ്ങള് മനസിനെ ഉലയ്ക്കുന്നുണ്ടെങ്കില് അത് ജീവിത പങ്കാളിയുമായി പങ്കിടാന് ശ്രദ്ധിക്കണം. കടുത്ത ക്ഷീണം തോന്നുന്നുവെങ്കില് സെക്സില് ഏര്‍പ്പെടുന്നത് ഒഴിവാക്കുക. മനസിന്റെ താളം വീണ്ടെടുക്കാന് ശ്രമിക്കുക.\nസമ്മര്‍ദങ്ങള് ഇന്ന് ജീവിതത്തിന്റെ ഭാഗമാണ്. സമ്മര്‍ദമില്ലാത്ത ജീവിതം ഒരു സങ്കല്പം മാത്രമായി തീര്‍ന്നിരിക്കുന്നു. ഇത് ഒരു യാഥാര്‍ത്ഥ്യമായി അംഗീകരിച്ച് സമ്മര്‍ദം കുറയ്ക്കാനുള്ള മാര്‍ഗങ്ങള് ആരായണം. അതുവഴി മാനസിക ആരോഗ്യവും ലൈംഗിക ആരോഗ്യവും വീണ്ടെടുക്കാം.\nയോഗയും ധ്യാനവുമൊക്കെ മാനസിക ആരോഗ്യത്തിന് ഏറെ ഉതകും. ശാന്തമായ മനസിന് മാത്രമേ ലൈംഗികത ഒരു ഉത്സവമാക്കാനാവൂ. അതുകൊണ്ട് മനസിന് ശാന്തി പകരാനുള്ള മാര്‍ഗങ്ങള്‍ക്ക് പ്രത്യേക പ്രാധാന്യം നല്‍കണം.\nവ്യായാമം പതിവാക്കാനും ശ്രദ്ധിക്കണം. ശാരീരികക്ഷമത ലൈംഗിക ജീവിതത്തില് ഏറെ പ്രധാനമാണ്. പുതിയ ഭക്ഷണരീതികള് രോഗങ്ങളിലേക്കാണ് വഴിതുറക്കുന്നത് എന്നതു കൂടി ഓര്‍ത്ത് വ്യായാമം പതിവാക്കുക.\nസ്പര്‍ശനസുഖം മനസിനും ശരീരത്തിനും ഏറെ ആശ്വാസം പകരുന്നതാണ്. ഇണകള് തഴുകുകയും തലോടുകയും ചെയ്യുന്നത് മനസിലെ പിരിമുറുക്കം അയയാന് സഹായകമാകും. സ്നേഹപ്രകടനം സ്പര്‍ശനങ്ങളിലൂടെ കൂടുതല് ഊഷ്മളമാക്കാന് ശ്രമിക്കുക.\nപങ്കാളി മാനസികവും ശാരീരികവുമായി തയ്യാറെടുത്തിട്ടുണ്ടെങ്കില് മാത്രം സെക്സിലേര്‍പ്പെടുക. ഇണക്ക് ഏതെങ്കിലും തരത്തിലുള്ള പിരിമുറുക്കങ്ങളുണ്ടെങ്കില് അത് അകറ്റാനാണ് ആദ്യം ശ്രദ്ധിക്കേണ്ടത്. സ്നേഹസാന്ത്വനങ്ങള്‍ക്ക് മുന്‍ഗണന നല്‍കുക.\nഭാര്യക്കും ഭര്‍ത്താവിനും ജോലിയുണ്ടെങ്കില് ഇരുവരും ജോലി കഴിഞ്ഞ് വീട്ടിലെത്തിയ ശേഷം സമ്മര്‍ദമകറ്റുന്ന സംസാരങ്ങളിലേര്‍പ്പെടണം. ജോലി സ്ഥലത്ത് ഏതെങ്കിലും തരത്തിലുള്ള പ്രശ്നങ്ങള് നിങ്ങളുടെ മാനസികോല്ലാസത്തെ ബാധിക്കുന്നെങ്കില് അത് അകറ്റാന് മാര്‍ഗങ്ങള് നിര്‍ദേശിക്കാന് ഏറ്റവും ശരിയായി കഴിയുന്നത് ജീവിതപങ്കാളിക്കായിരിക്കും. ഒരു ദിവസത്തെ സമ്മര്‍ദങ്ങള് അകറ്റുന്ന സല്ലാപം കൂടിയാവട്ടെ അത്.\nഅനുയോജ്യമായ സാഹചര്യങ്ങളില് ലൈംഗിതക പരമാവധി ഹൃദ്യമാക്കാനാണ് ശ്രമിക്കേണ്ടത്. മുന്‍വിധികളില്ലാതെ, ചില പ്രത്യേക മാനസികാവസ്ഥകളില് ഇണകള്‍ക്ക് മാനസികമായ അങ്ങേയറ്റത്തെ സംയോജനം സെക്സിലൂടെ സാധിക്കും. അത്തരം സന്ദര്‍ഭങ്ങള് പരമാവധി ആസ്വദിക്കാനാണ് ശ്രമിക്കേണ്ടത്.\nRead more about: exercise, love, sex, stress, tension, yoga\nസെക്‌സിനെ സഹായിക്കും ചില വ്യായാമങ്ങള്\nമെലിയാന് സെക്‌സ് എക്‌സര്‍സൈസ്\nആരോഗ്യം നല്ല സെക്‌സിന് പ്രധാനം


September 2021 - 8:11 pm IST\n. പത്തനംതിട്ട സ്വദേശിനിയാണ് രഞ്ജിത്തിനെതിരെ പൊലിസില് പരാതി നല്‍കിയത്. ഭര്‍ത്താവുമായി അകന്ന് കഴിഞ്ഞിരുന്ന തന്നെ വിവാഹം കഴിക്കാമെന്ന് വിശ്വസിപ്പിച്ച് രഞ്ജിത്ത് ഒപ്പം താമസിക്കുകയും ലൈംഗികമായി ചൂഷണം ചെയ്യുകയുമായിരുന്നുവെന്ന് പരാതിക്കാരി ആരോപിക്കുന്നു.\nകോഴിക്കോട്: വിവാഹം കഴിക്കാമെന്ന് വിശ്വസിപ്പിച്ച് അധ്യാപികയെ കൂടെ താമസിപ്പിച്ച് ലൈംഗികമായി ചൂഷണം ചെയ്ത യുവാവ് അറസ്റ്റിലായി. എരവന്നൂര് സ്വദേശി രഞ്ജിത്താണ് അറസ്റ്റിലായത്. പത്തനംതിട്ട സ്വദേശിനിയാണ് രഞ്ജിത്തിനെതിരെ പൊലിസില് പരാതി നല്‍കിയത്. ഭര്‍ത്താവുമായി അകന്ന് കഴിഞ്ഞിരുന്ന തന്നെ വിവാഹം കഴിക്കാമെന്ന് വിശ്വസിപ്പിച്ച് രഞ്ജിത്ത് ഒപ്പം താമസിക്കുകയും ലൈംഗികമായി ചൂഷണം ചെയ്യുകയുമായിരുന്നുവെന്ന് പരാതിക്കാരി ആരോപിക്കുന്നു.\nഇതിനിടെ രഞ്ജിത്തിന് മറ്റു സ്ത്രീകളുമായി ബന്ധമുണ്ടെന്ന് അറിഞ്ഞതോടെ ഇയാളില്‍നിന്ന് അകന്നു.താനുമായി അകന്ന രഞ്ജിത്ത് സമൂഹമാധ്യമങ്ങളിലൂടെ അപമാനിക്കാന് ശ്രമിച്ചതായും യുവതി പരാതിയില് പറയുന്നു. സംഭവത്തില് കേസെടുത്ത് അന്വേഷണം ആരംഭിച്ച പൊലീസ് പ്രതിയെ പിടികൂടുകയായിരുന്നു. ഇയാള്‍ക്കെതിരെ ബലാത്സംഗം ഉള്‍പ്പടെയുള്ള വകുപ്പുകള് ചേര്‍ത്താണ് കേസെടുത്തതെന്നും പൊലീസ് വ്യക്തമാക്കി. കോടതിയില് ഹാജരാക്കിയ പ്രതിയെ റിമാന്‍ഡ് ചെയ്തു.


കൈകൾ സ്ഫോടനത്തിൽ തകർന്നെങ്കിലും റബ്ബർ ബാൻഡിൽ പേന വച്ചെഴുതി പഠിച്ചു; മാളവിക നേടിയത് ഡോക്ട്രേറ്റ് – Kerala 24 7\nകൈകൾ സ്ഫോടനത്തിൽ തകർന്നെങ്കിലും റബ്ബർ ബാൻഡിൽ പേന വച്ചെഴുതി പഠിച്ചു; മാളവിക നേടിയത് ഡോക്ട്രേറ്റ്\nവിധിയെ തോൽപ്പിക്കാം, പക്ഷെ മരണമല്ലാത്തതെയൊന്നും നമ്മെ പരാജയപ്പെടുത്താൻ അനുവദിക്കാതെ ഇരുന്നാൽ’…ഇതു പറയുമ്പോൾ മാളവിക അയ്യർ എന്ന പിഎച്ച്ഡി ജേതാവിന്റെ ഉൾക്കരുത്ത് ഒരു പക്ഷെ നമുക്ക് പൂർണമായും മനസ്സിലാകണമെന്നില്ല. പക്ഷെ ഒരിക്കൽ ഡോ. മാളവിക അയ്യർ തളർന്നു വീണതാണ് ജീവിതത്തിനു മുന്നിൽ. 13 ാം വയസ്സിൽ ബോംബ് ആണെന്നറിയാതെ എന്തോ ഒന്ന് തന്റെ ജീൻസിന്റെ പോക്കറ്റിനുള്ളിലിടുമ്പോൾ കൈകൾ രണ്ടും കവർന്നെടുത്ത, ശരീരത്തെ ചലനമറ്റതാക്കി മാറ്റുന്ന ബോംബാണതെന്ന് അറിയുന്നത് ഏതോ ആശുപത്രിയുടെ അതി തീവ്ര പരിചരണ വിഭാഗത്തിൽ ബോധം തെളിയുമ്പോഴായിരുന്നു.\nദൃഢനിശ്ചയവും ആത്മവിശ്വാസവും കൈമുതലാക്കി അവിടെ നിന്ന് ഫിനിക്സ് പക്ഷിയെ പോലെ മാളവിക പറന്നുയർന്നു. തന്റെ സ്വപ്നങ്ങളിലേക്ക്. കുറവുകളിലും തന്നെ പ്രാണനോളം സ്നേഹിക്കുന്ന പ്രിയപ്പെട്ടവരുടെ പ്രതീക്ഷയിലേക്ക്. 2002 ൽ പ്രോജക്ട് വർക്കിന്റെ ഭാഗമായി എന്തോ അന്വേഷിച്ച് പരതുകയായിരുന്ന മാളവികയ്ക്ക് പൊതിഞ്ഞ് വഴിയിൽ ഉപേക്ഷിക്കപ്പെട്ട ഗ്രനേഡ് തിരിച്ചറിയാനുള്ള പ്രായമായിട്ടില്ല.\nഅതും എടുത്തു നടക്കുമ്പോഴാണ് ആ അപകടം. പക്ഷെ കയ്യിൽ റബ്ബർ ബാൻഡ് കെട്ടി വച്ച് അതിലെ പേനയിൽ പരീക്ഷകളെഴുതാൻ പഠിച്ച് നേടിയത് പത്താം ക്ലാസ്സിൽ 500 ൽ 483 മാർക്ക്. അവിടെ നിന്നും പഠിച്ച് പഠിച്ച് ഇപ്പോൾ ഡോക്ട്രേറ്റും നേടി.\nടെഡ്–എക്സിലെ മോട്ടിവേഷണൽ സ്പീക്കറായും മറ്റും തിളങ്ങുന്ന മാളവികയെ ഒരിക്കൽ യു.എന്നിലും പ്രസംഗിക്കാൻ ക്ഷണിച്ചിരുന്നു. മാളവികയുടെ കഥ കേട്ട് യു.എൻ അംഗങ്ങൾ അന്ന് എഴുന്നേറ്റ് നിന്ന് കയ്യടിച്ചു. ഇപ്പോൾ തന്റെ പ്രിയപ്പെട്ടവനുമായി വിവാഹ സ്വപ്നങ്ങൾ കണ്ടു തുടങ്ങിയ മാളവിക കൈകളില്ലെങ്കിലും മികച്ച കുക്കുമാണ്.\n← വനിതാ പോലീസുകാരുടെ ഷർട്ട് ഊരിയുള്ള ഡാൻസ്. പോലീസുകാർ ഇങ്ങനെ പിന്നെ നാട്ടുകാരുടെ അവസ്ഥ പറയണോ..!!\n12 കാരൻ അച്ഛനായി. ആ റെക്കോഡും മലയാളിക്ക്. →


വിജിലന്‍സ് വീട്ടിലെത്തിയത് ഇബ്രാഹിം കുഞ്ഞിനെ അറസ്റ്റ് ചെയ്യാന്, നീക്കം മുന്‍കൂട്ടി കണ്ട് മുന്‍മന്ത്രി ആശുപത്രിയില് : വിജിലന്‍സ് നീക്കം ചോര്‍ന്നതായി സംശയം\nദില്ലി: കേന്ദ്ര സര്‍ക്കാര് കൊണ്ടു വന്ന കാര്‍ഷിക നിയമങ്ങള്‍ക്കെതിരായി രാജ്യതലസ്ഥാനത്ത് അതിശക്തമായ സമരങ്ങള് നടന്നു വരുമ്ബോള് നിയമത്തെ ന്യായീകരിച്ച് പ്രധാനമന്ത്രി നരേന്ദ്ര മോദി. പുതിയ നിയമം ഒരു വലിയ കമ്ബോളത്തിനുള്ള അവസരങ്ങള് നല്‍കി കര്‍ഷകരെ ശാക്തീകരിക്കുന്നതിനോടൊപ്പം നിയമപരിരക്ഷയും ഉറപ്പ് വരുത്തുന്നുവെന്നും പ്രധാനമന്ത്രി നരേന്ദ്ര മോദി പറഞ്ഞു. കര്‍ഷകര്‍ക്ക് പ്രയോജനപ്പെടുന്നതിന് വേണ്ടായണ് പുതിയ കാര്‍ഷിക നിയമങ്ങള് കൊണ്ടുവന്നിട്ടുള്ളത് വരും ദിവസങ്ങളില് ഈ പുതിയ നിയമങ്ങളുടെ പ്രയോജനങ്ങള് നമുക്ക് കാണുകയും അനുഭവിക്കുകയും ചെയ്യാന് […]\nകൊല്‍ക്കത്ത: സ്ത്രീകളെ ദുര്‍ഗാദേവിയെ പോലെ കണ്ട് ബഹുമാനിക്കണമെന്ന് പ്രധാനമന്ത്രി നരേന്ദ്ര മോദി. ദുര്‍ഗാദേവിക്ക് ജനങ്ങള് നല്‍കുന്ന ബഹുമാനം രാജ്യത്തെ സ്ത്രീകള്‍ക്ക് നല്‍കണമെന്നും അദ്ദേഹം പറഞ്ഞു. ദുര്‍ഗാ പൂജയുടെ വേളയില് പശ്ചിമ ബംഗാളിലെ ജനങ്ങളെ അഭിസംബോധന ചെയ്തു സംസാരിക്കുകയായിരുന്നു പ്രധാനമന്ത്രി നരേന്ദ്ര മോദി . ആത്മനിര്‍ഭര് ഭാരത് അഭിയാന്റെ (സ്വാശ്രയ ഇന്ത്യ) കേന്ദ്രത്തിന്റെ കാഴ്ചപ്പാട് ബംഗാളില് നിന്ന് ശക്തിപ്പെടുത്തുമെന്നും അദ്ദേഹം പറഞ്ഞു. ആഘോഷ വേളയില് ജനങ്ങള് സാമൂഹിക അകലം പാലിക്കണമെന്നും മാസക് […]\nന്യൂഡല്‍ഹി: ശാസ്ത്രസമൂഹത്തെയും സ്ഥാപനങ്ങളെയും അഭിനന്ദിച്ച് പ്രധാനമന്ത്രി നരേന്ദ്ര മോദി. കോവിഡ് വ്യാപനത്തിനിടെ രാജ്യത്തെ ഏറ്റവും വലിയ കരുത്ത് ഇവ രണ്ടും ആയിരുന്നെന്ന് പ്രധാനമന്ത്രി പറയുകയുണ്ടായി. ഇവരിലൂടെ അത്ഭുതങ്ങള് സൃഷ്ടിക്കാന് ഇന്ത്യക്ക് കഴിഞ്ഞുവെന്നും മോദി പറഞ്ഞു. ‘ഗ്രാന്‍ഡ് ചലഞ്ചസ് ആനുവല് മീറ്റിങ് 2020’ ന്റെ ഉദ്ഘാടന സമ്മേളനത്തെ അഭിസംബോധന ചെയ്യവെയാണ് പ്രധാനമന്ത്രി ഇക്കാര്യം വ്യക്തമാക്കിയത്. അതേസമയം രാജ്യത്തെ പ്രതിദിന കോവിഡ് രോഗികളുടെ എണ്ണം കുറഞ്ഞു വരികയാണെന്നും 88 ശതമാനമെന്ന ഉയര്‍ന്ന രോഗമുക്തി നിരക്കാണ് […]


ലഗാന് യുക്തിരഹിതമായ സിനിമ; സിനിമ ചെയ്യേണ്ടി വന്നതിനെ കുറിച്ച് ആമിര് ഖാന് ഒടുവില് വെളിപ്പെടുത്തുന - Samakalika Malayalam\nലഗാന് യുക്തിരഹിതമായ സിനിമ; സിനിമ ചെയ്യേണ്ടി വന്നതിനെ കുറിച്ച് ആമിര് ഖാന് ഒടുവില് വെളിപ്പെടുത്തുന്നു\nBy സമകാലിക മലയാളം ഡെസ്‌ക് | Published: 13th October 2017 01:08 PM |\nLast Updated: 13th October 2017 01:09 PM | A+A A- |\nആമിര് ഖാന് സിനിമകളില് ഏറ്റവും ഇഷ്ടപ്പെട്ടത് ഏതെന്ന ചോദ്യത്തിന് ഭൂരിഭാഗം പേരുടേയും ഉത്തരം ലഗാന് എന്നായിരിക്കും. ലഗാന് ഇന്ത്യന് സിനിമയില് തീര്‍ത്ത തരംഗം കുറച്ചൊന്നുമായിരുന്നില്ല. എന്നാല് യുക്തിരഹിതമായ കഥയാണ് ലഗാന്റേതെന്നാണ് തനിക്ക് തോന്നിയതെന്നും, ലഗാന് ചെയ്യാന് ധൈര്യമുണ്ടായിരുന്നില്ല എന്നുമാണ് ആമിര് ഖാന് പറയുന്നത്.\nഅഷുതോഷ് ലഗാന്റെ കഥ പറഞ്ഞപ്പോള് തന്നെ യുക്തിരഹിതമാതാണെന്നും ചെയ്യാനാവില്ലെന്നും ഞാന് പറഞ്ഞു. എന്നാല് മൂന്ന് മാസങ്ങള്‍ക്ക് ശേഷം മുഴുവന് തിരക്കഥയുമായി അശുതോഷ് വീണ്ടുമെത്തി. എന്നാലത് പഴയ കഥ തന്നെയല്ലേ എന്ന് ചോദിച്ച് താന് ദേഷ്യപ്പെടുകയായിരുന്നു. പക്ഷെ പിന്മാറാന് അശുതോഷ് തയ്യാറായില്ല. അശുതോഷിന്റെ നിര്‍ബന്ധത്തിന് വഴങ്ങി തിരക്കഥ മുഴുവന് കേട്ടു. കേട്ടുകഴിഞ്ഞപ്പോള് തിരക്കഥ തനിക്ക് ഇഷ്ടപ്പെട്ടു. എന്നാലപ്പോളും സിനിമയുടെ ആശയം യുക്തിരഹിതമായി തന്നെയാണ് തോന്നിയത്.\nഎന്നാല് ലഗാന് സിനിമയാക്കാം എന്നതിന് സമ്മതം മൂളാനുള്ള ധൈര്യം തനിക്കുണ്ടായില്ലെന്നും ഓര്‍ത്തെടുക്കുകയാണ് ആമിര്. സിനിമാ ലോകത്തിന് അപരിചിതമായ സിനിമയായിരിക്കും അതെന്നായിരുന്നു തന്റെ ചിന്ത. ഇത്രയും വലിയ സിനിമ ചെയ്ത് സാമ്പത്തിക നഷ്ടം ഉണ്ടാക്കാനും താന് തയ്യാറായിരുന്നില്ല.\nപിന്നെ ലഗാന് ചെയ്യാന് പ്രേരിപ്പിച്ച രണ്ട് കാരണങ്ങള് എന്താണെന്നും ആമിര് പറയുന്നു. താന് ആരാധിക്കുന്ന എല്ലാ ഇതിഹാസ താരങ്ങളേയും മനസില് കൊണ്ടുവന്നു. എന്റെ സ്ഥാനത്ത് അവരായിരുന്നു എങ്കില് ലഗാന് ചെയ്യുമോ എന്നായിരുന്നു എന്റെ ചോദ്യം. ചെയ്യും എന്ന ഉത്തരത്തിലാണ് ഞാന് എത്തിയത്.\nലഗാനോട് സമ്മതം മൂളാന് പ്രേരിപ്പിച്ച മറ്റൊരു കാരണം മാതാപിതാക്കള് ലഗാനെ ഇഷ്ടപ്പെട്ടതാണ്. ലഗാന്റെ കഥ അശുതോഷ് തന്റെ മാതാപിതാക്കളെ കേള്‍പ്പിച്ചു. കൂടുതല് ആലോചിക്കാതെ സിനിമയുമായി മു്‌ന്നോട്ടു പോകാനായിരുന്നു കഥ കേട്ടതിന് ശേഷം അവര് തന്നോട് ആവശ്യപ്പെട്ടതെന്നും ആമിര് ഖാന് പറയുന്നു.


‘ദുല്‍ഖറിനും കീര്‍ത്തിക്കും ഒപ്പം സ്‌ക്രീന് പങ്കിടാന് ആഗ്രഹം’; ഉത്തര ശരത്ത് | Reporter Live\n‘ദുല്‍ഖറിനും കീര്‍ത്തിക്കും ഒപ്പം സ്‌ക്രീന് പങ്കിടാന് ആഗ്രഹം’; ഉത്തര ശരത്ത്\nBy : ഫിൽമി റിപ്പോർട്ടർ March 1, 2021 9:27 am 1 minute Read\nദുല്‍ഖറിനും കീര്‍ത്തി സുരേഷിനുമൊപ്പം അഭിനയിക്കാന് താത്പര്യമുണ്ടെന്ന് ആശാ ശരത്തിന്റെ മകള് ഉത്തര ശരത്ത്. റിപ്പോര്‍ട്ടര് ടിവിയുടെ ശേഷം വെള്ളിത്തിരയില് എന്ന പരിപാടിയില് സംസാരിക്കവെയാണ് ഉത്തര ഇക്കാര്യം പറഞ്ഞത്. തനിക്ക് ദുല്‍ഖറിന്റെ അഭിനയം വളരെ ഇഷ്ടമാണെന്നും ഉത്തര പറയുന്നു.\nദുല്‍ഖറിന് പുറമെ കീര്‍ത്തി സുരേഷ്, ഫഹദ് ഫാസില് എന്നിവരുടെ കൂടെയാണ് അഭിനയിക്കണമെന്നുണ്ട്. അക്കാര്യത്തില് വലിയൊരു ലിസ്റ്റുണ്ടെന്നും ഉത്തര കൂട്ടിച്ചേര്‍ത്തു. മമ്മൂട്ടി മോഹന്‍ലാല് എന്നിവരില് ആരെയാണ് ഇഷ്ടം എന്ന ചോദ്യത്തിന് അത് തിരഞ്ഞെടുക്കാനാവില്ലെന്നാണ് ഉത്തര മറുപടി പറഞ്ഞത്.\n‘എനിക്ക് ദുല്‍ഖര് സല്‍മാന്റെ കൂടെ അഭിനയിക്കണമെന്നാണ് ആഗ്രഹം. എനിക്ക് ദുല്‍ഖറിന്റെ അഭിനയം വളരെ ഇഷ്ടമാണ്. പിന്നെ കീര്‍ത്തി സുരേഷും, ഫഹദ് ഫാസിലും. അങ്ങനെ വലിയൊരു ലിസ്റ്റുണ്ട്. ബോളിവുഡില് പ്രിയങ്ക ചോപ്രയാണ് എനിക്ക് ഏറ്റവും ഇഷ്ടം. അവര് നല്ല കഴിവുള്ള സ്ത്രീയാണ്. ഏത് വേഷവും മികച്ച രീതിയിലാണ് അവതരിപ്പിക്കുക. പ്രിയങ്കയെ കാണാണം എന്നും, അവരോടൊപ്പം സിനിമയെ കുറിച്ച് സംസാരിക്കണമെന്നൊക്കെ എന്റെ ആഗ്രഹമാണ്.’


ഒന്നിച്ചുള്ള ചിത്രം പങ്കുവച്ച് മലൈക അറോറ | Arjun Kapoor | Malaika Arora | Birthday Wishes | Bollywood Actress\nമനോരമ ലേഖകൻ June 27, 2019 11:13 AM IST\nബോളിവുഡ് താരം അർജുൻ കപൂറിന്റെ 34–ാം ജന്മദിനമായിരുന്നു ജൂൺ 26ന്. താരത്തിന്റെ സുഹൃത്തുക്കളും ബന്ധുക്കളും ഉൾപ്പെടെ നിരവധിപ്പേർ ജന്മദിനാശംസകളുമായി എത്തി. എന്നാൽ ആരാധകർ പ്രതീക്ഷയോടെ കാത്തിരുന്നത് മലൈക അറോറയുടെ ആശംസകൾക്കു വേണ്ടിയായിരുന്നു. പ്രതീക്ഷ തെറ്റിക്കാതെ മലൈകയുടെ ആശംസകളെത്തി.\nഇത് നൈറ്റിയാണോ?; മലൈകയ്ക്കു നേരെ ട്രോളും അധിക്ഷേപവും\nമാലദ്വീപിൽ അവധിക്കാലം ആഘോഷിക്കാനായി പോയപ്പോൾ എടുത്ത ചിത്രം പങ്കുവച്ചായിരുന്നു ആശംസകൾ അറിയിച്ചത്. കറുപ്പ് ടി–ഷർട്ടും ബ്ലൂ ജീൻസും ആണ് അർജുന്റെ വേഷം. ഹോട്ട് ലുക്കിലുള്ള വൈറ്റ് പാന്റ്സ്യൂട്ടായിരുന്നു മലൈക ധരിച്ചിരിക്കുന്നത്. കൈകോർത്തു ചേർന്നു നടക്കുന്ന പ്രണയാർദ്രമായ ചിത്രം. അർജുന് എന്നും സ്നേഹവും സന്തോഷവും ആശംസിച്ചായിരുന്നു കുറിപ്പ്.\nആദ്യമായാണ് മലൈക ഇരുവരും ഒന്നിച്ചുള്ള ചിത്രം പങ്കുവയ്ക്കുന്നത്. ഇതോടെ ചിത്രം സമൂഹമാധ്യമ ലോകത്ത് തരംഗമായി. ഇരുവരും പ്രണയത്തിലാണെന്ന ഊഹാപോഹങ്ങൾക്ക് സ്ഥിരീകരണമായാണ് ആരാധകർ ചിത്രം കാണുന്നത്. ജന്മദിനം ആഘോഷിക്കാനായി അർജുനും മലൈകയും ന്യൂയോർക്കിലാണ്.\nഎന്നാൽ മലൈക പങ്കുവച്ച ചിത്രത്തിനു താഴെ അധിക്ഷേപം തുടരുകയാണ്. അമ്മയും മകനും എന്നു വിളിച്ചാണ് പലരും പരിഹസിക്കുന്നത്. ബോളിവുഡിൽ വളരാനുള്ള അവസരമാണ് അർജുന് ഈ ബന്ധമെന്നും അതു കഴിഞ്ഞാൽ മലൈകയെ ഉപേക്ഷിക്കുമെന്നും ചിലർ പറയുന്നു. സംസ്കാരത്തിനു യോജിക്കാത്ത കാര്യം എന്നാണ് ചിലരുടെ വിമർശനം. അവരുടെ ജീവിതത്തിൽ നിങ്ങള് എന്തിന് അഭിപ്രായം പറയണമെന്നു ചോദിച്ച് ആരാധകരും മറുപടി നൽകുന്നുണ്ട്. പ്രണയിക്കാൻ പ്രായം ഒരു തടസ്സമല്ലെന്നും, സ്വന്തം ജീവിതം നന്നാക്കാനും വിമർശകരെ ആരാധകർ ഉപദേശിക്കുന്നു. ചിത്രത്തിനു താഴെ ഇത്തരത്തിൽ കനത്ത വാദപ്രതിവാദങ്ങളാണ് അരങ്ങേറുന്നത്.\n2016ലാണ് മലൈകയും ഭർത്താവ് അർബാസ് ഖാനും വിവാഹമോചിതരായത്. ഇതിനുശേഷം തന്നെക്കാൾ 11 വയസ്സു കുറവുള്ള അർജുനുമായി ലിവിങ് റിലേഷനിലാണ് വാർത്തകള് വന്നു. ആദ്യം ഗോസിപ്പു മാത്രമായി കരുതിയെങ്കിലും പിന്നീട് ഇരുവരും ഒന്നിച്ച് പൊതുവേദികളിൽ പ്രത്യക്ഷപ്പെട്ടതോടെ ആരാധകർക്ക് സംശയമായി. അർജുനോ മലൈകയോ ഇതേക്കുറിച്ച് പ്രതികരിക്കാന് തയാറായിരുന്നില്ല.


ഉലകനായകന്റെ ജന്മദിനം ആഘോഷമാക്കാൻ സിനിമാലോകം-Grand plans for Kamal Haasan’s 65th birthday, Ilaiyaraaja lead the concert\nKamal Haasan Birthday Celebrations\nഉലകനായകന്റെ ജന്മദിനം ആഘോഷമാക്കാൻ സിനിമാലോകം\nഇളയരാജ നയിക്കുന്ന സംഗീതനിശയോടെയാണ് ആഘോഷപരിപാടികൾ അവസാനിക്കുക\nNovember 02, 2019 04:46:09 pm\nഉലകനായകന്റെ ജന്മദിനം കെങ്കേമമാക്കാൻ ഗംഭീര ആഘോഷപരിപാടികൾക്ക് ഒരുങ്ങുകയാണ് താരത്തിന്റെ ഹോം ബാനറായ രാജ് കമൽ ഫിലിംസ് ഇന്റർനാഷണൽ. നവംബർ ഏഴിന് കമൽഹാസന്റെ ജന്മദിനത്തോട് അനുബന്ധിച്ച് ത്രിദിന പരിപാടികളാണ് പ്ലാൻ ചെയ്തിരിക്കുന്നത്. ഇളയരാജ നയിക്കുന്ന സംഗീതനിശയോടെയാണ് ആഘോഷപരിപാടികൾ അവസാനിക്കുക. രജിനികാന്ത്, എസ് പി ബാലസുബ്രഹ്മണ്യം എന്നിവരും ചടങ്ങിൽ പങ്കെടുക്കും.\nയാദൃശ്ചികവശാൽ കമലഹാസന്റെ പിതാവ് ശ്രീനിവാസന്റെ ചരമവാർഷികവും നവംബർ ഏഴിനാണ്. നവംബർ ഏഴിന് ജന്മനാടായ പരമക്കുടിയിൽ അച്ഛൻ ശ്രീനിവാസന്റെ പ്രതിമയും കമൽഹാസൻ അനാച്ഛാദനം ചെയ്യും.\nതൊട്ടടുത്ത ദിവസം, അൽവാർപേട്ട് ഓഫീസ് പരിസരത്ത് സ്ഥാപിച്ച മുതിർന്ന സംവിധായകൻ കെ ബാലചന്ദ്രറിന്റെ പ്രതിമയും കമൽഹാസൻ അനാച്ഛാദനം ചെയ്യും. അന്ന് തന്നെ ‘ഹേറാമി’ന്റെ സ്പെഷ്യൽ സ്ക്രീനിംഗിലും കമൽഹാസൻ പങ്കെടുക്കും. ചടങ്ങിനോട് അനുബന്ധിച്ച് താരവുമായുള്ള സംവാദവും നടക്കുമെന്ന് ഇതുമായി ബന്ധപ്പെട്ട പത്രക്കുറിപ്പിൽ പറയുന്നു.\nബോക്സ് ഓഫീസിൽ വലിയ വിജയം നേടാനായില്ലെങ്കിലും കമൽഹാസന്റെ കരിയറിലെ നാഴികക്കല്ലായി കണക്കാക്കുന്ന ചിത്രങ്ങളിലൊന്നാണ് ‘ഹേ റാം’. 2000 ത്തിലാണ് ചിത്രം റിലീസിനെത്തിയത്. ഹിന്ദു-മുസ്‌ലിം ആക്രമണങ്ങൾക്കു പിറകിലെ സങ്കീർണ്ണമായ പ്രശ്‌നങ്ങളെ കുറിച്ചു സംസാരിച്ച ആദ്യത്തെ ഇന്ത്യൻ ചിത്രമായ ‘ഹേ റാം’ രാജ്യത്തിന്റെ പലഭാഗങ്ങളിലും അക്കാലത്ത് വിവാദങ്ങൾക്ക് തിരികൊളുത്തിയിരുന്നു. ചിത്രത്തിലെ പ്രധാന കഥാപാത്രത്തെ അവതരിപ്പിക്കുക മാത്രമല്ല, ചിത്രം സംവിധാനം ചെയ്തതും കമൽഹാസനായിരുന്നു. ഷാരൂഖ് ഖാൻ, റാണി മുഖർജി, ഗിരീഷ് കർണാട്, അതുൽ കുൽക്കർണി തുടങ്ങിയവർ അഭിനയിച്ച ചിത്രം മൂന്ന് ദേശീയ അവാർഡുകളും നേടി.\nബംഗാൾ വിഭജനത്തിന്റെ പശ്ചാത്തലത്തിലുള്ള ചിത്രം ഇന്ത്യൻ ചരിത്രത്തിലെ വിവാദ സംഭവങ്ങളായ ബാർബറി മസ്ജിദ്, ഗാന്ധി വധം തുടങ്ങിയവയെ കുറിച്ചു കൂടിയാണ് സംസാരിച്ചത്.\nRead more: ‘ദശാവതാരം’ കഥാപാത്രങ്ങളെ വേദിയിൽ അനുകരിച്ച് കമൽഹാസൻ; വീഡിയോ\nTags: Birthday, Ilayaraja, Kamal Haasan, Kamal Hassan


വിവാദങ്ങളെ പേടിയില്ല! മണിയുടെ മരണത്തെക്കുറിച്ച് മനസിലായതെല്ലാം സിനിമയിലുണ്ട്! തുറന്ന് പറഞ്ഞ് വിനയന് | vinayan says about chalakudikaran changathi movie - Malayalam Filmibeat\n| Updated: Friday, September 28, 2018, 11:14 [IST]\nകലാഭവന് മണിയുടെ ജീവിതകഥയെ ആസ്പദമാക്കിയൊരുക്കിയ ചിത്രമാണ് ചാലക്കുടിക്കാരന് ചങ്ങാതി. പ്രഖ്യാപന വേളമുതല് മികച്ച സ്വീകാര്യതയായിരുന്നു ചിത്രത്തിന് എല്ലായിടത്തുനിന്നും ലഭിച്ചിരുന്നത്. പ്രേക്ഷകരുടെ ഏറെ നാളത്തെ കാത്തിരിപ്പിന് വിരാമമിട്ടുകൊണ്ടാണ് ചിത്രം ഇന്ന് തിയ്യേറ്ററുകളിലെത്തിയിരിക്കുന്നത്. ചിത്രത്തിന്റെതായി പുറത്തിറങ്ങിയ ട്രെയിലറിനും പാട്ടുകള്‍ക്കുമെല്ലാം തന്നെ മികച്ച സ്വീകാര്യതയായിരുന്നു സമൂഹ മാധ്യമങ്ങളില് ലഭിച്ചിരുന്നത്.\nസിനിമാ ജീവിതത്തിലെ എറ്റവും നിര്‍ണായകവും തീവ്രവുമായ ഒരു പഠന കാലമാണിത്! ലൂസിഫറിനെക്കുറിച്ച് പൃഥ്വി!\nകലാഭവന് മണിയുടെ ഹിറ്റ് സിനിമകള് സംവിധാനം ചെയ്ത വിനയന് തന്നെയാണ് ചാലക്കുടിക്കാരന് ചങ്ങാതിയുമായി എത്തിയിരിക്കുന്നത്. മണിയുടെ സിനിമ വിനയന് പ്രഖ്യാപിച്ചതുമുതല് ആരാധകര് ആകാംക്ഷകളോടെയായിരുന്നു ചിത്രത്തിനു വേണ്ടി കാത്തിരുന്നത്, മണിയുടെ ബയോപിക്ക് അല്ല ഇതെന്നും അദ്ദേഹത്തിന്റെ ജീവിതം ആസ്പദമാക്കിയുളള ഒരു കഥയാണിതെന്നു വിനയന് നേരത്തെ പറഞ്ഞിരുന്നു. അടുത്തിടെ നടന്നൊരു അഭിമുഖത്തില് വിവാദങ്ങളെ തനിക്ക് ഭയമില്ലെന്നും മണിയുടെ മരണത്തെക്കുറിച്ച് തനിക്ക് അറിയാവുന്ന കാര്യം സിനിമയില് ചേര്‍ത്തിട്ടുണ്ടെന്നും വിനയന് പറഞ്ഞിരുന്നു.\nകലാഭവന് മണിയുടെ ജീവിതം\nകലാഭവന് മണിയുടെ മരണം നടന്ന് കുറച്ചുകാലം കഴിഞ്ഞായിരുന്നു വിനയന് ഈ സിനിമ പ്രഖ്യാപിച്ചിരുന്നത്. സിനിമ പ്രഖ്യാപിച്ച വേളമുതല് എല്ലാവര്‍ക്കും അറിയേണ്ടിയിരുന്നത്. മണിയുടെ ജീവിതത്തില് സംഭവിച്ച എല്ലാ കാര്യങ്ങളും സിനിമയിലും ഉണ്ടാവുമോ എന്നതായിരുന്നു. മണിയുടെ ആരാധകരിലും പ്രേക്ഷകരിലും വലിയ ആകാംക്ഷയുണര്‍ത്തിയാണ് വിനയന് ചിത്രവുമായി മുന്‍പോട്ടു പോയത്. താരങ്ങളും അണിയറക്കാരും നല്‍കിയ വലിയ പിന്തുണയുടെ പിന്‍ബലത്തിലായിരുന്നു അദ്ദേഹം ഈ ചിത്രം പൂര്‍ത്തികരിച്ചിരുന്നത്. മണിയുടെ ജീവിതത്തെപ്പറ്റി കൂടുതലറിയാനുളള ആകംക്ഷയായിരുന്നു ചിത്രത്തിന്റെ ഭാഗമാകാന് എല്ലാവരിലും വലിയ താല്‍പര്യമുണ്ടാക്കിയിരുന്നത്.\nമണിയുടെ ജീവിതം പറഞ്ഞ് ചാലക്കുടിക്കാരന് ചങ്ങാതി തിയ്യേറ്ററുകളിലേക്ക് എത്തുമ്പോള് ചിത്രത്തെക്കുറിച്ച് വിനയന് സംസാരിച്ചിരുന്നു, കലാഭവന് മണിയുടെ മരണത്തെക്കുറിച്ച് തനിക്കറിയാവുന്ന കാര്യങ്ങള് ചിത്രത്തില് ചേര്‍ത്തിട്ടുണ്ടെന്നാണ് വിനയന് പറയുന്നത്. വിവാദങ്ങളെ തനിക്ക് ഭയമില്ലെന്നും മണിയുടെ സിനിമാ ജീവിതവുമായി ബന്ധപ്പെട്ട എല്ലാ കാര്യങ്ങളും ചിത്രത്തില് പറയുന്നുണ്ടെന്നും വിനയന് പറയുന്നു. വിവാദങ്ങള് കണ്ടു ഭയപ്പെടുന്ന ആളല്ല താനെന്നും ആരെങ്കിലും വിവാദം ഉണ്ടാക്കിയാല് അപ്പോള് സത്യസന്ധമായി മറുപടി നല്‍കുമെന്നും വിനയന് പറയുന്നു.\nകലാഭവന് മണിയുടെ സിനിമ ജീവിതവുമായി ബന്ധപ്പെട്ട എല്ലാ കാര്യങ്ങളും ഇതില് വിഷയമാകുന്നുണ്ട്. മണിയുടെ ജീവിതത്തിലെ ഇഷ്ട സ്ഥലമായിരുന്നു പാടി. അവിടെ വെച്ചാണ് മരണപ്പെടുന്നത്. ട്രെയിലറില് ഉള്‍പ്പെടുത്തിയിരിക്കുന്നത് പാടിയിലെ ഭാഗങ്ങളാണ്. മണിയുടെ മരണവും സിനിമയിലുണ്ട്. വിനയന് പറയുന്നു.അതേസമയം മണിയുടെ മരണത്തിന്റെ ദുരുഹതയും മാറിയിട്ടില്ല.സിബി ഐ അന്വേഷിക്കുകയാണ്. മരണത്തില് എനിക്കു മനസിലായ കാര്യങ്‌ളാണ് സിനിമയില് അവതരിപ്പിക്കുന്നത്. ജനങ്ങള് അത് ചര്‍ച്ച ചെയ്യട്ടെ, പറവുര് സെറ്റിട്ടായിരുന്നു പാടി ചിത്രീകരിച്ചിരുന്നത്. മനോരമയ്ക്ക് നല്‍കിയ അഭിമുഖത്തില് വിനയന് പറഞ്ഞു.\nആകാംക്ഷ ജനിപ്പിച്ച ട്രെയിലര്\nചിത്രത്തിന്റെതായി പുറത്തിറങ്ങിയ ട്രെയിലര് വലിയ ആവേശമായിരുന്നു എല്ലാവരിലും ഉണ്ടാക്കിയിരുന്നത്. കലാഭവന് മണിയായി ഹാസ്യതാരം രാജാമണിയാണ് എത്തുന്നത്. വിനയന് തന്നെയായിരുന്നു രാജാമണിയുടെ കഴിവുകണ്ട് താരത്തിന് നായകവേഷം കൊടുത്തിരുന്നത്. രാജാമണിക്കൊപ്പം മലയാളത്തിലെ ശ്രദ്ധേയരായ താരങ്ങളെല്ലാം തന്നെ ചിത്രത്തില് എത്തുന്നുണ്ട്. സലീംകുമാറാണ് ചിത്രത്തില് മണിയുടെ അച്ഛന് വേഷത്തിലെത്തുന്നത്. ധര്‍മ്മജന്,ടിനിടോം,വിനയ് ഗോവിന്ദ്,ശിവജി ഗുരുവായൂര്, കൊച്ചുപ്രേമന്, കോട്ടയം നസീര ജോജു ജോര്‍ജ്ജ് തുടങ്ങിയവരാണ് ചിത്രത്തിലെ പ്രധാന താരങ്ങള്\nചാലക്കുടിക്കാരന് ചങ്ങാതിയുടെതായി പുറത്തിറങ്ങിയ ഗാനങ്ങള്‍ക്കും മികച്ച സ്വീകാര്യതയായിരുന്നു സമൂഹമാധ്യമങ്ങളില് ലഭിച്ചിരുന്നു. കലാഭവന് മണി പാടിയ പഴയ ഗാനങ്ങള് റിമിക്‌സ് ചെയ്ത് ചിത്രത്തില് ഉള്‍പ്പെടുത്തിയിരുന്നു,. മണിയുടെ അനിയന് ആര്‍എല്‍വി രാമക്യഷ്ണനും ചിത്രത്തിനു വേണ്ടി ഒരു ഗാനം പാടിയിരുന്നു.\nvinayan says about chalakudikaran changathi movie


Prayer Room Ideas | Pooja Room | Home Interior Design\nശാന്തമായിരിക്കാൻ പറ്റുന്ന വലുപ്പത്തിൽ പൂജാമുറികൾ ഒരുക്കുന്നവരുണ്ട്. പുത്തൻ വീടുകളിൽ ഏറ്റവും സ്റ്റൈലിഷായ ഇടവും പൂജാമുറിയാണ്. പൂജാമുറികളെ വ്യത്യസ്തവും മനോഹരവുമാക്കാൻ മാർഗ്ഗങ്ങൾ നോക്കാം.\nവീടുകളിൽ പൂജാമുറി ഒരുക്കുന്നത് പലർക്കും വളരെ പ്രധാന കാര്യമാണ്. പുത്തൻ വീടുകളിൽ ഏറ്റവും സ്റ്റൈലിഷായ ഇടവും പൂജാമുറിയാണ്. പൂജമുറിയുടെ ഇന്റീരിയർ, നിറം, അലങ്കാരം എന്നിവയെല്ലാം വ്യത്യസ്തമാക്കാനാണ് ആളുകൾ ശ്രമിക്കുന്നത്.\nചില വീടുകളിൽ പുറത്തുനിന്ന് കയറി വരുമ്പോൾ തന്നെ കാണാൻ പറ്റുന്ന പോസിറ്റീവ് ഫീലിങ് തോന്നുന്നവിധം ചെറിയ പൂജാമുറികളും ട്രെൻഡിങ്ങാണ്. തിരക്കുകളിൽ നിന്നെല്ലാം ഒഴിഞ്ഞ് അൽപനേരം ശാന്തമായി ഇരിക്കാൻ പറ്റുന്ന വലുപ്പത്തിൽ പൂജാമുറികൾ ഒരുക്കുന്നവരുണ്ട്. പൂജാമുറികളെ വ്യത്യസ്തവും മനോഹരവുമാക്കാൻ മാർഗ്ഗങ്ങൾ നോക്കാം.\nമെറ്റാലിക്ക് ആക്സസറീസുകൾ കൂടുതൽ ഉപയോഗിക്കുന്നത് പൂജാമുറികൾക്ക് മികച്ച ലുക്ക് നൽകും. ബെല്ലുകൾ, പാത്രങ്ങൾ, വിളക്കുകൾ തുടങ്ങിയവ ഉപയോഗിക്കാം.\nമെറ്റാലിക്ക് ആക്സസറീസ് പോലെ തന്നെ മനോഹരമാണ് വുഡൻ അലങ്കാരങ്ങളും. ചെറിയ വുഡൻ കാബിനറ്റുകൾ നൽകി വിഗ്രഹങ്ങളും പ്രാർത്ഥനാ ഗ്രന്ഥങ്ങളും അതിൽ വയ്ക്കാം. കൊത്തുപണികൾ നൽകാം. തടിയിൽ തീർത്ത് വിഗ്രഹങ്ങളും പൂജാമുറിയെ വ്യത്യസ്തമാക്കും.\nനിറങ്ങൾക്കും വലിയ പ്രാധാന്യമുണ്ടാകും. വാം ലൈറ്റുകൾ ഉപയോഗിക്കുന്നത് മനസ്സ് ശാന്തമാക്കുന്ന ഫീൽ നൽകും. പൂജാമുറിയിൽ ലൈറ്റിങിന് വലിയ പ്രാധാന്യമുണ്ട്. കണ്ണിൽ തുളച്ചുകയറുന്ന നിറങ്ങളും ലൈറ്റും ഒഴിവാക്കാം. മിനിമൽ ഡിസൈനുകളും ഇളം നിറങ്ങളും നൽകിയാൽ സിമ്പിൾ ലുക്ക് തോന്നും.\nലിവിങ് റൂമിലും ബെഡ് റൂമുകളിലും ബായ്ക്ക് ലിറ്റ് പാനലുകൾ ഉപയോഗിക്കുന്ന പതിവുണ്ട്. ഇതിലൂടെ ചെറിയ വെളിച്ചം കടന്നുവരുന്നത് മുറികളുടെ ഭംഗികൂട്ടും. ഇത്തരം പാനലുകൾ പൂജാമുറിയിൽ ഉപയോഗിക്കാം.


ട്രെയിൻ അട്ടിമറിക്കാൻ ശ്രമം; വർക്കല ഇടവയിൽ രണ്ടു പേർ അറസ്റ്റിൽ | Two arrested in Varkkala after they Attempt to derail train – News18 Malayalam\nട്രാക്കിലൂടെ ബൈക്കിൽ കാമുകിയുടെ വീട്ടിലേക്കു പോയ യുവാവും രണ്ടു സുഹൃത്തുക്കളും നേരത്തെ വർക്കലയ്ക്കു സമീപം അറസ്റ്റിലായിരുന്നു.\nLast Updated : April 04, 2021, 20:54 IST\nട്രാക്കിൽ തെങ്ങിൻ തടി വെച്ചതിനു പിന്നാലെ അതുവഴി കടന്നുവന്ന ചെന്നൈ എഗ്മൂർ - ഗുരുവായൂർ എക്സ്പ്രസ് ട്രെയിൻ തടിയിൽ തട്ടിയ ഉടൻ നിർത്തുകയായിരുന്നു. ട്രെയിൻ നിർത്തിയ ശേഷം ലോക്കോ പൈലറ്റ് ട്രാക്കിലുണ്ടായിരുന്ന വലിയ തടി കഷ്ണം എടുത്തു മാറ്റുകയായിരുന്നു. ട്രെയിൻ വേഗം കുറച്ചു വന്നതിനാലാണ് വൻ അപകടം ഒഴിവായതെന്ന് റെയിൽവേ വൃത്തങ്ങൾ പറയുന്നു.\nAlso Read- കാമുകിയെ കാണാൻ അർദ്ധരാത്രി റെയിൽവേ ട്രാക്ക് വഴി പോയി; ബൈക്ക് ട്രെയിനിന് അടിയിൽ കുടുങ്ങി\nFirst published: April 04, 2021, 20:54 IST\nderail trainkollamRPFtrain in keralaTwo arrestedvarkkala


ലിഫ്റ്റില് വെച്ച് വിദേശ വനിതയെ പീഡിപ്പിക്കാന് ശ്രമം; ദുബായില് ഇന്ത്യക്കാരന് അറസ്റ്റില് - BIGNEWSLIVE | Latest Malayalam News\nലിഫ്റ്റില് വെച്ച് നഗ്‌നത പ്രദര്‍ശിപ്പിക്കുകയും തന്നെ അപമര്യാദയായി സ്പര്‍ശിക്കുകയും ചെയ്തുവെന്ന് കാണിച്ച് ബ്രിട്ടീഷ് പൗരയാണ് പരാതി നല്‍കിയത്. ഇതേ തുടര്‍ന്ന് 24കാരനായ യുവാവിനെ ദുബായി പോലീസ് അറസ്റ്റ് ചെയ്തു.\nദുബായ്: ലിഫ്റ്റില് വെച്ച് വിദേശ വനിതയെ പീഡിപ്പിക്കാന് ശ്രമിച്ച ഇന്ത്യക്കാരന് അറസ്റ്റില്. ലിഫ്റ്റില് വെച്ച് നഗ്‌നത പ്രദര്‍ശിപ്പിക്കുകയും തന്നെ അപമര്യാദയായി സ്പര്‍ശിക്കുകയും ചെയ്തുവെന്ന് കാണിച്ച് ബ്രിട്ടീഷ് പൗരയാണ് പരാതി നല്‍കിയത്. ഇതേ തുടര്‍ന്ന് 24കാരനായ യുവാവിനെ ദുബായി പോലീസ് അറസ്റ്റ് ചെയ്തു.\nബര്‍ദുബായ് പോലീസ് സ്റ്റേഷനില് കേസ് രജിസ്റ്റര് ചെയ്തതിനെ തുടര്‍ന്ന് അറസ്റ്റിലായ യുവാവിനെ കഴിഞ്ഞ ദിവസം കോടതിയില് ഹാജരാക്കി.\n35 വയസുള്ള ബ്രിട്ടീഷുകാരി ഭര്‍ത്താവിനൊപ്പമാണ് യുഎഇ സന്ദര്‍ശിക്കാനെത്തിയത്. സംഭവ ദിവസം വൈകുന്നേരം 4.40ന് കെട്ടിടത്തിന്റെ 37-ാം നിലയിലുള്ള ജിംനേഷ്യത്തില് പോകാനായി ലിഫ്റ്റില് കയറിയപ്പോള് ഇന്ത്യക്കാരനായ പ്രതിയും ഒപ്പം കയറി. ഇരുവരും മാത്രമാണ് ലിഫ്റ്റിനുള്ളില് ഉണ്ടായിരുന്നത്.\nലിഫ്റ്റ് നിങ്ങിത്തുടങ്ങിയപ്പോള് ഇയാള് അടുത്തേക്ക് വന്ന് തന്നെ സ്പര്‍ശിക്കാന് ശ്രമിച്ചുവെന്നും താന് മാറി നിന്നപ്പോള് പിന്നെയും അടുത്ത് വന്ന് അശ്ലീലമായ തരത്തില് ശബ്ദമുണ്ടാക്കുകയും ചേര്‍ന്ന് നിന്ന് സ്വയംഭോഗം ചെയ്യുകയും ചെയ്തു. ഉപദ്രവിക്കുമെന്ന് ഭയന്നതിനാല് ശബ്ദമുണ്ടാക്കിയില്ലെന്നും പരാതിയില് പറയുന്നു.\n34-ാമത്തെ നിലയില് ഇയാള് ഇറങ്ങുകയായിരുന്നു. തുടര്‍ന്ന് യുവതി സുരക്ഷാ ജീവനക്കാരോട് പരാതിപ്പെട്ടു. സിസിടിവി ദൃശ്യങ്ങളില് പ്രതിയെ തിരിച്ചറിഞ്ഞു. പോലീസില് അറിയിച്ചതിന് പിന്നാലെ ഫോറന്‍സിക് വിദഗ്ദര് അടക്കം സ്ഥലത്തെത്തി പരിശോധന നടത്തി. ലിഫ്റ്റിനുള്ളില് സിസിടിവി ക്യാമറകളുണ്ടായിരുന്നില്ലെങ്കിലും പരാതിക്കാരിക്കൊപ്പം ഇയാള് ലിഫ്റ്റിനുള്ളിലേക്ക് കയറുന്നത് മറ്റ് ക്യാമറകളിലെ ദൃശ്യങ്ങളില് വ്യക്തമായിരുന്നു.\nതൊട്ടടുത്ത ദിവസം അതേ കെട്ടിടത്തില് നിന്നുതന്നെ പ്രതിയെ അറസ്റ്റ് ചെയ്തു. ഒരു തവണ മാത്രമേ യുവതിയോട് ചേര്‍ന്നുനിന്നുള്ളൂവെന്നാണ് പോലീസിനോട് ഇയാള് പറഞ്ഞത്.\nപ്രതിവര്‍ഷം രണ്ട് ലക്ഷത്തോളം കുട്ടികള് ഹൃദ്രോഗത്തോടെ ജനിക്കുന്നു; ഞെട്ടിച്ച് പുതിയ കണ്ടെത്തല്\nരാജസ്ഥാനെ 'കീഴടക്കി' പന്നിപ്പനി; ഇതുവരെ പനി സ്ഥിരീകരിച്ചത് 100ഓളം പേര്‍ക്ക്! 48 മണിക്കൂറിനിടെ മരിച്ച് വീണത് ഒന്‍പതോളം പേര്\nപരീക്ഷയില് പരാജയപ്പെട്ടാലും ലക്ഷങ്ങള് നല്‍കിയാല് സര്‍ട്ടിഫിക്കറ്റ് ഉറപ്പ്! 57 'വ്യാജ ഡോക്ടര്‍മാരുടെ' ലൈസന്‍സ് റദ്ദാക്കി\nസൗമ്യയോട് അജാസ് അടുത്തത് പോലീസ് അക്കാദമിയിലെ പരിശീലന കാലത്ത്; സൗഹൃദം ഉലഞ്ഞതോടെ കൊലപാതകവും; ഇരുവരുടേയും ഫോണ് പരിശോധിക്കാന് ഒരുങ്ങി പോലീസ്\nഅഗസ്റ്റ വെസ്റ്റ്‌ലാന്‍ഡിനെ കരിമ്പട്ടികയില് നിന്ന് ഒഴിവാക്കി സഹായിച്ചത് മോഡി സര്‍ക്കാര്; ആരോപണവുമായി കോണ്‍ഗ്രസ്


Cities | The Indian Telegram\nHome » Kerala » Cities\nതമ്പാനൂര്: തിരുവനന്തപുരം റെയില്‍വേ സ്റ്റേഷനില് സ്ഥാപിച്ചിരുന്ന സംസ്ഥാനസര്‍ക്കാരിന്റെ പരസ്യ ബോര്‍ഡുകള് നീക്കം ചെയ്തതിനെതിരെ എ സമ്പത്ത് എംപിയുടെയും ഡിവൈഎഫ്‌ഐ സംസ്ഥാന സെക്രട്ടറി എഎ റഹീമിന്റെയും നേതൃത്വത്തില് പ്രതിഷേധസമരം. സംസ്ഥാന സര്‍ക്കാരിന്റെ ആയിരം ദിനാഘോഷത്തിന്റെ ഭാഗമായുള്ള ഫ്ളക്‌സ് ബോര്‍ഡുകള് നീക്കിയതാണ് പ്രകോപനത്തിന് കാരണം. തെരഞ്ഞടുപ്പ് കാലമായത് കൊണ്ട് രാഷ്ട്രീയ സ്വഭാവമുള്ള ബോര്‍ഡുകള് എടുത്ത് കളയാനുള്ള നിര്‍ദേശം ലഭിച്ചിരുന്നുവെന്നും റെയില്‍വേ സ്റ്റേഷനില് ഫ്‌ളക്‌സ് ബോര്‍ഡുകള് സ്ഥാപിക്കാനുള്ള അനുമതി കൊടുത്ത ഏജന്‍സി കുടിശ്ശിക കൊടുത്ത് തീര്‍ക്കാനുണ്ടെന്നുമുള്ള രണ്ട് കാരണങ്ങളെത്തുടര്‍ന്നാണ് നടപടിയെടുത്തതെന്നാണ് റെയില്‍വെ […]\nകൊച്ചി: അന്താരാഷ്ട്ര അഡ്വര്‍ടൈസിങ് അസോസിയേഷന്റെ ആഗോള ഉച്ചകോടിയുടെ സമാപന ദിവസം ലോകത്തെ ആദ്യ ഹ്യൂമനോയ്ഡ് റോബോര്‍ട്ടായ സോഫിയായിരുന്നു ഉച്ചകോടിയിലെ ഇന്നത്തെ പ്രധാന അതിഥി. കൊച്ചിയെ ആവേശത്തിലാക്കി സോഫിയ എത്തി. കൊച്ചി ബോള്‍ഗാട്ടി ഗ്രാന്‍ഡ് ഹയാത്ത് ലുലു ഇന്റര്‍നാഷണല് കണ്‍വന്‍ഷന് സെന്ററിലാണ് സോഫിയ സംസാരിച്ചത്. റോബോട്ടുകളും മനുഷ്യരും: മിത്രങ്ങളോ ശത്രുക്കളോ? എന്ന വിഷയത്തിലായിരുന്നു സോഫിയയുടെ പ്രഭാഷണം. സോഫിയയുടെ വാക്കുകളോട് ആവേശത്തോടെയാണ് സമ്മേളന വേദി പ്രതികരിച്ചത്. വൈകിട്ട് ആറിനാണ് അഡ്വര്‍ടൈസിങ് അസോസിയേഷന് ആഗോള ഉച്ചകോടിയുടെ സമാപന ചടങ്ങുകള് നടക്കുക. കേരളത്തില് […]\nകോഴിക്കോട് വിമാനത്താവളത്തിന് ഇത് സ്വപ്ന തുല്യ നേട്ടം; പുതിയ ആഗമന ടെര്‍മിനല് ഗവര്‍ണര് ഉദ്ഘാടനം ചെയ്തു\nകോഴിക്കോട്: കോഴിക്കോട് വിമാനത്താവളത്തില് ഒരു മണിക്കൂറില് 1527 യാത്രക്കാരെ ഉള്‍ക്കാള്ളാനാവുന്ന പുതിയ ആഗമന ടെര്‍മിനല് ഉദ്ഘാടനം ചെയ്തു. മാസങ്ങള് നീണ്ട കാത്തിരിപ്പിനൊടുവിലാണ് ടെര്‍മിനല് ഇന്ന് ഉദ്ഘാടനം ചെയ്തത്. വലിയ വിമാനങ്ങളുടെ സര്‍വ്വീസ് പുനരാരംഭിച്ചതിന് പിന്നാലെയാണ് വിമാനത്താവളം സ്വപ്ന തുല്യമായ മറ്റൊരു നേട്ടം കൂടി സ്വന്തമാക്കിയിരിക്കുന്നത്. 17000 ചതുരശ്രമീറ്ററില് വിസ്തൃതിയുളള ടെര്‍മിനലിന്റെ നിര്‍മ്മാണ ചെലവ് 120 കോടി രൂപയാണ്. ഗവര്‍ണര് ജസ്റ്റിസ് പി. സദാശിവമാണ് വീഡിയോ കോണ്‍ഫറന്‍സിലൂടെ ടെര്‍മിനല് ഉദ്ഘാടനം ചെയ്തത്. ഒരു മണിക്കൂറില് 1527 യാത്രക്കാരെ ഉള്‍ക്കൊള്ളാനാകുമെന്നതിനാല് […]\nആറ്റുകാല് പൊങ്കാലയ്ക്ക് ഹരിതചട്ടം ലംഘിച്ച സംഘടനകള്‍ക്ക് പിഴ\nതിരുവനന്തപുരം: ആറ്റുകാല് പൊങ്കാലയ്ക്ക് പ്ലാസ്റ്റിക് പാത്രങ്ങളില് ഭക്ഷണവിതരണം നടത്തി ഹരിതചട്ടം നടപ്പാക്കാത്ത സംഘടനകള്‍ക്ക് പിഴയിട്ട് തിരുവനന്തപുരം നഗരസഭ. ഏഴ് ദിവസത്തിനകം സംഘടനകള് പിഴ അടയ്ക്കണം. പിഴ അടയ്‌ക്കേണ്ട സംഘടനകള്‍ക്ക് ഇന്ന് നോട്ടീസ് നല്‍കും . ആറ്റുകാല്‍പൊങ്കാല ദിവസം ഭക്ഷണവും കുടിവെള്ളവും വിതരണം ചെയ്യുന്നതിനായി 129 സംഘടനകളാണ് നഗരസഭയില് രജിസ്റ്റര് ചെയ്തത്. എന്നാല്, അതില്‍ക്കൂടുതല് പേര് ഭക്ഷണവും കുടിവെള്ളവും വിതരണം ചെയ്തു. ഇതില് ഭൂരിഭാഗവും പ്ലാസ്റ്റിക് ആണുപയോഗിച്ചതെന്നാണ് നഗരസഭയുടെ കണ്ടെത്തല്. പ്ലാസ്റ്റിക് കാരി ബാഗ്, പാത്രങ്ങള്, ഗ്ലാസ് എന്നിവ […]\nലോകത്തു എല്ലാവരെയും ഒന്നിപ്പിക്കുന്ന ഇടം സൃഷ്ടിക്കുന്നതിനൊപ്പം ഉപഭോക്താവിന്റെ സ്വകാര്യത സംരക്ഷിക്കുന്നതിന് പ്രാധാന്യം നല്‍കും: മാര്‍ക്ക് ഡി ആഴ്‌സി\nകൊച്ചി: കൊച്ചിയില് നടക്കുന്ന ഇന്റര്‍നാഷണല് അഡ്വെര്‍ടൈസിങ് അസോസിയേഷന്റെ ലോക ഉച്ചകോടിയില് സംസാരിക്കവേ എല്ലാ ഉപഭോക്താക്കളുടെയും സ്വകാര്യവിവരം സംരക്ഷിക്കുന്നതിനാണ് പ്രധാന ഉത്തരവാദിത്തമെന്ന് ഫെയ്‌സ്ബുക് ചീഫ് ക്രീയേറ്റീവ് ഓഫീസര് മാര്‍ക്ക് ഡി ആഴ്‌സി പറഞ്ഞു. ഇന്റര്‍നാഷണല് അഡ്വെര്‍ടൈസിങ് അസോസിയേഷന് കോമ്പസ് അവാര്‍ഡുകളും ഉച്ചകോടിയില് വെച്ചു സമ്മാനിച്ചു. ഡാറ്റ സുലഭമായതോടെ അടുത്ത രണ്ട് വര്‍ഷത്തിനുള്ളില് പത്ത് മടങ്ങ് ഉപഭോക്താക്കളെ ഇന്ത്യയില് നിന്നും നേടാനാകുമെന്നാണ് ഫെയ്‌സ്ബുക് പ്രതീക്ഷിക്കുന്നത്. ആലിബാബ ചീഫ് മാര്‍ക്കറ്റിംഗ് ഓഫീസര് ക്രിസ് ടംഗും ഇന്റര്‍നാഷണല് അഡ്വെര്‍ടൈസിങ് അസോസിയേഷന് ലോക ഉച്ചകോടിയിലെത്തിയിരുന്നു. […]\nഇമാം പീഡന കേസ്: മകളെ വിട്ടുകിട്ടാന് മാതാപിതാക്കള് ഹൈക്കോടതിയെ സമീപിച്ചു\nകൊച്ചി: ഇമാം ഷെഫീഖ് അല് ഖാസിമി പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് മകളെ വിട്ടുനല്‍കാന് മാതാപിതാക്കള് ഹൈക്കോടതിയെ സമീപിച്ചു. ചൈല്‍ഡ് വെല്‍ഫയര് കമ്മറ്റി കുട്ടിയെ അന്യായമായി തടങ്കലില് വെച്ചിരിക്കുകയാണെന്ന് അമ്മ കോടതിയില് പറഞ്ഞു. ശിശുക്ഷേമ സമിതി നടത്തിയ കൗണ്‍സിലിങ്ങിലാണ് പെണ്‍കുട്ടി പീഡന സംഭവം തുറന്ന് പറഞ്ഞത്. വൈദ്യ പരിശോധനയിലും പീഡനം നടന്നെന്ന് സ്ഥിരീകരിച്ചിട്ടുണ്ട്. ആദ്യം പീഡന സംഭവം പെണ്‍കുട്ടിയുടെ വീട്ടുകാര് നിഷേധിച്ചിരുന്നു. സ്‌കൂളില് നിന്ന് മടങ്ങിവരികയായിരുന്ന പെണ്‍കുട്ടിയെ കാറില് വനമേഖലയില് എത്തിച്ച് പീഡിപ്പിക്കാന് ശ്രമിക്കുകയായിരുന്നു. പീഡനത്തിനിരയായ പെണ്‍കുട്ടിയെ […]\nഡിജിപി യുടെ സ്ഥാനത്ത് റോബോര്‍ട്ടിനെ ഇരുത്തിയാല് മതിയെന്ന് പരിഹസിച്ച് ചെന്നിത്തല; കുറ്റവാളികളെ സംരക്ഷിക്കുന്ന നിലപാടാണ് സര്‍ക്കാരിനുള്ളത്\nതിരുവനന്തപുരം: കുറ്റവാളികളെ സംരക്ഷിക്കുന്ന നിലപാടാണ് സര്‍ക്കാരിനുള്ളതെന്നും, കാസര്‍കോട്ട് കൊല്ലപ്പെട്ട യൂത്ത് കോണ്‍ഗ്രസ് പ്രവര്‍ത്തകരുടെ വീട് മുഖ്യമന്ത്രി സന്ദര്‍ശിക്കാതിരുന്നത് കുറ്റബോധം കൊണ്ടാണെന്നും പ്രതിപക്ഷ നേതാവ് രമേശ് ചെന്നിത്തല. കേസ് അട്ടിമറിക്കാനുള്ള നീക്കത്തിന്റെ ഭാഗമായാണ് ക്രൈം ബ്രാഞ്ചിന് കൈമാറിയത്. ഇരട്ട കൊലപാതക കേസിലെ യഥാര്‍ത്ഥ പ്രതികളെ അല്ല ഇപ്പോള് പിടിച്ചിരിക്കുന്നതെന്നും രമേശ് ചെന്നിത്തല ആരോപിച്ചു. സിപിഎം കൊണ്ടു കൊടുത്ത പ്രതികളെ ആണ് ഇപ്പോള് അറസ്റ്റ് ചെയ്തിട്ടുള്ളത്. യഥാര്‍ത്ഥ പ്രതികളെ സംരക്ഷിക്കാന് ഉള്ള ബോധപൂര്‍വം ആയ ശ്രമമാണ് സിപിഐഎമ്മിന്റെ ഭാഗത്ത് നിന്ന് […]\nറോബോട്ടുകളും മനുഷ്യരും: മിത്രങ്ങളോ ശത്രുക്കളോ?; സോഫിയ ഇന്ന് കൊച്ചിയോട് സംസാരിക്കും\nകൊച്ചി: ലോകത്തെ ആദ്യ ഹ്യൂമനോയ്ഡ് റോബോട്ട് കൊച്ചിയെ അതിശയിപ്പിക്കാന് ഇന്നെത്തും. അന്താരാഷ്ട്ര അഡ്വര്‍ടൈസിങ് അസോസിയേഷന്റെ ആഗോള ഉച്ചകോടിയുടെ സമാപന ദിവസമായ ഇന്നാണ് അതിഥിയായി സോഫിയ എത്തുന്നത്. കേരളത്തില് ആദ്യമായാണ് സോഫിയ എത്തുന്നത്. കൊച്ചി ബോള്‍ഗാട്ടി ഗ്രാന്‍ഡ് ഹയാത്ത് ലുലു ഇന്റര്‍നാഷണല് കണ്‍വന്‍ഷന് സെന്ററിലാണ് ഇന്ന് സോഫിയ സംസാരിക്കുക. റോബോട്ടുകളും മനുഷ്യരും: മിത്രങ്ങളോ ശത്രുക്കളോ? എന്ന വിഷയത്തിലാകും സോഫിയ പ്രഭാഷണം നടത്തുക. മുന് ലോക ഒന്നാം നമ്പര് ടെന്നീസ് താരമായിരുന്ന ആന്ദ്രേ അഗാസി, ബോളിവുഡ് താരം ദീപിക പദുകോണ് […]\nലോക്‌സഭാ തെരഞ്ഞെടുപ്പ്: ഉന്നത പൊലീസ് ഉദ്യോഗസ്ഥരുടെ ചുമതലകളില് പുനക്രമീകരണം നടത്തി ഡിജിപി\nതിരുവനന്തപുരം: തെരഞ്ഞെടുപ്പിന് മുന്നോടിയായി ഉന്നത പൊലീസ് ഉദ്യോഗസ്ഥരുടെ ചുമതലകളില് പുനക്രമീകരണം നടത്തി ഡിജിപി ഉത്തരവിറക്കി. തെരഞ്ഞെടുപ്പ് കമ്മീഷന്റെ നിര്‍ദ്ദേശപ്രകാരമാണ ഉദ്യോഗസ്ഥരുടെ ചുമതലകളില് മാറ്റം വരുത്തി ഡിജിപി ഉത്തരവിറക്കിയത്. തിരുവനന്തപുരം സിറ്റി പൊലീസ് കമ്മീഷണറുടെ ചുമതല ഡിഐജി കെ സേതുരാമന് നല്‍കി. തിരുവനന്തപുരം റേഞ്ച് ഐജിയുടെ ചുമതല അശോക് യാദവിനാണ്. തൃശ്ശൂര് റേഞ്ച് ഐജിയായ എം ആര് അജിത് കുമാറിനെ പൊലീസ് അക്കാദമിയിലേക്ക് മാറ്റി. കൊച്ചി റേഞ്ച് ഐജി വിജയ് സാക്കറെയ്ക്ക് തൃശ്ശൂര് റേഞ്ചിന്റെ അധിക ചുമതല നല്‍കി.\nമുഖ്യമന്ത്രിയുടെ പോസ്റ്റിനെ വെല്ലുന്ന കമന്റിട്ട് ലൈക് വാരി കൂട്ടി വി ടി ബല്‍റാം\nതിരുവനന്തപുരം: കാസര്‍കോട് ഇരട്ടക്കൊലപാതകത്തില് മുഖ്യമന്ത്രിയുടെ ഫെയ്‌സ്ബുക് പോസ്റ്റിനെക്കാള് ഇരട്ടിയില് ഏറെ ലൈക്ക് നേടി വിടി ബലറാം എംഎല്‍എയുടെ കമന്റ്. സാംസ്‌കാരിക നായകര് മൗനം തുടരുന്നതില് പ്രതിഷേധിച്ച് യൂത്ത് കോണ്‍ഗ്രസ് നടത്തിയ പ്രതിഷേധത്തെ എതിര്‍ത്താണ് മുഖ്യമന്ത്രി ഇന്ന് രാവിലെ 9.30 ഫെയ്‌സ്ബുക് പോസ്റ്റിട്ടത്. പോസ്റ്റിന് ലഭിച്ചത് 10,000ത്തോളം ലൈക്കാണ്. എന്നാല്, അതേ പോസ്റ്റിനു താഴെയുള്ള വി.ടി. ബല്‍റാം എംഎല്‍എയുടെ കമന്റിന് കിട്ടിയ ലൈക്ക് 23,000 വരും. അതായത് ഇരട്ടിയില് അധികം (ലൗ പോലുള്ള മറ്റ് റിയാക്ഷനുകള് കണക്കിലെടുത്തിട്ടില്ല). മുഖ്യമന്ത്രിയുടെ […]\nPage 1 of 78123456… 78 Next


Cookery Archives - Amalayalee\nതക്കാളി അരിഞ്ഞ കഷണം - 1 കപ്പ് കോണ്‍ഫ്ളവര് -3ടീസ്പൂണ് പാല് - 1/2 കപ്പ് നെയ്യ് -3ടീസ്പൂണ് സോഡാപ്പൊടി - ഒരു നുള്ള് മൊരിച്ച റൊട്ടി -4സ്ലൈസ് കുരുമുളകുപൊടി - 1/4 ടീസ്പൂണ് ഉപ്പ് - പാകത്തിന് പാചകം ചെയ്യുന്ന വിധം നെയ്യ്, പാല്, കോണ്‍ഫ്ളവര് എന്നിവ നന്നായി കുഴച്ച് സോസാക്കണം. പിന്നീട് വേവിച്ച തക്കാളി പിഴിഞ്ഞെടുത്ത് ഒരു നുള്ള് സോഡാപ്പൊടി ചേര്‍ക്കണം. സോസ് നല്ലവണ്ണം ചൂടാക്കിയ ശേഷം അതില് തക്കാളി നീര് ചേര്‍ക്കണം. മൊരിച്ച റൊട്ടിക്കഷണങ്ങള് ചേര്‍ത്ത് ചൂടോടെ വിളമ്പി കഴിക്കാം.\nപാവയ്ക്ക - 1 കിലോ പച്ചമുളക് - 1/4 കിലോ മഞ്ഞള് - കുറച്ച് ഉപ്പ് - പാകത്തിന് പാചകം ചെയ്യുന്ന വിധം ചേരുവകളെല്ലാം കൂട്ടിച്ചേര്‍ത്ത് അടുപ്പത്തു വെച്ചു വറ്റിക്കണം. അതിനുശേഷം വെയിലത്തുവെച്ച് ഉണക്കി പാത്രത്തിലാക്കുക. ആവശ്യാനുസരണം എണ്ണയിലിട്ട് വറുത്ത് ഉപയോഗിക്കാം.\nഇഞ്ചി - 1 കഷ്ണം തേയില -2ടീസ്പൂണ് ചുക്കുപൊടി - 1/2 ടീസ്പൂണ് പാല് - 1 കപ്പ് ശര്‍ക്കര - 50 ഗ്രാം വെള്ളം -4കപ്പ് തയ്യാറാക്കുന്ന വിധം ഇഞ്ചി ചതച്ച് വെള്ളം തിളപ്പിച്ച ശേഷം ഇതില് ചുക്കുപൊടി ചേര്‍ക്കണം. ചെറു തീയില് 10 മിനിറ്റ് പാത്രം അടച്ചു വെയ്ക്കണം. പിന്നീട് തേയിലയും ശര്‍ക്കരയും ചേര്‍ത്ത് തിളപ്പിച്ചു വാങ്ങണം.2മിനിറ്റ് അടച്ചു വെച്ച ശേഷം ചൂടുള്ള പാലൊഴിച്ച് അരിച്ചെടുക്കണം.\nആവശ്യമുള്ള സാധനങ്ങള് തണ്ണിമത്തന് – പകുതി കഷണം പഞ്ചസാര –3ടേബിള് സ്പൂണ് ഏലയ്ക്കാപ്പൊടി – ഒരു നുള്ള് വാനിലാ എസ്സന്‍സ് –2തുള്ളി തയ്യാറാക്കുന്ന വിധം തണുപ്പിച്ച് കഷണങ്ങളാക്കിയ തണ്ണിമത്തന്, പഞ്ചസാര, ഏലയ്ക്കാപ്പൊടി, വാനില എസ്സന്‍സ് എന്നിവ മിക്സിയില് ഇട്ട് നന്നായ് അടിച്ചെടുത്ത് ഗ്ലാസിലേക്ക് അരിച്ചൊഴിക്കുക. തണ്ണിമത്തന് ജ്യൂസ് റെഡി\nക‌ടല - 1 കപ്പ് ചേന കഷ്ണങ്ങളാക്കിയത് - 150 ഗ്രാം തേങ്ങ പൊടിയായി തിരുമ്മിയത് - 1 ഉഴുന്നുപരിപ്പ് - 1 ടീസ്പൂണ് മല്ലി -2ടേബിള് സ്പൂണ് വറ്റല്‍മുളക് - 10 എണ്ണം ഉപ്പ് - പാകത്തിന് കുടംപുളി - ചെറിയ കഷ്ണം പാചകം ചെയ്യുന്ന വിധം ക‌ടല വെള്ളത്തിലിട്ടു കുതിര്‍ത്തു വയ്ക്കുക. (ഏകദേശം എട്ടു മണിക്കൂറോളം വേണം) ചീനച്ചട്ടിയില് മല്ലിയും ഉഴുന്നുപരിപ്പും തേങ്ങയും ചേര്‍ത്ത് വറുക്കുക. മൂത്തു തുടങ്ങുമ്പോള് മുളകും ചേര്‍ത്ത് ചെറുതീയില് വറുക്കുക. ബ്രൗണ് നിറമാകുമ്പോള് വാങ്ങുക. ഇത് വെള്ളം തൊടാതെ അരച്ച് മാറ്റി വയ്ക്കുക. ഒരു പാത്രത്തില് കടല വേവിക്കുക. കടല പകുതി വേവാകുമ്പോള് ചേന കഷ്ണങ്ങളിടുക. ഇവ നന്നായി വെന്തു കഴിയുമ്പോള് ഉപ്പും കുടംപുളിയും ചേര്‍ക്കുക. നന്നായി തിളയ്ക്കുമ്പോള് അരച്ചു വച്ചിരിക്കുന്ന മസാല ചേര്‍ക്കുക. ചേരുവകള് തിളച്ചു കുറുകുമ്പോള് വാങ്ങുക. അധികം അയഞ്ഞു പോകാത്ത പരുവത്തില് വേണം\nആവശ്യമുള്ള സാധനങ്ങള്: കൂര്‍ക്ക - 1 കിലോ ഉള്ളി - 12 അല്ലി കറിവേപ്പില -2തണ്ട് ചതച്ച മുളക് -2സ്പൂണ് മഞ്ഞള്‍പ്പൊടി - 1 സ്പൂണ് വെളിച്ചെണ്ണ -2സ്പൂണ് ഉപ്പ് - ആവശ്യത്തിനു പാചകം ചെയ്യുന്ന വിധം: കൂര്‍ക്ക കഷ്ണങ്ങളാക്കി ഉപ്പും മഞ്ഞള്‍പൊടിയും ചേര്‍ത്ത് വേവിക്കുക. ഉള്ളി ചതച്ചെടുക്കുക. പാനില് വെളിച്ചെണ്ണ ഒഴിച്ച് ചതച്ച ഉള്ളി ചേര്‍ത്ത് വഴറ്റുക. പച്ചമണം മാറുമ്പോള് മുളകും കറിവേപ്പിലയും ചേര്‍ക്കുക. അത് കഴിഞ്ഞ് വേവിച്ച് വെച്ചിരിക്കുന്ന കൂര്‍ക്ക ചേര്‍ത്ത് നന്നായി ഇളക്കുക. കൂര്‍ക്ക മെഴുകുപുരട്ടി റെഡി.\nആവശ്യമുള്ള സാധനങ്ങള് തക്കാളി - 1 കപ്പ് വെളുത്തുള്ളി - 1 ടേബിള് സ്പൂണ് ഓയില് - 1 ടീ സ്പൂണ് സ്പ്രിംഗ് ഓനിയന് (വൈറ്റ്) - കാല് കപ്പ് കാശ്മീരി മുളക് -2(വെള്ളത്തില് കുതിര്‍ത്തത്) ടൊമാറ്റോ കെച്ചപ്പ് - 1 ടേബിള് സ്പൂണ് സ്പ്രിംഗ് ഓനിയന് (ഗ്രീന്) - 1 ടേബിള് സ്പൂണ് മല്ലിയില - 1 ടേബിള് സ്പൂണ് ഉപ്പ് - ആവിശ്യത്തിന് പാചകം ചെയ്യുന്ന വിധം ഒരു പാനില് എണ്ണയൊഴിച്ച് സ്പ്രിംഗ് ഓനിയന് (വൈറ്റ്) ചെറുതായി കഷ്ണങ്ങളാക്കി നന്നായി വഴറ്റുക. ഇതിലേക്ക് വെളുത്തുള്ളി അരിഞ്ഞത് ചേര്‍ത്ത് വഴറ്റുക. അത് കഴിഞ്ഞ് കുതിര്‍ത്ത മുളക് ഇടുക. എല്ലാം യോജിപ്പിച്ച ശേഷം അരിഞ്ഞു വച്ചിരിക്കുന്ന തക്കാളി ഇടുക. ആവശ്യമെങ്കില് കുറച്ച് വെള്ളം ഒഴിക്കാം. തക്കാളി നന്നായി ഉടച്ച് കൊടുക്കുക. ഇതിലേക്ക് ടൊമാറ്റോ കെച്ചപ്പ്, ഉപ്പ് എന്നിവ ചേര്‍ക്കുക. നന്നായി യോജിപ്പിച്ച് തീ ഓഫ് ചെയ്യുക. തണുത്തതിനു ശേഷം സ്പ്രിംഗ് ഓനിയന് (\nചേരുവകള് നന്നായി പൊടിച്ച് വറുത്ത അരിപ്പൊടി –4കപ്പ് നെയ്യ് – 1 ടേബിള്‍സ്പൂണ് വെള്ളം –4കപ്പ് ഉപ്പ് – ആവശ്യത്തിന് തയാറാക്കുന്ന വിധം നാല് കപ്പ് വെള്ളം നെയ്യും ഉപ്പും ചേര്‍ത്ത് തിളപ്പിക്കുക. തിളയ്‌ക്കുമ്പോള് തീ കുറച്ച് അരിപ്പൊടി ചേര്‍ത്ത് സ്പൂണ് കൊണ്ട് തുടര്‍ച്ചയായി ഇളക്കുക. തീ അണച്ച് 2-3 മിനിറ്റ് നേരത്തേയ്ക്ക് മൂടി വയ്ക്കുക. ചെറുചൂടുള്ള മാവ് കൈ കൊണ്ട് നന്നായ് കുഴച്ച് മയം വരുത്തുക. മാവ് നാരങ്ങ വലുപ്പത്തില് ഉരുളകളാക്കുക. ഉരുളകള് അരിപ്പൊടി തൂവി ചപ്പാത്തിപോലെ പരത്തി എടുക്കുക. ഒരു നോണ് സ്ടിക്ക് പാന് ചൂടാക്കി അതില് പത്തിരി ഇട്ട് അല്പനേരം കഴിഞ്ഞ് മറിച്ചിടുക. അതിലും അല്പം കൂടി സമയം കഴിഞ്ഞ് വീണ്ടും മറിച്ചിടുക .പൊങ്ങി വരുമ്പോള് പാനില് നിന്നും പത്തിരി എടുക്കുക. കരിയാതിരിക്കുവാന് പ്രത്യേകം ശ്രദ്ധിക്കണം.\nആവശ്യമുള്ള സാധനങ്ങള് ചെറുതായി വറുത്ത ഓട്സ്-100 ഗ്രാം ഉഴുന്നുപരിപ്പ്-അര ടേബിള് സ്പൂണ് കടലപ്പരിപ്പ്-അര ടേബിള് സ്പൂണ് കടുക്-1 ടീസ്പൂണ് ജീരകം-അര ടീസ്പൂണ് ചുവന്ന മുളക്-2 പച്ചമുളക് -3 എണ്ണംചെറുതായി അരിഞ്ഞത് സവാള -1 എണ്ണം ചെറുതായി അരിഞ്ഞത് ഇഞ്ചി-ഒരു കഷണം ചെറുതായി അരിഞ്ഞത് ക്യാരറ്റ് ,ബീൻസ് -ചെറുതായി അരിഞ്ഞത് ഗ്രീൻപീസ് - കുറച്ച് കറിവേപ്പില, ഉപ്പ്, വെളിച്ചെണ്ണ - ആവശ്യത്തിന് തയ്യാറാക്കുന്ന വിധം ഒരു ചീനച്ചട്ടിയില് എണ്ണ ചൂടാക്കി കടുകിട്ടു പൊട്ടിക്കുക. ജീരകവും ഇടുക. ഇതിനു പുറകെ മുളകും ഉഴുന്ന്,കടലപ്പരിപ്പും ഇടണം. കറിവേപ്പിലയും ചേര്‍ത്ത് നല്ലപോലെ ഇളക്കുക. ഈ കൂട്ട് മൂത്തു കഴിഞ്ഞാല് വെജിറ്റബിൾസ് ചേർത്ത് അര കപ്പ് വെള്ളം ഒഴിച്ച് അടച്ചു വെച്ച് വേവിയ്ക്കണം. പാകത്തിന് ഉപ്പും ചേര്‍ക്കണം. വെന്തതിനു ശേഷം ഓട്‌സ് ചേര്‍ക്കണം. ഇത് നല്ലപോലെ ഇളക്കി വെള്ളം വറ്റിക്കഴിയുമ്പോള് വാങ്ങിവയ്ക്കാം\nആവശ്യമുള്ള സാധനങ്ങള് കപ്പ - 1 കിലോ ഉപ്പ് - ആവശ്യത്തിന് മീന് കറിക്ക് മീന് - അരക്കിലോ ഉള്ളി - 50 ഗ്രാം ഇഞ്ചി - 1 കഷ്ണം വെളുത്തുള്ളി - 8 എണ്ണം പച്ചമുളക് -5വേപ്പില -2തണ്ട് ഉപ്പ്, എണ്ണ - ആവശ്യത്തിന് കടുക് - അര ടീസ്പൂണ് ഉലുവ - അര ടീസ്പൂണ് കുടംപുളി -3കഷ്ണം മുളകുപൊ‌ടി -2ടീസ്പൂണ് മല്ലിപ്പൊടി -2ടീസ്പൂണ് മഞ്ഞള്‍പ്പൊടി - അരി ടീസ്പൂണ് പാചകം ചെയ്യുന്ന വിധം ആദ്യം കപ്പ വൃത്തിയായി കൊത്തിയരിഞ്ഞ് ഉപ്പു ചേര്‍ത്ത് പുഴുങ്ങിയെടുക്കുക. ഏതെങ്കിലും നല്ല മീന് വൃത്തിയായി വെ‌ട്ടിക്കഴുകിയെടുക്കുക. ഉള്ളി തൊലി കളഞ്ഞ് ചെറുതായി അരിയുക. ഇഞ്ചി, വെളുത്തുള്ളി എന്നിവ ചതച്ചെടുക്കുക. പച്ചമുളക് രണ്ടായി മുറിക്കുക. പുളി വൃത്തിയായി കഴുകി കീറിയെടുക്കുക. ചട്ടിയില് എണ്ണ ചൂടാക്കി കടുകും ഉലുവയും പൊട്ടിക്കുക. ശേഷം ഇഞ്ചി, പച്ചമുളക്, വെളുത്തുള്ളി, ഉള്ളി, വേപ്പില എന്നിവ മൂപ്പിക്കുക. ഇതില്


കാരുണ്യത്തിനുമേൽ കഴുകൻകണ്ണുകൾ | features\nAug 9, 2020, 10:16 PM IST\nമിന്നുന്നതെല്ലാം ചാരിറ്റിയല്ല - 3\n# അനു അബ്രഹാം\nതൃശ്ശൂരിലെ സ്വകാര്യ മെഡിക്കൽകോളേജിൽ രക്താർബുദത്തിന് ചികിത്സയിലുള്ള 24-കാരൻ. ഇരിങ്ങാലക്കുടയ്ക്ക് സമീപമുള്ള കാട്ടൂരാണ് വീട്. കാര്യമായ ആരോഗ്യപ്രശ്നങ്ങളൊന്നുമില്ലാത്ത ആ ചെറുപ്പക്കാരന് ഒന്നരമാസംമുന്പാണ് കാൻസറാണെന്ന് കണ്ടെത്തിയത്. മജ്ജമാറ്റിവെക്കലാണ് ഡോക്ടർമാർ നിർദേശിച്ച ചികിത്സ. ഇതിനായി 30 ലക്ഷം രൂപ ചെലവാകും.\nഅടിയന്തരാവശ്യത്തിന് യുവാവിന്റെ ഫോട്ടോയും പിതാവിന്റെ ബാങ്ക് അക്കൗണ്ട് നന്പറും ഉൾപ്പെടുത്തി ചികിത്സാസഹായം അഭ്യർഥിച്ചുള്ള കുറിപ്പ് കുടുംബാംഗങ്ങൾ സാമൂഹമാധ്യമങ്ങളിലിട്ടു. ആദ്യദിവസങ്ങളിൽ നല്ല പ്രതികരണമായിരുന്നു. പിന്നെപ്പിന്നെ അതു കുറഞ്ഞു. ഇതിനിടെ, രോഗിയായ യുവാവിന്റെ കോഴിക്കോട് ജോലിചെയ്യുന്ന സഹോദരൻ അഫ്‌സലിന് ചില ഫോൺേകോളുകൾ വന്നു. തൃശ്ശൂർ കയ്പമംഗലത്തുള്ള ബന്ധുക്കളും സുഹൃത്തുക്കളുമായിരുന്നു വിളിച്ചത്. അനിയന്റെ ചികിത്സാവശ്യത്തിന് പണം സ്വരൂപിക്കാൻ പുറമേ ആരെയെങ്കിലും ഏൽപ്പിച്ചിട്ടുണ്ടോയെന്നായിരുന്നു ചോദ്യം. ഇല്ലെന്ന് മറുപടിയും നൽകി.\nപിന്നീടാണ് സംഗതിയുടെ കിടപ്പ് പിടികിട്ടിയത്. സാമൂഹികമാധ്യമങ്ങളിലൂടെ പ്രചരിപ്പിച്ച് വേറൊരാൾ പണപ്പിരിവ് നടത്തുന്നു. യുവാവിന്റെ ഫോട്ടോയ്ക്കൊപ്പമുള്ള പിതാവിന്റെ അക്കൗണ്ട് നന്പറിനുപകരം സ്വന്തം അക്കൗണ്ട് നന്പർ നൽകിയായിരുന്നു വ്യാജന്റെ പിരിവ്. ഇതോടെ കുടുംബം കാട്ടൂർ േപാലീസ് സ്റ്റേഷനിൽ പരാതിനൽകി. വൈകാതെതന്നെ വ്യാജനെ പോലീസ് കണ്ടെത്തി. പെരിഞ്ഞനം സ്വദേശിയായ റഫീഖ് എന്നയാളായിരുന്നു തട്ടിപ്പുനടത്തിയത്. ചുരുങ്ങിയ ദിവസംകൊണ്ട് ഇയാൾ നൽകിയ സ്വന്തം അക്കൗണ്ടിലേക്ക് വന്നത് മൂന്നുലക്ഷം രൂപ.\nസഹതാപം മുതലെടുത്ത് തട്ടിപ്പ്\nരോഗികളോടുള്ള പൊതുസമൂഹത്തിന്റെ അനുകന്പയും സഹതാപവും മുതലെടുത്താണ് ജീവകാരുണ്യമേഖലയിൽ ഇടനിലക്കാരും തട്ടിപ്പുകാരും പണംവാരുന്നത്. സഹായമഭ്യർഥിച്ചുകൊണ്ടുള്ള പോസ്റ്റും ദൈന്യതയാർന്ന ചിത്രവും കാണുന്നവർ മറിച്ചൊന്നും ചിന്തിക്കാറില്ല. കൈയയച്ച് സഹായിക്കും. ഇതിന്റെ ആധികാരികതയോ ഈ പണം യഥാർഥരോഗിക്ക് എത്തിപ്പെടുന്നുണ്ടോ എന്നൊന്നും ചിന്തിക്കില്ല. പ്രവാസികളുടെ സഹായമനസ്കതയാണ് കൂടുതലും ചൂഷണംചെയ്യപ്പെടുന്നത്.\nകാസർകോട് ബദിയടുക്ക സ്വദേശിയാണ് ഉമ്മർ പടപ്പ് എന്ന 45-കാരൻ. 20 വർഷമായി തളർന്നുകിടക്കുന്നു. സുഷുമ്‌ന നാഡിയിലെ തകരാറാണ് കാരണം. രക്തചംക്രമണം കുറവായതിനാൽ ഇദ്ദേഹത്തിന്റെ കൈകൾകൂടി ഇപ്പോൾ തളർന്നുചുരുങ്ങി. പിൻഭാഗത്ത് വൃണങ്ങൾ നിറഞ്ഞു. കിടക്കാൻപോലുമാകാത്ത സ്ഥിതി. വെല്ലൂർ ക്രിസ്ത്യൻ മെഡിക്കൽ കോളേജിലാണ് ചികിത്സ.\nതുടർചികിത്സയ്ക്കായി 25 ലക്ഷത്തോളം രൂപവേണം. സർക്കാരിൽനിന്ന് പ്രതീക്ഷിച്ചതുക കിട്ടിയില്ല. വർഷങ്ങളായി സഹായിക്കുന്നതുകൊണ്ട് നാട്ടുകാരെ കൂടുതൽ ബുദ്ധിമുട്ടിക്കാനും പറ്റില്ല. ഗത്യന്തരമില്ലാത്ത സാഹചര്യത്തിൽ പാലക്കാട്ടുള്ള ഓൺലൈൻ ചാരിറ്റിരംഗത്തെ വൻമരത്തെ കാണാൻ ഉമ്മർ കാസർകോടുനിന്ന് പുറപ്പെട്ടു. തിരുവനന്തപുരത്ത് എത്തണമെന്നായിരുന്നു ആദ്യം പറഞ്ഞത്. ഇതനുസരിച്ച് തിരുവനന്തപുരത്തെത്തി. കാസർകോടുമുതൽ തിരുവനന്തപുരംവരെ കാറിന്റെ പിൻസീറ്റിൽ ഒരേകിടപ്പിൽ യാത്ര. അവിടെയെത്തിയശേഷം കാണാനായില്ല.\nകുറച്ചുകാലം കഴിഞ്ഞു. ഇതേ കാരുണ്യപ്രവർത്തകൻ കാഞ്ഞങ്ങാടെത്തുന്ന വിവരമറിഞ്ഞ് അവിടെയും കാണാനായി ചെന്നു. അതറിഞ്ഞിട്ടും ആ അവസ്ഥയിൽ കിടക്കുന്ന ഉമ്മറിനെ ഒന്നുതിരിഞ്ഞുനോക്കാതെ ആ ‘കാരുണ്യവാൻ’ മടങ്ങി.\nപുതിയകാലത്തെ ചാരിറ്റി അങ്ങനെയാണ്. രോഗിക്കുമുണ്ടൊരു വില. വൻതുക മറിയുന്ന അവയവമാറ്റത്തിനും ശസ്ത്രക്രിയക്കുമാണ് ഇടനിലക്കാർക്ക് കൂടുതൽ താത്പര്യം. ഇവരുടെ ദൈന്യതയാർന്ന ചിത്രങ്ങളും വീഡിയോകളും പ്രചരിപ്പിച്ചാണ് ധനസമാഹരണം. ഇത്തരം േകസുകളിൽ പണമൊഴുകിയെത്തും. കിടപ്പുരോഗികൾ, ദീർഘകാലം ചികിത്സവേണ്ടവർ എന്നിവരോട് പരിഗണന കുറയും. ഒറ്റയടിക്ക് ഒരു തുകപറഞ്ഞ് ധനസമാഹരണം നടക്കില്ലാത്തതാണ് കാരണം. ഇത് വ്യക്തമാകണമെങ്കിൽ കാസർകോട് കളനാട് അൽമാസ് ക്വാർട്ടേഴ്‌സിലെ ആയിഷ എന്ന 42-കാരിയുടെ അനുഭവം കേൾക്കണം.\nകുടലിലെ അർബുദത്തിന് രണ്ടുവർഷമായി ചികിത്സയിലാണിവർ. പെൺകുട്ടികളെ ഡ്രൈവിങ് പഠിപ്പിക്കലായിരുന്നു ജോലി. മൂന്ന് ചെറിയ കുട്ടികൾ. മംഗളൂരു ഫാദർ മുള്ളേഴ്‌സ് ആശുപത്രിയിലാണ് ചികിത്സ. രണ്ടുവട്ടം കീമോതെറാപ്പി കഴിഞ്ഞു. ആയിടയ്ക്കാണ് പാലക്കാട്ടുകാരനായ നന്മമരം കാഞ്ഞങ്ങാട്ട് വരുന്നുണ്ടെന്ന് അറിഞ്ഞത്. എന്തെങ്കിലുമൊരു സഹായംകിട്ടുമെന്ന പ്രതീക്ഷയിൽ ആയിഷ ചെന്നു.\nരോഗാവസ്ഥയിലായിട്ടും മണിക്കൂറുകൾ കാത്തുനിന്നു. ഒടുവിൽ ചികിത്സാസഹായത്തിന്റെ രേഖകളുമായി രണ്ടുംകല്‌പിച്ച് ചെന്നുകണ്ടു. തന്നെ പറഞ്ഞുമുഴുമിപ്പിക്കാൻപോലും അദ്ദേഹമനുവദിച്ചില്ലെന്ന് ആയിഷ പറയുന്നു. സഹായത്തിനായി വാതിലുകൾമുട്ടി മടുത്ത നിലയിലാണ് ആയിഷയിപ്പോൾ.\nചാരിറ്റിയിലെ ഗാങ് വാർ\nസൈബർലോകത്ത് ജീവകാരുണ്യത്തിന്റെ പേരിലുള്ള ഗാങ് വാറുകൾ പതിവാണ്. നാലഞ്ച് വ്യക്തികളും അവരെ ചുറ്റിപ്പറ്റിയുള്ള ഫാൻസുകളുമാണ് സാമൂഹികമാധ്യമങ്ങളിലൂടെയുള്ള ജീവകാരുണ്യപ്രവർത്തനം നിയന്ത്രിക്കുന്നത്. മേഖലയിലെ തട്ടിപ്പുകൾ പുറത്തുവരുന്നതാകട്ടെ ഇവർ തമ്മിലുള്ള കലഹത്തിന്റെ തുടർച്ചയും.\nഏതെങ്കിലുമൊരു ചാരിറ്റി ദൈവത്തെ വിമർശിച്ച് പോസ്റ്റിട്ടാൽ അനുയായികൾ അവർക്കെതിരേ സൈബർ ആക്രമണം തുടങ്ങും. 'വെട്ടുകിളി ആക്രമണം' എന്നാണ് ഇതറിയപ്പെടുന്നത്. ജസ്റ്റിസ് കെമാൽ പാഷ മുതൽ സാമൂഹികസുരക്ഷാമിഷൻ ഡയറക്ടർ ഡോ. മുഹമ്മദ് അഷീൽവരെയുള്ളവർ ഇത്തരത്തിൽ കാരുണ്യമില്ലാത്ത അസഭ്യവർഷം നേരിട്ടിട്ടുള്ളവരാണ്.\nവി കെയറിനുവേണം കെയർ\nചികിത്സാസഹായം നൽകാനായി ഒരു കറതീർന്ന സംവിധാനം കേരളത്തിലുണ്ട്. വി കെയർ എന്നാണ് ആ സർക്കാർ സംവിധാനത്തിന്റെ പേര്. എന്നാൽ, സർക്കാരും ജനങ്ങളും ഉപയോഗപ്പെടുത്തുന്നില്ലെന്നാണ് യാഥാർഥ്യം. അവയവമാറ്റ ശസ്ത്രക്രിയയുൾപ്പെടെ മാരകരോഗങ്ങൾക്കുള്ള ചികിത്സയാണ് പ്രധാന ലക്ഷ്യം. വ്യക്തികൾ, തദ്ദേശസ്ഥാപനങ്ങൾ, നാട്ടിലും വിദേശത്തുമുള്ള സന്നദ്ധസംഘടനകൾ എന്നിവയിൽനിന്നുള്ള സഹായം സ്വീകരിച്ച് പ്രവർത്തനം.\n2014 മാർച്ച് മൂന്നിന് തുടങ്ങിയ പദ്ധതി ആദ്യനാലുവർഷം നിർജീവമായിരുന്നു. പിണറായി സർക്കാർ അധികാരത്തിലേറ്റശേഷമാണ് ഒന്ന് ജീവൻവെച്ചത്.\nഎങ്കിലും ആറുവർഷത്തിനിടെ മാരകരോഗങ്ങൾക്കുള്ള ചികിത്സാസഹായം കിട്ടിയത് 194 പേർക്കുമാത്രമാണ്. ഒരുവർഷം ശരാശരി 32 പേർ. ആകെ സഹായം നൽകിയത് 738 പേർക്കാണ്. പദ്ധതിയെപ്പറ്റി ജനങ്ങളുടെ അജ്ഞതയാണ് പ്രധാനപ്രശ്നം. ചുരുക്കം ചിലർക്കേ ഇങ്ങനെയൊരു സംവിധാനമുണ്ടെന്നുതന്നെ അറിയൂ. അതുകൊണ്ടുതന്നെ ഫണ്ട് വരവും കുറവാണ്.\nരണ്ടോ മൂന്നോ ദിവസംകൊണ്ട് പണംവേണ്ട അടിയന്തരചികിത്സയ്ക്ക് ഉപകരിക്കാത്തതും പോരായ്മയാണ്. വിദഗ്ധസമിതി, മെഡിക്കൽ ബോർഡ് എന്നിവയുടെ സൂക്ഷ്മപരിശോധനയും സ്ഥലത്ത് നേരിട്ടുചെന്നുള്ള പരിശോധനയും കഴിയണം. ഇതിനുള്ള കാലതാമസം രോഗാവസ്ഥയിൽ ന്യായീകരിക്കാനവില്ല. ഇത്തരം സാഹചര്യത്തിൽ സഹായം ആവശ്യമുള്ളവർ സ്വന്തംനിലയിലോ ജീവകാരുണ്യപ്രവർത്തകരുടെ സഹായമോ തേടും. സ്വാഭാവികമായും അതിന്റെ പേരിൽ മുതലെടുപ്പും കൂടും.\nവി കെയറിലൂടെ സഹായം കിട്ടിയ രോഗികൾ\nവൃക്ക മാറ്റിവെക്കൽ 31\nമജ്ജ മാറ്റിവെക്കൽ 28\nഹോർമോൺ തെറാപ്പി 27\nകരൾ മാറ്റിവെക്കൽ 25\nമുട്ടിനുള്ള ശസ്ത്രക്രിയ 07\nമറ്റ് വലിയ ശസ്ത്രക്രിയകൾ 61\nസഹാനുഭൂതിയിൽ മുൻപന്തിയിലാണ് മലയാളികൾ. കാരുണ്യപ്രവർത്തനങ്ങൾക്കായി കൈ മെയ് മറന്ന് സഹായിക്കുന്നവർ. മരുഭൂമിയിലടക്കം ചോരനീരാക്കുന്ന പണമാണ് അന്യന്റെ കണ്ണീരൊപ്പാനായി നൽകുന്നത്. സാമൂഹികമാധ്യമങ്ങളിലൂടെയുള്ള സഹായാഭ്യർഥനകണ്ട് പണം നൽകുമ്പോൾ വഞ്ചിക്കപ്പെടാതിരിക്കാൻ ചില മുൻകരുതലെടുക്കേണ്ടത് ആവശ്യമാണ്.\n1. സഹായിക്കുന്നയാൾ യഥാർഥത്തിൽ സഹായംവേണ്ടയാളാണെന്ന് ഉറപ്പാക്കുക. ആ നാട്ടിലെ ആരെയെങ്കിലും വിളിച്ച് ഇക്കാര്യം അന്വേഷിക്കുക\n2. രോഗിയുടെയോ ചികിത്സാസഹായകമ്മിറ്റിയുടെയോ അക്കൗണ്ടിലേക്കുമാത്രം പണം കൈമാറുക\n3. സഹായം സ്വീകരിക്കാനുള്ള ബാങ്ക് അക്കൗണ്ട് തന്നെയാണെന്ന് ഉറപ്പാക്കുക. ഇതേക്കുറിച്ച് ബാങ്ക് അധികൃതരോട് വിവരംതേടാം\n4. ട്രസ്റ്റിനോ ചികിത്സാസഹായസമിതിേക്കാ ആണ് പണം നൽകുന്നതെങ്കിൽ രസീത് വാങ്ങാൻ മറക്കരുത്\nഒരു രോഗിക്കായി പിരിച്ച പണം എന്തിനാണ് മറ്റുള്ളവർക്കുനൽകുന്നത്? വേറൊരാൾക്ക് ചികിത്സാസഹായം വേണമെങ്കിൽ അവരുടെ പേരിൽത്തന്നെ പണം സമാഹരിച്ചാൽപോരേ? ഇങ്ങനെ വീതിക്കുന്നതുമൂലമുള്ള സുതാര്യതയില്ലായ്മയാണ് ഉദ്ദേശ്യശുദ്ധിയോടെയുള്ള ജീവകാരുണ്യപ്രവർത്തനങ്ങളെപ്പോലും സംശയത്തിന്റെ നിഴലിൽ നിർത്തുന്നത്.\nമഹാകവി ടാഗോർ മന്ദ്രഗംഭീരസ്വരത്തിൽ ഇങ്ങനെ പാടി, ''ഒറ്റയ്ക്കു പോകൂ, ഒറ്റയ്ക്ക്, ..\nഭയത്തെ നിരസിച്ചവരെ എങ്ങനെ ഭയപ്പെടുത്താനാണ്? ഗാന്ധി മഹാരാജ് കവിത